
IMPORTANT 

EDITORIAL 





O statuie de pixeli 


Moartea lui Adrian Păunescu a împărțit România în două: cei care L-au 
adulat și cei care L-au urit. Cum se întîmplă de obicei în cazul unei mari 
şi foarte controversate personalități. Puţine voci din spațiul public s-au 
exprimat în acest caz cu luciditate, nuanţe și argumente. Majoritatea 


şi-au dat triu liber emoției. 








Claudiu Târziu 





jurul îngropăciunii lui Adrian Păunescu 

promit să se stingă, îmi îngădui să spun şi eu 
citeva cuvinte legate de dispariţia poetului. Căci 
înainte de toate a fost poet şi încă nu unul minor. 

Cred că din prea vasta (ca să fie şi integral 
valoroasă) operă a sa, la o critică onestă, rămîn în 
picioare destule poeme - poate cît pentru un bust 
pe o alee a marilor scriitori. 

Dar nu absenţa talentului i s-a reproşat lui 
Adrian Păunescu, ci lipsa de caracter - din care 
adesea a izvorât şi atitudinea sa politică. În prima 
parte a vieţii sale, Păunescu s-a folosit de poezie 
pentru a obţine favorurile unui tiran stupid. Tot 
atunci, Păunescu a amăgit o generaţie întreagă, 
dîndu-i un sentiment de libertate cu termen 
redus şi oferind astfel regimului comunist o inge- 
nioasă supapă pentru evacuarea energiilor cu 
potențial de revoltă. În acelaşi legendar Cenaclu 
Flacăra, Păunescu practica un naționalism de 
paradă, dînd o pojghiță intelectuală şi artistică 
unei banale diversiuni a regimului. În manualul 
micului dictator stă la loc de cinste metoda creării 
de ţinte false prin mesaje naţionaliste, pentru a 
abate atenția de la adevăratele probleme ale soci- 
etății şi pentru a oferi un paliativ celor opresaţi. 

Indubitabil, Păunescu avea un discurs care 
putea înflăcăra şi magnetism asupra maselor, pe 
care ştia să le manevreze. 


cum, când ecourile circului mediatic din 


Evident, ce a făcut la revista Flacăra şi la Ce- 
naclul omonim nu a fost numai în slujba regimu- 
lui, ci şi pentru gloria sa personală. 

Sigur că în felul ăsta a făcut şi lucruri bune 
uneori, ajutînd diverşi oameni sau lansînd ta- 
lente autentice. 

Totuşi, a ignora faptul că beneficiarul princi- 
pal al prestaţiei sale publice era însuşi Ceauşescu, 
cu tot ce reprezenta acesta, ar înseamna să fim cel 
puţin naivi. 

De altfel, Păunescu a fost consecvent cu 
sine însuşi, folosindu-și calităţile în scopuri 
ignobile (scena în care îl apără pe S.0. Vîntu, 
ultimul său patron, este antologică) şi în acţiuni 
politice detestabile şi după 1989. El n-a retractat 
laudele aiuritoare pe care i le-a adus lui Cea- 
uşescu şi a fost unul dintre conducătorii Par- 
tidului Socialist al Muncii, fondat de Ilie Ver- 
deț. Apoi, cu rămăşiţele acestei formaţiuni, 
a aderat la PSD, unde a fost membru pînă la 
capăt. 

După '90, în libertate, românii nu s-au mai 
lăsat seduşi de Păunescu în aceeaşi măsură, 
semn că, odată ce adevăratele repere au devenit 
vizibile, au recunoscut impostura. Noul său 
cenaclu, Totuși, iubirea, n-a avut succesul scon- 
tat, cum nici revista Flacăra lui Păunescu. 
Discursul său patriotic n-a mai mişcat mulți- 
mile, ci i-a mai înşelat numai pe unii basarabeni 
prea dornici de o mîngiiere frățească pentru a 
mai cîntări bine între vorbele şi faptele lui 
Păunescu. 

Totuşi, ceva i-a reuşit: să capete funcţii pu- 
blice şi colaborări bine plătite la câteva ziare şi 
televiziuni. 

(continuare în pagina 8) 

Idei, vorbe, 


Cum ne servesc interesele 
extremiștii maghiari 

Institutul Cultural Român de la Budapesta a 
avut ideea de a încerca să organizeze sărbă- 
torirea Zilei Naţionale a României la Teatrul 
Naţional din capitala Ungariei. Nu ştiu dacă 
iniţiatorul a gîndit această mişcare anticipînd 
efectele, sau pur şi simplu s-a întîmplat, dar 
reacția extremiştilor maghiari ne serveşte de 
minune interesele. 

Aţițaţi de fasciştii de la Jobbik, care au anunțat 
o manifestaţie de protest pe acest subiect, mai 
mulți fruntaşi ai partidului de guvernământ 
FIDESZ au făcut scandal, au cerut demiterea 
directorului Teatrului şi au acuzat o „provo- 
care românească“. Ei s-au revoltat pentru că 
„România a vrut să serbeze o zi care pentru 
Ungaria e de doliu naţional, căci la 1 Decem- 
brie 1918 i-a fi fost răpită Transilvania“. 
Speriat, şeful Teatrului Naţional şi-a anulat 
acordul, aşa încât sărbătoarea nu mai are loc. 
Liderii UDMR le-au ţinut isonul celor de la 
FIDESZ şi Jobbik, cu una sau două excepții. 
Ministerul de Externe român a reacţionat 
diplomatic, cum altfel ?, minimalizînd inciden- 
tul şi exprimîndu-şi încrederea că e unul izolat, 
care nu afectează relaţiile dintre cele două 
state. Este ca şi cum într-o dispută un ins se 
tăvăleşte pe jos de nervi, iar altul îi replică 
serios şi calm că nu-i face bine să se agite atit. 
E o reacţie distrugătoare. 

Dincolo de falsul istoric, căci la 1 Decembrie 
s-a făcut dreptate, nu vreun rapt teritorial, 
extremiştii unguri ne slujesc interesul naţio- 
nal. Pentru că au făcut din 1 Decembrie un 
eveniment mai mare în Ungaria şi cu ecouri în 
Europa, decît dacă ar fi permis desfăşurarea 
sărbătorii la Teatrul Naţional (de altfel, în anii 
trecuţi au avut loc astfel de manifestări în alte 
teatre de stat din Budapesta şi nici n-am aflat 
de ele) şi pentru că îşi boicotează acţiunile 
pentru obţinerea autonomiei „ținutului secui- 
esc“ în România. Devine limpede acum şi pen- 





pte 








tru cei din urmă naivi că „autonomia“ nu e 
decât un pas spre secesiune. Or nimeni n-are 
nevoie de aşa ceva în Europa, mai ales acum. 
Pe de altă parte, politicienii maghiari de la 
Budapesta şi din Bucureşti se trădează că nu 
dau nici o ceapă degerată pe „valorile 
europene“, că afilierea la UE nu le va potoli 
niciodată avînturile revizioniste şi revanşarde, 
că apartenența la Partidul European a FIDESZ 
şi a UDMR alături de PDL nu creează nici un fel 
de solidaritate, dacă se mai iluziona cineva în 
această privință. 

Acum, dacă s-ar fi abținut extremiştii noştri, 
am fi marcat un punct bun. Dar, desigur, n-am 
făcut-o. (C.T) 


Pe cine mai deranjează 

Forul Ortodox Român 

Aşchia nu sare departe de trunchi. Şi feciorului 
lui Nicolae Manolescu îi pute ortodoxia. Dar 
nu-i dă mîna s-o spună pe şleau. Şi-atunci 
pretinde să ne facă el agenda, căci pe noi nu 
ne-ar duce capul. Andrei Manolescu pedalează 

în gol într-un articol din Dilema veche: 
„Indiferent ce hram poartă acest FOR apărut în 
urmă cu vreo doi ani, e destul de evident că 
printr-un astfel de demers el nu face altceva 
decât să încerce să pună într-un ambalaj civic 
tehnnofobiile unor bigoţi“, referindu-se la o 
luare de poziţie a Forului Ortodox Român 
împotriva actelor de identitate electronice. De 
fapt, altceva e evident: că nu de tehnologie ne 
temem noi - după cum se şi vede, de vreme ce 
folosim telefoanele mobile, computerele, inter- 
netul, autoturismele etc. Andrei Manolescu 
derapează în continuare. De ce să ne preocupe 
actele de identitate electronice - adică un pas 
decisiv spre noul totalitarism - şi nu corupția 
din Biserică? Dar uite că ne preocupă amîn- 
două. Iar care e prioritară credem că putem 
hotări noi. În fine, Manolescu jr. se preface că 
nu ştie că poziția FOR este împărtăşită şi de 
organizaţii civice mai demne de crezare pen- 
tru el, pentru că nu sînt creştine (APDOR-CH, 
ActiveWatch Amp. etc). Dacă n-ar mima igno- 
ranța în această chestiune, n-ar mai putea 
înfiera „prostia ortodoxă“. Şi dacă o face, se 
mai poate numi jurnalist? Iată o dilemă din 
care Andrei Manolescu a ieşit prost. (C.T.) 


De Lăsata Secului 

la Mănăstirea Diaconești 

M-a învrednicit Dumnezeu şi am petrecut 
Lăsata Secului la mănăstirea „Adormirea 
Maicii Domnului“ de la Diaconeşti (în comuna 
Agăş - Bacău). Înfruntând unele ispite, am 
ajuns acolo sîmbătă seara, taman la vecernie - 








care a fost slujită în paraclis. Şi, printre rugă- 
ciuni, tămi:ieri şi cîntecele îngereşti ale 
maicilor, m-am regăsit. Am simţit cum încet, 
încet, de pe sufletul meu obosit cad, unul cîte 
unul, solzi mari de plumb. Era aşa cum mă 
aşteptam, aşa cum mi se întîmplă de cîte ori 
merg la Diaconeşti (prea rar, față de cât îmi 
doresc). Pentru mine, slujbele de acolo au efec- 
tul unei ape vii, care mă întoarce din morți. 
Cufundat cu privirea în icoanele măiestrite de 
măicuțele din obşte, m-am întors la mine cel 
din vremea cînd eram mai bun. A doua zi, la 
Sfinta Liturghie, în biserica arhiplină, am văzut 
pentru prima dată la o slujbă ortodoxă cu mult 
mai mulți bărbaţi decât femei (pare-se rod al 
predicilor aspre, milităreşti ale părintelui 
Amfilohie) şi puzderie de copii neverosimil de 
cuminţi. Iscusita strană de maici ne-a purtat 
prin slujbă ca într-o călătorie prin cer. 

Apoi, părintele Amfilohie ne-a tilcuit Pilda 
samarineanului milostiv cu referinţe la 
provocările veacului acestuia, punînd accentul 
pe nevoia de a stărui în bine. Căci stăruința în 
bine te ajută să treci peste toate ispitele cu 
sufletul senin şi te poate mîntui. 

Am rămas la mănăstire pînă sub geana nopții, 
fiindu-mi greu să plec spre casă dintr-un loc 
unde ştiam că sînt acasă. (Claudiu Târziu) 


Revista Puncte Cardinale, la final 
Cea mai longevivă revistă de dreapta de la noi, 
Puncte Cardinale, îşi încetează apariţia, după 
20 de ani de la întemeiere. A apărut pe piață 
ultimul număr, pe noiembrie şi decembrie a.c. 
Ne încearcă nostalgia, pentru că ne-am format 
intelectual şi duhovniceşte şi cu această publi- 
caţie, şi un sentiment de neputinţă, căci este 
nedrept ca o astfel de lucrare să moară. 
Despărțirea de Puncte Cardinale este 
despărțirea de o întreagă lume, dar, sperăm 
noi, nu şi de o generaţie jertfelnică. Revista 
aceasta rămîne un model, aşa cum a fost şi 
fondatorul ei, Gabriel Constantinescu, şi cum 
este întreaga sa generaţie. Chiar dacă nu va 
putea umple golul lăsat de Puncte Cardinale, 
mai tînăra revistă ROST duce mai departe 
aceeaşi misiune. (B.R.) 

Vlădica Bartolomeu, 

membru al Academiei 

Adunarea generală a Academiei Române l-a 
ales, prin vot secret, pe mitropolitul Clujului, 
Albei, Crişanei şi Maramureşului, arhiepiscop 
al Vadului, Feleacului şi Clujului, Bartolomeu 
Anania, ca membru de onoare al forului. Într- 
un comunicat difuzat de Biroul de presă al 
Mitropoliei Clujului se precizează: „Această 
onoare i-a fost făcută Mitropolitului 
Bartolomeu, în calitate de ierarh şi om de cul- 
tură, ca o apreciere pentru opera sa de o viață, 
care numără nu mai puţin de 30 de volume 
din toate genurile literare şi teologice. 
Academia Română a fost prima instituţie de 
cultură din ţară care a organizat şi patronat o 
sesiune solemnă dedicată Bibliei - ediţia jubil- 
iară a Sfântului Sinod, la diortosirea (aducerea 
la zi din punct de vedere al vocabularului şi 
limbajului bisericesc - n.r.) căreia Mitropolitul 
Bartolomeu a lucrat peste 11 ani“. 


La mormântul părintelui Calciu 
Au trecut patru ani de când ne-a părăsit 
Părintele Gheorghe Calciu, personalitate care Maicile de Ia Diaconești cîntă la mormîntul părintelui Calciu 
a marcat prin curaj, suferință şi exemplu per- 
sonal, viața ortodoxiei noastre româneşti. 

La Mânăstirea Petru Vodă, locul său de suflet şi 
de odihnă, s-a oficiat în ziua de 20 noiembrie 
a.C., parastasul anual, în prezența rudelor 
sfinției sale, venite de la Tulcea, precum şi a 
unui mare număr de credincioşi, care l-au 
cunoscut şi care îl cinstesc. 

Ca în fiecare an, mormântul său a înflorit, iar 
un sobor de preoți, împreună cu corul maicilor 
de la Diaconeşti, au înălțat rugăciuni pentru 
sufletul acestui părinte purtător de Har şi de 
dăruire. În cuvântul său, plin de conţinut şi de 
avânt creştinesc, Părintele Amfilohie, de la 
Mânăstirea Diaconeşti, a prezentat viața, cura- 
jul şi suferința pentru credință ale părintelui 
Calciu, ca pe o pildă de urmat, atât de către 
preoțimea noastră cât şi pentru laicatul orto- 
dox. După parastas, am avut bucuria să pri- 











mim binecuvântarea Părintelui Iustin Pârvu, e dala 
starețul Mânăstirii Petru Vodă. SR. ap PR NA 
Noi, cei care l-am cunoscut şi l-am iubit pe La căpătiiul părintelui Calciu este pelerinaj tot anul 

Părintele Gheorghe, am plecat de la Mânăstire 
cu sufletele pline de tristețea despărțirii, 

ca şi în vremurile când ne despărțeam de 
dânsul, fiind încă în viață. Dumnezeu să-l 
odihnească în rândurile drepţilor Săi Amin. 
(Erast Călinescu) 


Cît mai durează 

pînă se prăbușește UE? 
Europarlamentarul britanic Nigel Farage a avut, 
la 24 noiembrie a.c., în Parlamentul European, 
o luare de poziţie extrem de dură cu privire la 
situaţia UE. Un discurs lucid, tăios şi care se con- 
stituie într-un foarte serios avertisment, făcut 
de un politician care se află de zece ani în parla- 
mentul european. Problema este că, dacă spuse- 
le lui Nigel Farage se adeveresc, România nu are 
un plan B. Am mizat totul pe UE şi am devenit 
dependenți de ea. Iată traducerea intervenției 
sale: „Aşadar, bună dimineaţa, D-le van 
Rompuy. Sunteţi deja de un an pe post şi în 
acest timp a început întreaga construcţie să se 
sfărâme, haosul domneşte şi banii sunt pe ter- 
minate. Ar trebui să vă mulțumesc... Poate ar 
trebui să vă facem purtătorul de drapel al 
euroscepticilor. Uitaţi-vă, totuşi, în această 
dimineață, prin jur, aici, în parlament. Priviţi, 
pur şi simplu, aceste feţe. Priviţi această frică, 
această furie. Bietul Barroso arată de parcă ar fi 
văzut vreo stafie! Până şi dumneavoastră 
începeţi să înţelegeţi că jocul Euro s-a terminat. 
Dar în disperarea dvs. încercaţi să vă salvaţi, 
totuşi, visul, prin lichidarea ultimelor urme de 
democraţie din sistem. Şi este aproape clar că 
nimeni dintre dvs. n-a învăţat nici măcar un 
minim minimorum. Ştiţi, chiar dvs., D-le 
Rompuj, susțineți că Euro ne-a adus stabilitate. 
Chiar aş putea să vă aplaud umorul în această 
situaţie, dar nu avem cumva de-a face cu o men- 
talitate de buncăr? Ştiţi, fanatismul dvs. a 
devenit acum vizibi pentru toată lumea. 
Spuneaţi că este o minciună să susţii ideea că 
statele naţionale ar putea exista într-o lume 
globalizată a secolului al 21-lea. Ei bine, asta s- 
ar potrivi Belgiei, unde de 6 luni nu mai există 
guvern. Dar nu şi nouă, celorlalte state. În 
fiecare stat membru al acestei uniuni - şi de 


aceea vedem frica întipărită pe feţele voastre - 
spun oamenii din ce în ce mai răspicat: nu vrem 
acest drapel, nu vrem acest imn, nu vrem 
această clasă politică, vrem ca toată această 
afacere să ajungă în lada de gunoi a istoriei. La 
începutul anului am avut parte de tragedia 
greacă, iar acum se repetă situaţia cu Irlanda. 
Desigur, ştiu că prostia şi lăcomia politicienilor 
irlandezi îşi are partea ei semnificativă de vină. 
Dar Irlanda n-ar fi trebuit să adere niciodată la 
Euro (UE - nota mea). Asta v-a adus dobânzi 
mici, un fals boom şi un faliment colosal. Şi care 
este reacția faţă de dvs.? În timp ce coaliția voas- 
tră de guvernământ se rupe, auzim că nu s-ar 
cuveni să faceți noi alegeri pentru conducere. 
Comisarul Wren a spus chiar aici că noi alegeri 
ar fi acceptate doar după ce veţi aproba urmă- 
torul buget. Păi, cine dracu” vă credeți?! Cu ade- 
vărat, sunteți foarte, foarte periculoși! Obsesia 
voastră de a crea cu orice preţ Statul-Euro duce 
la concluzia că vă bucuraţi să îndepărtați 
democraţia. Se pare că vă face plăcere să con- 
damnați mii și milioane de oameni la șomaj și 
sărăcie. Nenumărate milioane de oameni tre- 
buie să sufere pentru ca voi să vă visați mai 
departe visul Euro! Ei bine, nu va funcţiona. 
Pentru că Portugalia, cu muntele său de datorii 
de 325 procente din BIP, va fi următoarea pe 
listă. Şi după aceea socotesc că va urma Spania. 
Iar ajutorul financiar pentru Spania ar trebui să 
fie de şapte ori mai mare decât cel pentru 
Irlanda. Şi atunci va fi casieria goală. Mai mulți 
bani nu vor exista! Dar problema nu se limi- 
tează doar la economie. Pentru că, dacă le 
răpeşti oamenilor identitatea şi democrația, la 
final nu le mai rămân decât naționalismul şi 
violența. Nu pot decât să sper şi să mă rog ca 
Pieţele (economico-financiare - nota red.) să 
dea Ia o parte Proiectul Euro, înainte să se 
ajungă aici.“ (B.R.) 


Două simpozioane de suflet 
Bucureşti. Marcînd 92 de ani de la naşterea şi 
7 ani de la moartea Părintelui Galeriu (1918- 
2003), Asociaţia “Părintele Galeriu” - împre- 
ună cu Parohia “Sf. Silvestru” din Bucureşti 
(unde Părintele Galeriu a slujit timp de 30 

ani), cu Facultatea de Teologie Ortodoxă 
“Patriarhul Justinian” şi cu Asociaţia 
Studenţilor Teologi Ortodocşi - a organizat la 
Bucureşti un Simpozion închinat memoriei 
marelui teolog, duhovnic şi predicator al orto- 
doxiei româneşti contemporane, desfăşurat joi 
18 noiembrie a. c., în Amfiteatrul “Părintele 
Stăniloae”. Au luat cuvîntul atât reprezentanți 
ai clerului, cât şi ai laicatului ortodox, modera- 
tori fiind părintele profesor Vasile Gordon şi 
cunoscutul publicist creştin Costion Nicolescu. 
De față a fost şi familia Părintelui Galeriu, iar 
doamna preoteasă Argentina Galeriu a rostit 
un emoționant cuvînt de mulțumire. Printre 
vorbitori s-au numărat: acad. Emilian Popescu, 
pr. Nicolae Bordaşiu, pr. Vasile Răducă, pr. 
Constantin Coman, Florin Caragiu, Argentina 
Gramadă, Iosif Nicolescu, Răzvan Codrescu, 
Andrei Dirlău, Costea Munteanu, Elena 
Dulgheru, pr. Gabriel Licăroiu, Iulia Chirea. 
Tecuci. Colocviul anual de filosofie “Ioan 
Petrovici”, ajuns la a V-a ediţie, a fost dedicat 
în acest an (19-20 noiembrie) unui mare fiu al 
locului, savantul şi mărturisitorul creştin 
Alexandru Mironescu (1903-1973), membru al 
grupării spirituale a Rugului Aprins şi deținut 
5 ani în temnițele comuniste. Avîndu-l ca prin- 
cipal organizator pe d-l Viorel Burlacu (Casa 
de Cultură a Municipiului Tecuci), colocviul a 
fost găzduit de Protoieria Tecuci şi s-a bucurat 
de prezenţa la deschidere a ÎPS Casian 
Crăciun, care a ţinut o memorabilă cuvîntare. 
Familia a fost reprezentată de d-l Valentin 
Cantor (văr cu d-na Ileana Mironescu, fiica 
savantului) şi de d-l Paul Yawer (ginerele d-nei 
Mironescu, sosit special din Elveţia). Au luat 


Editorial 


cuvîntul, între alții, ierom. Ignatie Grecu, edi- 
torul Adrian Michiduţă, cercetătorul CNSAS 
George Vişan, eseistul Ionel Necula, teologul 
Daniel Mazilu, scriitorul Răzvan Codrescu, 
criticul de film Elena Dulgheru. Principal mo- 
derator a fost asis. univ. dr. Richard Constan- 
tinescu (care a susținut şi o interesantă comu- 
nicare despre Al. Mironescu şi Gr. T. Popa ca 
“modele de savanţi creştini”). (B.R.C,) 


Monahismul ortodox în fotografii 
După o expe- 
rienţă de şase ani 
în mediul online, 
în spaţiul de 
fotografie cu te- 
matică religioasă, 
comunitatea 
internaţională 
Orthphoto 
anunţă cea de-a 
doua expoziţie 
internaţională, 
intitulată: “Monahismul Ortodox”. 

Vernisarea expoziției va fi posibilă şi în 
România începând cu luna decembrie a acestui 
an şi va avea un circuit itinerant, deschiderea 
evenimentului având loc în oraşul Mioveni, 
judeţul Argeş. Cu această ocazie vor fi expuse 
200 de fotografii din monahismul ortodox de 
pretutindeni. Dacă doriţi ca cea de-a doua 
expoziţie a comunităţii Orthphoto să fie 
vernisată şi în oraşul dumneavoastră, nu ezi- 
taţi să ne contactaţi (contact: i.trandafires- 
cuQorthphoto.net. Web: www.orthphoto.net, 
www.exhibition.orthphoto.net) 


omenire vonţie și preerie 








era FILOG 





S-a crezut genial şi, pînă la ultima suflare, a 
fost frustrat că nu i se recunoaşte geniul. Ce re- 
vanşă postumă extraordinară pentru Adrian 
Păunescu să fie privegheat de şeful statului (care 
a declarat ritos regimul comunist drept ilegitim 
şi criminal şi care n-a catadicsit, de exemplu, să 
meargă la înmormântarea unui adevărat erou, 
Ion Gavrilă Ogoranu), să i se ridice osanale ca 


(urmare din pag. 3) 


niciodată în viață, să fie declarat „Dumnezeu al 
literaturii”, să fie condus pe ultimul drum de mii 
de persoane înlăcrimate şi să fie îngropat în 
preajma lui Eminescu, cu onoruri militare! Nu 
putea visa un sfirşit mai glorios. 

Însă toate acestea nu sînt semnele unei 
preţuiri adînci, ci proba dibăciei unor manipula- 
tori de emoții cum a fost şi Păunescu însuşi. 

Care ne sint 


reperele? 


ostul jurnalist Cristian Pătrăşconiu a scos la 
F Humanitas (finanţat de Institutul de Studii 

Populare - un fel de aripă ideologică a PDL) 
o carte cu un titlu pretenţios şi care ridică mai 
multe întrebări: Repere intelectuale ale dreptei 
româneşti. Este un volum de interviuri cu zece 
personalităţi publice: Neagu Djuvara, Andrei Ple- 
şu, Gabriel Liiceanu, Nicolae Manolescu, Horia- 
Roman Patapievici, Virgil Nemoianu, Vladimir 
Tismăneanu, Andrei Cornea, Lucian Boia, Ale- 
xandru George. Probabil că Humanitas ar fi edi- 
tat această carte şi dacă autorul interviurilor nu 
era director adjunct al Institutului de Studii Popu- 
lare, avînd în vedere numele celor intervievaţi. 
Cristi Pătrăşconiu a anunțat pe blogul lui că joi, 
25 noiembrie va avea loc o dezbatere pe margi- 
nea acestei cărți. N-am citit cartea încă, deci îl cred 
pe cuvînt pe autor cînd spune că ea „gravitează 
tematic în jurul ideii de dreapta în politica 
românească“. Din acest enunț nu devine clar 
dacă personalitățile cu pricina sînt chestionate şi 
despre ele însele în calitate de „repere“ ale 
dreptei. Şi dacă nu e aşa, mă tem că titlul cărţii nu 
se suţine, ca să nu spun că e înşelător şi linguşitor. 
Mai am însă şi alte nedumeriri: dacă aceştia zece 
sînt figuri emblematice ale dreptei, ne definesc 
ei, dimpreună cu autorul interviurilor, ce înseam- 
nă dreapta? Și dacă da, definiţia lor are de-a face 
mai degrabă cu aceea dată de corifeii internaţio- 
nali ai neoconservatorismului (cum mă şi aştept) 
sau cu cei ai conservatorismului? Pentru că dacă 
e valabilă prima variantă, după umila mea părere 
sîntem de două ori înşelați, căci neoconserva- 
torismul e doar dreapta stîngii, niciodată dreapta 
autentică. Sau, mă rog, dacă acceptăm la dreapta 
mai multe „nuanţe“, atunci titlul cărţii trebuia să 
ne spună despre care dintre ele e vorba, căci aces- 
te nume nu sînt reprezentative pentru toate 
„nuanțele“ dreptei. Sigur, mi s-ar putea reproşa 
că îmi pun întrebări la care este posibil să găsesc 

răspunsul în carte. Dar o fac tocmai pentru că 
intuiesc răspunsurile, cunoscînd personajele. 
Pînă acum aveam o problemă în a-i considera de 
dreapta pe un Andrei Pleşu şi un H.-R. Patapievici, 
cu ale căror opinii am fost uneori de acord şi pe 
care îi ştiu mai sensibili la valorile dreptei (cre- 
dință, familie, patrie). M-am îndoit la un moment 
dat şi de un Virgil Nemoianu, pe care însă îl văd 
cel mai apropiat de conservatorism. Aşadar, cum 
o să-i consider de dreapta pe un ateu ca Nicolae 
Manolescu, un antiromân (chipurile, demitizant) 
ca Lucian Boia, un antiortodox ca Neagu Djuva- 
ra? Cum 0 să fie Tismăneanu o personalitate a 
dreptei? 

Într-un panteon al dreptei (iertată să-mi fie 
exprimarea) se potrivesc aceste nume lîngă cele 
ale lui Petre Ţuţea, Simion Mehedinţi, Nicolae 
Paulescu, Nae Ionescu, Mircea Vulcănescu, Ni- 
chifor Crainic, Radu Gyr, Ernest Bernea, Vasile 
Voiculescu, Alexandru Mironescu, George Raco- 
veanu? Mă îndoiesc. Or, cei pe care i-am amintit 
aici sînt indubitabil repere intelectuale ale 

dreptei românești. Mai mult, alături de alţi in- 
telectuali, ca Valeriu Anania, Valeriu Gafencu, 
Nicu Steinhardt, Gabriel Constantinescu, Gheor- 
ghe Calciu, sînt şi repere morale, nu numai ale 
dreptei, ci ale întregii societăți româneşti. Şi cum 
dreapta pune accent pe morală, mi se pare impor- 
tant să nu o despărțim de inteligență atunci cînd 
vorbim despre dreapta. 

Sînt curios dacă la dezbaterea anunțată vor 
fi abordate chestiunile de mai sus. Dar nu cred, 


pentru că volumul alcătuit de Cristi Pătrăşconiu e 
o operaţiune de imagine, în care trebuie ocolite 
astfel de subiecte, pentru a transmite mesajul 
programat fără bruiaj. PDL îşi revendică spaţiul 
dreptei, ca să se diferenţieze de opoziţie, şi are 
nevoie de legitimarea unei elite intelectuale, deci 
îşi fixează anumite personalități-reper. Însă, o 
carte nu poate suplini nici o elită intelectuală şi 
politică autentic de dreapta, nici măsurile de 
dreapta. (Claudiu Târziu) 





„Noi sîntem repere?“ 


A doua zi după ce publicam rîndurile de 
mai sus pe blogul meu, a avut loc dezbaterea 
despre dreapta şi reperele ei. Hotnews a avut 
lăudabila iniţiativă de a transmite live integral 
manifestarea (înregistrarea poate fi vizionată 
pe www.hotnews.ro). Ciţiva dintre vorbitori, 
Neagu Djuvara, Gabriel Liiceanu, Andrei Pleşu şi 
H.-R. Patapievici îmi confirmă presupunerile. 
Da, această carte este una dedicată nu dreptei, ci 
reperelor ei care nu sînt alții decât cei intervie- 
vaţi. Da, oamenii au o viziune liberal-conserva- 
toare, sau neoconservatoare, dacă vreţi, deci e 
vorba despre o dreaptă aproximativă, dacă e să 
rămînem pe ideea de „pluralitate“ a dreptei 
(apud Pleşu). Pe de altă parte, impresia gene- 
rală pe care au lăsat-o vorbitorii este de aflare în 
treabă: nici ei nu cred în ce spun şi nici că ar 
putea găsi susţinere în electorat, în clasa 
politică... Destul de trist. Redau aici cîteva frag- 
mente: 


Neagu Djuvara: 


* Titlul cărţii este foarte interesant: Repere 
intelectuale ale dreptei. Cum adică, sunt şi eu 
unul dintre repere? Bun, accept, dar asta n-am 
înțeles-o de la început. 

* În fond, această carte este povestea lui 
Neagu Djuvara, povestea lui Gabriel Liiceanu, 
povestea lui Andrei Pleşu şi aşa mai departe. 

* În carte, cu excepția dlui Stoica şi a dlui 
Pleșu, nu se prea vorbeşte despre ce este şi ce nu 
este dreapta. 


Gabriel Liiceanu: 


* De ce e nevoie de repere intelectuale ale 
dreptei? Lucrurile stau cam aşa: în lupta care se 
naşte între stînga şi dreapta se pierde cumva sis- 
temul de referință al valorilor. Este nevoie de 
cineva care să vegheze nordul moral al socie- 
tăţii. 

* De ce intelectualii? Care e vocaţia lor? Care 
e rostul lor într-o societate care încearcă să func- 
ționeze prin mecanisme democratice? Intelectualii 
nu au de urmat decât trei căi: politicieni, atunci cînd 
vor să slujească în mod pragmatic valorile binelui; 
organizatori ai urii, când sînt exponenții unei ide- 
ologii, mulți dintre intelectualii români sînt organi- 
zatori ai urii în continuare; intelectualii care își 
păstrează funcția bimilenară de repere, într-un 
spaţiu al valorilor, care spre deosebire de politi- 
cieni se instituie ca moralişti. Eu cred că intelectu- 
alii care nu se angajează direct în lumea politică au 
datoria să rămînă moraliștii societății. 

* Este intelectual-moralist cel care poate for- 
mula ceea ce restul societăţii nu are puterea sau 
capacitatea de a spune pe înțelesul tuturor. 

* Ce-l pîndeşte pe intelectualul-moralist? ÎI 
pîndeşte oboseala. În această carte se află cîțiva 
oameni care, cred eu, au obosit îngrozitor. Vreme 
de 20 de ani au spus cam aceleaşi lucruri. Culoa- 
rea lor era a unei minţi, nu a unei cămăși politice. 
Acești moraliști trebuie să aibă nervii tari, să 
spună mereu ceea ce cred. 

* Faptul că dreapta lansează azi cartea asta 
într-un cadru select, în timp ce ceilalți au patru 

posturi de tv şi ziarele țării prin care fac ca trecu- 
tul să fie mistificat, arată cât de ineficace este 
dreapta în pragmatica ei în ziua de azi. 


Andrei Pleșu: 


* Cartea asta arată ce plurală este gândirea 
de dreapta la noi. 

* Părerea mea e că la această masă sînt mai 
mulți oameni de dreapta autentici decit în par- 
tidele politice. 

* Am mari dificultăţi în a face o listă cu poli- 
ticieni autentic de dreapta, care să depăşească de- 
getele de la o mînă. Politicienii noştri au un profil 
incert şi preocupări doctrinare minime sau nule. 

* Salut constituirea aici azi a primului grup 
de dreapta compact din România. Şi trebuie să 
adaug că nu contăm... 

* Întrebarea e ciţi români sînt de dreapta, ce 
electorat are dreapta în acest moment. Aștia sîntem 
toți, nu contăm şi nu avem electorat. Să nu facem 
dintr-o aspirație descrierea unei realități de fapt. 

* Cuvîntul repere m-a tulburat puţin, ca şi 
pe dl. Djuvara. Îmi pun întrebarea: cine a hotărât 
ca sîntem repere? Mulţi spun că noi ne-am intitu- 
lat astfel. Dau vina pe dl Pătrăşconiu pentru acest 
titlu şi îi mulţumesc foarte mult, dar cuvîntul 
„repere“ pune mai multe probleme. 

* M-a liniştit ce a spus dl Valeriu Stoica (co- 
ordonatorul colecţiei în care a apărut cartea - n. 
mea, C..) cum că această carte nu este o antolo- 


gie de militanţi sau vreun program politic. Este o 
conversaţie cu mai mulți parteneri pe care îi 
leagă, printre multe alte lucruri, şi o oarecare ori- 
entare de dreapta. 

* Am impresia că am căpătat o conștiință de 
dreapta, mai mult scos din minţi de stînga. 

* Cînd aud că mulți oameni spun că comu- 
nismul e o idee bună, cînd văd că Che Guevara 
este o figură monumentală a secolului nostru şi 
aşa mai departe, mă irită chestia asta atât de mult 
încât simt brusc că îmi creşte un profil, aşa, de 
dreapta. Dar s-ar putea să-mi crească unul de stîn- 
ga, dacă mă va enerva mai mult dreapta. 


Horia-Roman Patapievici: 


* Diferenţa dintre dreapta şi stînga, funda- 
mentală, este dată de nota specifică prin care stîn- 
ga a intrat în lumea modernă prin Revoluția 
Franceză. Acesta este spiritul revoluţionării în 
politica modernă. 

* Pentru a şti dacă sînteți de dreapta sau de 
stînga trebuie să vedeți în interiorul vostru dacă 
acceptaţi sau respingeţi acest principiu al re- 
voluţionării nelimitate. 

* Pentru mine, a fi de dreapta sau de stinga 
este secundar. Mă definesc prin centralitatea 
modernităţii clasice. 

* Concluzia mea este următoarea: Secolul 
XX ne obligă să refundăm în mod radical poziţio- 
narea de stînga sau de dreapta. 

Simpozionul de 
martirologie. Ecouri 


Cum Simpozionul de Martirologie destășurat luna trecută la 
București nu s-a prea bucurat de o mediatizare pe măsură în 
despiritualizata şi ideologizata presă de Ia noi, iar pe diferite site-uri 
şi bloguri a fost prezentat cu rea-voință mistificatoare, cred că e cu 
atît mai binevenită această prezentare tăcută chiar de unul dintre 
invitaţii străini participanți la Simpozion, Pr. Prof. Dr. Georgios 
Metallinos, a cărui certă autoritate sacerdotală şi universitară este 
pe deasupra oricăror interese partizane din dezbinata lume 
românească. Îi mulțumesc, în numele tuturor cititorilor, vrednicului 
Protos. Leontie Fusa, care a tradus atît de prompt textul din grecește 
şi La transmis în format electronic organizatorilor Simpozionului. Îl 
reproduc aici cu îngăduința d-lui Dr. Pavel Chirilă. (R.C.) 


Protoprezbiter Georgios Metallinos: 
«Mireasmă a morţii... spre viaţă» 


1. Prin harul lui Dumnezeu, am trăit o expe- 
riență unică, la Bucureşti, pe 11 şi 12 octombrie. 
Este vorba despre participarea mea la un sim- 
pozion, care a fost organizat de Fundaţia „Sfânta 
Irina”, cu tema: „Moartea martirică”, adică sem- 
nificația şi importanța „martiriului”. Vorbitorii 
invitaţi au fost nume cunoscute în spaţiul cerce- 
tării ştiinţifice, teologi, istorici, medici etc., ca de 
pildă cei deja cunoscuți şi în țara noastră, atât din 
prezenţa lor la simpozioane, cât şi din traducerile 
operelor lor: domnul profesor Tristram Engel 
hardt, doamna Corinna Delkeskamp-Hayes, 
părintele profesor Vasile Mihoc etc. Preşedinte al 
simpozionului a fost directorul Fundaţiei, profe- 
sorul de medicină şi bioetică dr. Pavel Chirilă, iar 
moderatorul lucrărilor a fost mai sus-pomenitul 
părinte Mihoc, unul dintre cei mai de seamă cleri- 
ci şi profesori din România. Propriile cercetări le- 
au comunicat şi Preasfinţitul Episcop Sofian, şi 


profesorul Academiei Teologice din Moscova, 
domnul Dominic Rubin. Simpozionul ştiinţific, 
excelent organizat, a cuprins şi o masă rotundă, 
cu o mai largă participare a congresiştilor la dez- 
bateri. Trebuie semnalat şi faptul că mulţi congre- 
sişti erau vorbitori de greacă, în principal clerici 
şi teologi, care şi-au făcut studiile postuniversi- 
tare în Grecia (la Atena sau Tesalonic). Comu- 
nicările, realmente de un înalt nivel, s-au făcut în 
limbile engleză şi română. 

Subsemnatul a prezentat un comunicat cu 
tema: „Fenomenul neo-martirilor. Importanţa lor 
teologică şi naţională”. Am avut şi binecuvântatul 
prilej ca studiul meu să fie tradus în româneşte de 
către unul din cei mei buni studenți postuniversi- 
tari ai noştri, la Catedra de Teologie, iar astăzi doc- 
torand şi distins lector, domnul Ion Croitoru. 

Când am primit onoranta invitaţie de a par- 
ticipa şi eu la simpozion, mărturisesc că alegerea 


* CE. II Corinteni 2, 15-16: „Pentru că suntem lui Dumnezeu bună mireasmă a lui Hristos între cei ce se mântuiesc 
şi între cei ce pier, unora, adică, mireasmă a morţii spre moarte, iar altora mireasmă a vieţii spre viaţă...” 

temei m-a surprins în mod plăcut. Vrând să 
răspund cu o temă din spaţiul cercetării mele, am 
ales-o pe cea de mai sus, îmbinând importanța 
teologică şi națională a neo-martirilor, pentru că 
şi ortodocşii români, ca şi noi, îi au pe neo-mar- 
tirii lor, din perioada de dominație otomană. 
N-am ştiut însă că, prin harul lui Dumnezeu, cu 
studiul meu voi da un răspuns la o problemă fun- 
damentală, cu care s-a confruntat simpozionul, 
aşa cum s-a dovedit în decursul lucrărilor lui. Și 
asta pentru că există o importantă cerere în viața 
bisericească şi în teologia României de astăzi. 


2. Este cunoscut faptul că în perioada regi- 
mului comunist, în această mare țară ortodoxă, 
minoritatea conducătorilor a dezlănţuit o perse- 
cuţie fără precedent împotriva ortodocșilor, fără 
deosebire de poziţie socială, neexceptând demni- 
tarii sau persoanele sus-puse care n-au vrut să se 
alăture regimului comunist şi au fost consideraţi 
periculoşi; fără însă ca acest lucru să însemne, cel 
puţin pentru majoritatea zdrobitoare a celor per- 


Părintele Metallinos cuvîntind la Simpozionul de martirologie 


secutați, că aparțineau anumitor partide sau că 
erau dirijați de reprezentanţii Occidentului bur- 
ghez. În numeroasele „lagăre de concentrare” 
create au fost închişi sute de mii de cetăţeni care 
- aşa cum s-a dovedit - n-au fost decât simpli cre- 
dincioşi ortodocşi, care au preferat să devină vic- 
time într-o ardere-de-tot (holocaust) creştin-orto- 
doxă decât să accepte negarea credinței lor prin 
trecerea la ateism. Au urmat în felul acesta exem- 
plul vechilor mărturisitori şi martiri. 

Cele de mai sus au fost confirmate în a doua 
zi a simpozionului, când am vizitat (în pelerinaj) 
una dintre marile lor închisori, în afara Bucureş- 
tiului, la Jilava, unde literalmente ne-am îngrozit. 
Pentru că din descrierea şi istorisirea a doi vechi 
deținuți de acolo (printre puţinii care au supra- 
vieţuit până astăzi), din tot ce am văzut şi am 
putut să conchidem, ne-am încredinţat că a fost 
vorba despre reînvierea muceniciilor din alte 
epoci, din vechiul Imperiu Roman până la regi- 
murile totalitare şi fasciste din secolul XX. Dar 
trebuie să precizăm aici că, din punct de vedere 

istoric, valoarea torturilor a fost dogmatizată de 
către al IV-lea Conciliu de la Lyon (1245), al XIII- 
lea Sinod Ecumenic al Bisericii Latine (romano- 
catolice), care a acceptat torturile ca pe un mijloc 
de anchetă pentru facilitarea operei Sfintei 
Inchiziţii! Astfel s-au născut monştrii Revoluţiei 
franceze, ai Revoluţiei bolşevice sau ai nazismu- 
lui, cu toate imitaţiile lor ulterioare. 

Condiţiile de „viaţă” în celulele morţii erau 
mai rele decât cele ale creştinilor şi evreilor din 
lagărele de concentrare ale lui Hitler. De aceea, 
noii mărturisitori români din închisorile-mor- 
minte au cerut cu disperare să fie tratați măcar 
aşa cum naziştii se poartă cu deţinuţii lor! Din 
acest motiv, singura lor mângâiere şi uşurare era 
rugăciunea şi, prin aceasta, dezvoltarea unui spir- 
it de frăţească dragoste şi solidaritate, care a 
provocat uimirea noastră. 

În anul 2009, în oraşul universitar Sibiu, a 
fost publicată de către Editura Agnos traducerea 
engleză a unei importante cărți cu titlul Sfântul 
închisorilor, avându-l ca autor pe monahul Moi- 
se. Cartea se referă la unul dintre martirii în- 
chisorilor româneşti, Valeriu Gafencu. Ceea ce 
oferă o greutate în plus este faptul că această 
carte a fost editată cu binecuvântarea Arhiepisco- 
pului Andrei de Alba Iulia (Transilvania). Am 
avut onoarea să-l cunosc şi să mă împrietenesc cu 
el, atunci când, la început ca decan al Facultăţii 
noastre, l-am vizitat în Eparhia sa, dar şi prin par- 
ticiparea mea, la invitaţia sa, ca Decan al Facul- 
tății de Teologie de acolo, la simpozioane în acest 
minunat oraş. Traducerea în engleză a făcut-o 
monahul Sava de la Mănăstirea Oaşa. Pot să vă 
comunic că această carte se traduce deja în limba 
greacă şi o recomand călduros încă de pe acum. 


3. Simpozionul a fost urmărit de episcopi şi 
clerici, monahi şi monahii, profesori şi, în princi- 
pal, ortodocşi culți şi luptători, cu poziţionare 
precisă față de sistemele surori, comunismul şi 
fascismul, produse ale secularei dialectici occi- 
dentale, care au fost transplantate în Răsăritul 
Ortodox. Simpozionul a avut ca scop impulsion- 
area şi încurajarea Sfântului Sinod al Bisericii 
României să purceadă la recunoaşterea oficială a 


“ Sinodul mare la greci este numit Ierarhia [n. tr.]. 


acestui holocaust al ortodocşilor acestei țări. De- 
sigur, n-au lipsit nici dintre cei care nu cunoşteau 
criteriile eclesial-teologice ale Ortodoxiei, 
vorbind despre „aşezarea în rândul sfinţilor” 
(Onoxararătee), şi în esenţă despre „sanctificare” 
(ânonoujoewc ), aşa cum de altfel se întâmplă şi 
în Biserica noastră. Smerita mea contribuţie, aşa 
cum a fost caracterizată de către mulți, a fost reco- 
mandarea de a se evita generalizarea făcută de 
Ierarhia noastră”, sub fericitul întru adormire 
Arhiepiscop Hristodulos, cu referire la Asia Mică 
(1922). Am subliniat că o aşezare în rândul 
sfinților generalizată, şi în esență sanctificarea (a 
se vedea canonizatio la catolici), ar crea mai mari 
probleme Corpului Eclesial Român, care fireşte 
nu ar aduce nici un folos. Tocmai de aceea, am re- 
comandat să se facă un prim pas prin recunoaş- 
terea bisericească oficială a sacrificiului martir- 
ilor holocaustului românesc. Având în vedere 
rolul matern al Ierarhiei bisericeşti în vremuri 
critice, care pentru ocrotirea turmei evită mişcă- 
rile riscante şi grăbite, atunci când Ierarhia întâr- 
zie şi evită să ia hotărâri, poate fi vorba de două 
lucruri: fie de înțelepciune, fie de trădare. A doua 
variantă vreau întotdeauna să o exclud dintr-o 
Ierarhie ortodoxă. 

Există însă o dificultate națională, aşa cum 
mulți dintre congresişti au subliniat în pauze; că 
adică cei care obstrucționează o astfel de hotărâ- 
re sunt renegaţii călăi „ortodocşi” ai celor întem- 
nițați şi unii notabili evrei. Fireşte, nu pot să cer- 
cetez veridicitatea acestei opinii, dar nici să o res- 
ping, pentru că cei care au făcut această mărturi- 
sire au fost distinşi ortodocşi români şi buni cu- 
noscători ai lucrurilor. 

Aşadar, să ne rugăm ca Presfânta Biserică a 
României să depăşească aceste obstacole şi să 
recunoască holocaustul românesc din veacul al 
XX-lea, hotărând o anumită zi de pomenire şi de 
cinstire a victimelor frumos-biruitoare sub re- 
gimul comunist, ca mărturisitori şi eroi ai credin- 
ței noastre. 


Traducere din limba greacă de 
Protos. Leontie Fusa 
(după Op6650&o6 Tunoc, 5-11-2010) 

Cardul de sănătate, 
o lovitură dată 
interesului național 


18.10.2010, la dezbaterea organizată de Mi- 

nisterul Sănătăţii în jurul proiectului de or- 
donanță de urgență prin care se doreşte introdu- 
cerea cardului de sănătate cu cip. 

Printre multele controverse legate de proiec- 
tul legislativ (unele dintre ele punctate şi de FOR 
în comunicatul recent în care ceream dezbatere 
publică) a ieşit la iveală un lucru șocant, făcut 
public de reprezentantul Asociaţiei pentru 
Tehnologie şi Internet, Bogdan Manolea, spre 
stupoarea autorităţilor prezente la dezbatere. 
Anume că, deşi proiectul legislativ însăilat de 
autorități este în stadiul, chipurile, de a fi supus 
dezbaterii publice, Imprimeria Naţională a orga- 
nizat deja licitaţia prin care a acordat fonduri 
publice unui furnizor de semiconductori de tip 
cip cu contact pentru smart carduri folosite pen- 
tru cardurile de sănătate! Suma contractului este 
de aproape 35 milioane EUR (cu TVA). 

Mai mult decât atât, anunțul pentru organi- 
zarea licitaţiei a fost făcut public înainte ca Mi- 
nisterul Sănătăţii să facă publică nota de funda- 
mentare a OUG privitoare la introducerea cardu- 
rilor de sănătate, fapt ce denotă graba şi disprețul 
față de dialogul cu cetăţenii, care este doar simu- 
lat, deciziile fiind deja luate. Reamintim că aceste 
fonduri reprezintă doar o mică parte din cos- 
turile presupuse de implementare a întregului 
sistem informatic necesar pentru susținerea car- 
durilor de sănătate. Pentru a avea o idee despre 
aceste costuri, în Germania, de exemplu, imple- 
mentarea unui astfel de sistem a costat 1.7 mil- 
iarde de euro şi a fost un eşec, proiectul fiind blo- 
cat în acest moment. Dacă cea mai puternică 
economie a Europei, Germania, a eşuat cu acest 


F:: Ortodox Român a participat joi, 











Iulian Capsali, secretarul general al FOR 


plan, cum de îşi permite o țară care se împrumută 
pentru pensii şi salarii, să înceapă un asemenea 
proiect? 

De notat mai este faptul că, prin această lege, 
care se caută a fi introdusă rapid în Parlament 
prin ordonanță de urgență, actualii guvernanți 
spun ca se vor economisi câteva sute de milioane 
de lei, scurşi din sistem din cauza... medicilor de 
familie (trebuia găsit şi țapul ispăşitor pentru ca- 
tastrofa din sistemul de sănătate). Este, evident, 
absurd să vrei să acoperi pierderi cheltuind pen- 
tru aceasta sume colosale, mult mai mari decât 
pierderile în sine. 

Totodată, este evident faptul că libertatea 
noastră de conştiinţă, dreptul la intimitate şi la 
protecţia datelor personale sunt puse în pericol 
de un stat căpuşat de grupuri de interese care 





anul VIII e nr. 94 


15 


ROST 


MARTORI Al VEACULUI 





promovează, pe spinarea oamenilor acestei țări, 
proiecte de informatizare a societăţii, care sunt 
complet ineficiente pentru scopurile generoase” 
oficiale, dar care pot îndeplini, în schimb, o sin- 
gură funcție: aceea a creării cadrului logistic nece- 
sar supravegherii cetăţenilor români. 

La această dezbatere, autorităţile au promis 
alternativă la cardul electronic de sănătate. Acest 
lucru este pozitiv, deşi, aşa cum s-a arătat, erau 
obligate să garanteze acest drept, conform Con- 
stituţiei şi legilor în vigoare. Recunoaştem însă că 
este tulburător şi revoltător sentimentul că liber- 
tatea şi demnitatea noastră se află la bunul plac al 


unor grupuri de presiune şi că doar prin luările de 
poziţie ale societăţii civile româneşti autorităţile 
catadicsesc să mai dea un pas înapoi în acest marş 
forţat către abuzuri asupra libertăţilor civice. 
Întrebarea pe care o pune FOR este: putem 
noi, ca societate civilă, să determinăm autorită- 
țile să renunţe Ia folosirea banului public împotri- 
va intereselor naţionale şi a drepturilor oame- 
nilor la o viaţă privată normală, lipsită de intru- 
ziunea statului? Credem că stă în puterile noastre 
să dăm acest răspuns. 
Secretar General FOR 
Iulian Capsali 





Guvernul trebuie să renunţe la cardul de sănătate 


Ministerul Sănătăţii a făcut publică nota de 
fundamentare prin care intenționează să modi- 
fice, prin Ordonanţă de Urgenţă, legea nr. 
95/2006 privind reforma în domeniul sănătăţii. 
Scopul modificării este introducerea cardului de 
sănătate ce va înlocui documentele justificative 
de până acum ce atestau calitatea de asigurat al 
sistemului. Deşi apreciem ideea unei reforme a 
sistemului de sănătate din România, considerăm 
că măsurile luate trebuie să fie eficiente şi 
adresate acolo unde sunt problemele majore 
(plata corespunzătoare a cadrelor medicale, asi- 
gurarea aprovizionării cu medicamente a spi- 
talelor, buna şi continua funcţionare a sistemului 
de medicamente compensate) şi nu într-o zonă 
unde nu există nici o dovadă că ar fi utile, ridi- 
când, în schimb, probleme majore în domeniul 
respectării libertăților fundamentale aşa cum 
sunt prevăzute de Constituţia României. 

Lectura acestei note de fundamentare scoate 
în evidență următoarele puncte controversate: 

1. Scopul generic al introducerii cardului de 
sănătate pare a fi un mai bun control al furnizării 
de servicii medicale asiguraţilor. Controversă: nu 
există nici un studiu, dovadă, sau evidenţă statis- 
tică prin care Ministerul să arate în ce măsură 
acest scop nu era îndeplinit de actualele metode 
de atestare a calității de asigurat. Nu există nici o 
dovadă că de aceste servicii ar fi beneficiat în 
mod abuziv persoane care nu îşi achitau obligați- 


ile de asigurat. Este aceasta problema principală 
a sistemului românesc de asigurări? 

2. Despre costurile acestui sistem de carduri 
de sănătate aflăm, din nota de fundamentare, 
următoarele: „Fondul naţional unic de asigurări 
de sănătate nu ar putea susţine nici lansarea şi 
nici întreţinerea unui sistem de carduri”, soluția 
oficialilor fiind introducerea coplății. Controver- 
să: de ce nu există nici o estimare transparentă a 
costurilor implicate de introducerea acestui sis- 
tem? Cum justifică Ministerul introducerea unei 
măsuri contestabile pe care nu este în stare să o 
finanţeze singur, în condiţiile unei crize drama- 
tice care zguduie sistemul sanitar, făcând ca ser- 
viciile să fie din ce în ce mai precare? 

3.'Tot în nota de fundamentare se regăsesc şi 
contradicții flagrante referitoare la aspectele ce 
țin de datele personale conţinute pe card. Astfel, 
citim la p. 2 a notei: „nu sunt introduse elemente 
de identificare a persoanei în relaţia cu medicul 
de familie sau cu familia”. În paragraful imediat 
următor, însă, citim: „informaţiile adiacente vor 
face referire Ia situaţia asiguratului în relația cu 
medicul de familie sau cu familia”. La p. 9 găsim 
aceste informaţii adiacente: numele, prenumele 
şi datele de contact ale medicului de familie şi 
situația co-asiguraţilor (relația cu familia). 
Controversă: deși informaţiile adiacente sunt 
presupuse a nu ti expuse accesării, ele sunt totuşi 
inserate în card. Care este justiticarea pentru 

introducerea acestor date personale? Care este 
garanţia că ele nu pot fi citite, copiate (clonate), 
însuşite traudulos şi/sau folosite împotriva per- 
soanei ce deține cardul? În ce măsură a evaluat 
Ministerul dacă acest proiect respectă drepturile 
Ia intimitate şi protecția datelor personale 
(menţionăm că datele incluse pe card par a 
include două categorii de date ce au un statut spe- 
cial în legea 677/2001 - date cu funcţie de identi- 
ficare (CNP) şi date privind starea de sănătate) ? 

4. Refuzul consultării cu organizaţiile non- 
guvernamentale: În nota de fundamentare Mi- 
nisterul afirmă că „nu este cazul” consultării cu 
organizaţiile non-guvernamentale şi cu institute 
de cercetare sau alte organisme (un astfel de or- 
ganism ar fi, in opinia noastră, Biserica Ortodoxă 
Romană). Informăm pe această cale Ministerul că 
organizaţiile de protecţie a drepturilor civile cu 
care FOR a intrat deja în contact consideră ex- 
trem de necesar un astfel de proces de consultare 
şi vor lua, de altfel, atitudine față de acest proiect 
legislativ. Este absolut regretabil că Ministerul a 


onferința asociații lor laica 


ureşti = 29 noiembrie 2005 


buc 





Conferinţa Iaicatului ortodox român Ia care a fost fondat FOR 


ales calea politicii faptului împlinit, abuzivă în 
sine şi complet nedemocratică. 

5. Menţionarea, printre informaţiile adia- 
cente disponibile pe card, a statutului de donor 
de organe în vederea transplanturilor. Contro- 
versă: Ministerul Sănătății era obligat să ceară un 
aviz etic de la BOR măcar pe această temă. 
Transplantul de organe este o temă bioetică 
asupra căreia Biserica şi-a exprimat punctul de 
vedere, subliniind faptul că „se impune solici- 
tarea si obținerea consimţământului în scris pre- 
alabil, expres și liber al donatorului sau al per- 
soanei terțe căreia legea îi permite acest fapt; de 
asemenea, se va solicita şi acordul scris al primi- 
torului”. Aşadar, transplantul de organe nu poate 
face obiectul unor instrumentări generale de 
către stat, impersonale, lărgite la o întreagă 
populație, ci este o practică medicală între per- 
soane concrete, punctuală şi circumscrisă în 
cadre specitice, negeneralizabile. 

Pe lângă aceste puncte controversate, enu- 
merate foarte sintetic, neepuizând probleme 


ş 
tului ortodox ro 

CNAS 
Casa Naţională de Asigurări de Sânărtate 
Natonal Health insurance House 








2D EUROPEAN DE ASIGURĂRI DE SÂN 
| 


puse de OUG a MS, FOR consideră că Ministerul 
trebuie să renunțe la ideea implementării cardu- 
rilor de sănătate prin ordonanță de urgenţă pen- 
tru următoarele trei motive principale: 

1. Problema securității cardurilor: Este inad- 
misibil ca Ministerul să introducă astfel de car- 
duri electronice fără cea mai mică grijă manifes- 
tată pentru securitatea datelor personale expuse 
în aceste dispozitive. Prezentul proiect nu con- 
ține nici o referire a aspecte cheie legate de secu- 
ritatea datelor personale stocate (cum ar fi exis- 
tența sau nu a unei baze de date unice cu toate 
aceste informaţii, drepturi de scriere sau modifi- 
care a datelor, cine are dreptul de acces la date 
etc.), aşa cum prevede legea 677/2001. Organiza- 
țiile civice care au contestat maniera de introdu- 
cere a cărţilor de identitate electronice au arătat 
că e necesar un audit de securitate public, extern 
şi independent care să ateste cât de fiabile sunt 
dispozitivele electronice în cauză. Acesta este cu 
atât mai necesar cu cât cardurile de sănatate pot 
conţine şi date personale extrem de sensibile. 

2. Problema protecției datelor cu caracter 
personal, a dreptului la intimitate şi a libertăţii de 
conştiinţă: Fiind vorba despre datele personale, 
este vădit necesară o profundă analiză a modului 


în care aceste măsuri respectă drepturile civice 
enumerate mai sus. Este inadmisibil să se meargă 
înainte cu acest proiect care va interzice accesul 
Ia serviciile medicale celor care nu dețin carduri 
de sănătate sau care nu le au asupra lor în mo- 
mentul ajungerii la spital, în conditiile în care 
probabil vor exista cetățeni ce nu le vor dori da- 
torită implicațiilor asupra siguranţei datelor per- 
sonale, intimităţii şi libertăţii de conştiinţă. Care 
este avantajul înscrierii datelor pe un cip şi de ce, 
în condiţiile în care s-ar stabili că ar fi date utile, 
nu s-ar proceda mai degrabă la inscripționarea 
lor direct pe cardul de sănătate ? 

3. Problemele etice: din punct de vedere 
creştin, FOR nu poate accepta instrumentalizarea 
persoanei umane prin metode sofisticate de con- 
trol şi evidență a populației şi expunerea elec- 
tronică a intimităţii sale. În mod evident, intro- 
ducerea cardului de sănătate depăşeşte o limită 
etică dincolo de care funcţiile de supraveghere şi 
identificare a persoanelor ce beneficiază de 
politici publice devine nelegitimă. 

Pe baza acestor observaţii, FOR cere Ministe- 
rului să asigure organizarea unei dezbateri pu- 
blice pe marginea acestei legi, pe care normele 
unei bune guvernări şi ale respectului faţă de stat- 
ul de drept îl cer a fi suspendată. 


9 noiembrie 2010 
Forul Ortodox Român 
e-mail: forul.ortodoxOgmail.com 


Forul Ortodox Român, structură federativă 
fără personalitate juridică, a fost fondat la 
29 noiembrie 2008, prin consensul 
reprezentanţilor a 60 de organizații civice 
cu caracter cultural și social, care au partici- 
pat la Conferinţa Asociaţiilor Laicatului 
Ortodox Român. Forul Ortodox Român este 
coordonat de liderii organizațiilor: Asociaţia 
„Rost”, Asociaţia „Christiana”, Asociaţia Pro 
Vita - Bucureşti, A.R.T.R.., şi Fundaţia 
„Sfinții Martiri Brâncoveni”. 


Secretar General 
Iulian Capsali 

Lacrimă și Har. 
Preotul Constantin Sârbu 


Mănăstirea Diaconești (judeţul Bacău) continuă pe același frumos drum 
al călugăriei care luminează nu numai prin rugăciune, ci şi prin cultură. 
La începutul acestei luni, la Editura Bonifaciu, va ieși de sub tipar o nouă 
carte sub îngrijirea maicilor de la Diaconești: Lacrimă şi Har. Preotul 
Constantin Sârbu. Este un volum esenţial pentru cunoaşterea istoriei 
noastre recente şi mai ales a martiriului prin care au trecut o seamă de 
preoţi ortodocşi în regimul comunist. Prin bunăvoința maicilor de la 
Diaconești, cărora le mulțumim public cu multă recunoștiință, 

redăm în continuare cîteva fragmente din carte, în chip de „dosar” al 
personalităţii-reper care a fost părintele Constantin Sârbu. (ROST) 


Noii martiri români 
nu pot fi opriți să învieze 


Dacă „martiriul este roada vederii lui Dum- 
nezevw”, aşa cum spune Părintele Sofronie Saha- 
rov, atunci putem zice, pe bună dreptate, că Româ- 
nia secolului XX L-a văzut pe Dumnezeu faţă către 
față. Nu prin aceia care, fățărnicind dragostea de 
țară, făcutu-s-au „aramă sunătoare” şi „chimval 
răsunător”, ci prin acei- puţini - care şi-au pecetluit 
credința lor cu viața, „au suferit batjocură şi bici, 


ba chiar lanţuri şi închisoare, au fost puşi la cazne, 
au fost tăiați cu fierăstrăul, au pribegit în munți şi 
în crăpăturile pământului” (Evrei 11, 36-38). 
Crucificaţi atunci pentru un crez ce nu conve- 
nea regimului totalitar şi ateu şi astăzi pentru o 
demnitate de neam ce nu convine unui sistem glo- 
balist şi idolatru, noii martiri români nu pot fi totuşi 
opriţi să învieze. Pietrele de pe mormintele lor se 
dau în lături şi ostaşii plătiți să mintă sunt vădiţi. 
De pe manuscrise ascunse cu riscul morții, 
din mărturisiri însângerate de rănile încă vii pe 

trup, din străfunduri de arhive ale funcționarilor 
iadului, ies la lumină chipuri de icoană, nume şi 
vieţi de oameni aşezate sub semnul de lumină al 
sfințeniei. 

Între ei, preotul martir Constantin Sârbu. 

Viaţa lui, cumpănită între suferință şi har, a 
fost o jertfă neîncetată pentru Dumnezeu şi 0a- 
meni. Copil orfan, crescut de o bunică săracă, stu- 
dent strălucit dar sărman, dormind pe băncile 
Gării de Nord, preot vrednic la Huşi şi ctitor al 
uneia dintre cele mai mari biserici din Bucureşti, 
misionar şi duhovnic aplecat spre suferinţele 
omeneşti, Părintele Sârbu este arestat în 1954 şi 
condamnat la 8 ani de închisoare pentru „unel- 
tire contra ordinii sociale”. Întemnițat la Jilava, 
Aiud, Gherla, primeşte după eliberare încă doi 
ani de domiciliu obligatoriu în Bărăgan. 

Revenit în Bucureşti, bătrân, bolnav şi fără 
nici un mijloc de existență, solicită Patriarhului, 
cu smerenie, „cea mai săracă parohie din Bucu- 
reşti”. Primeşte Biserica Sapienţei, aflată atunci 
în stare de ruină. 

Blândeţea, dăruirea şi mai ales puterea rugă- 
ciunii sale atrag în scurtă vreme la Sapienţei o 
mulțime de oameni de toate vârstele şi stările. 
Astfel, cu dragoste şi răbdare Părintele creşte 
mulțime de fii duhovniceşti, făcându-se tuturor 
toate, până ce Hristos ia chip întrânşii. 

Alături de ei duce, cu pricepere şi dăruire, 
truda refacerii lăcaşului de închinăciune, făcând 
din muncă o şcoală a jertfei şi a dragostei de 
Dumnezeu şi de aproapele, ca „toţi să fie una”, 
precum voieşte Hristos. Zidurile dinafară s-au ri- 
dicat pe temelia de stâncă a lucrării duhovniceşti 
dinlăuntru. Şi venind vânturile şi valurile, ziduri 
şi oameni nu s-au clătinat, căci piatră în capul 
unghiului a stat Însuşi Hristos. 

Dar lumina de la Biserica Sapienţei trebuia 
stinsă. Securitatea i-a cerut Părintelui, cu „mărini- 
mie”, să-şi aleagă singur sfârşitul. O operaţie făcu- 
tă de un medic bine „instruit” i-a adus mutarea 
din moarte la viață, în ziua de 23 octombrie 1975. 

Aşa s-a urzit, din lacrimă şi har, viața preotu- 
lui martir Constantin Sârbu. 

După adormirea Părintelui, câţiva dintre 
ucenicii săi au aşternut pe hârtie, din prea-plinul 
inimii lor, frânturi de amintiri, fărâme de lumină 





şi har trăite în preajma povățuitorului lor. 
Gesturi, cuvinte, întâmplări, mărturisiri de taină 
ale Părintelui sunt surprinse cu sensibilitate şi 
profunzime sufletească de fiii săi duhovniceşti. 
Le-am adunat - fragmentar - într-un volum, 
completându-le cu un Memoriu-Spovedanie al 
Părintelui Sârbu, aflat în dosarul său din Arhivele 
CNSAS şi cu câteva cuvinte de folos şi tâlcuiri 
duhovniceşti din predicile sale. Toate pun înain- 
tea cititorului icoana unui om al lui Dumnezeu, 
vas ales al harului, chip de smerenie, dragoste şi 
nemăsurată milostivire pentru cei în nevoi. 


Paco 
CONSTANTIN SARBU 


10 Îan.[905-230cl. [975 


A rost Lunivă şi Pace! A zosr Înpine NeTpRerjIA 
PENTAV DUMNEZEU, sru)iND FAPIURA Lui: OMUL 


S-0 RUGAT PLÂNGÂND ȘI A PLÂNS RUCÂNDISE Pehi- 
TRW MOL - Famicio cui SPIRITBACĂ M-. 
FIE CO) SUFLETUL TĂU, RYINULE PĂRINTE, SĂ 0DIN- 
NCASCĂ ÎN LUMINA NCINSCRATĂ.OSCMENCA SORICOR + 
| CUCEIERICOR CX CARE SĂ FIC TOT &Mal, i 


Dacă statura duhovnicească a unui om se 
măsoară după felul în care îşi primeşte sfârşitul - 
„Aduceţi-vă aminte de mai-marii voştri, priviţi cu 
luare-aminte cum şi-au încheiat viața şi urmaţi-le 
credinţa” (Evrei 13, 7) - atunci nimic nu poate fi 
mai grăitor pentru măsura duhovniciei preotului 
martir Constantin Sârbu decât însăşi rugăciunea 
sa din urmă către Domnul: 

- Doamne, dacă este ceasul supremei 
hotărâri, iată, eu sunt gata! Strigă-mă şi cheamă- 
mă! Sunt gata chiar acum! Socotelile mele sunt 
făcute: nu mai doresc nimic şi nu regret nimic! N- 
am nici o părticică din inima mea legată de nimic 
pe pământ. Bagajul îmi este făcut. Am aşa de 
puţin de luat cu mine! Tot ce am avut mai de preţ 
mi-am trimis înainte, iar ce am avut mai greu am 
aruncat în urmă. Nu doresc decât să nu mă mai 
despart niciodată de Tine, Iisuse, dulcele meu 
Mântuitor şi marele meu Dumnezeu. Amin. 


Mănăstirea Diaconești, 
5 noiembrie 2010, la prăznuirea Sfinților 
Mucenici Galaction şi Epistimia 

O viaţă de chin, 
într-un document 
al Securităţii 


An arhivele fostei Securităţi, în dosarul de 
] urmărire al preotului Constantin Sârbu - 

inventariat la cota 1258316, vol. IL- la filele 40- 
49 se află un Memoriu scris de mână de Părintele 
Sârbu, în septembrie 1962, Ia Viişoara - domicili- 
ul său forţat din Bărăgan - şi adresat Patriarhului 
Iustinian. Interceptat „la timp”, documentul nu a 
mai ajuns la destinaţie, ci a intrat în „fondul ope- 
rativ” al Securităţii. 

În acelaşi dosar de urmărire 1258316, vol. II, 
la filele 86-87 se află o notă informativă a agentu- 
lui „Dobrogeanu”, în care se menţionează că Me- 
moriul a fost adus în luna septembrie de docto- 
rița Maria Ursulescu, o veche cunoştinţă a Pă- 
rintelui Sârbu şi lăsat consilierului patriarhal 
Petre Alexandru spre a fi înaintat Patriarhului. 
Între timp, consilierul a plecat în concediu. În oc- 
tombrie, doamna Ursulescu a revenit la Pa- 
triarhie pentru a afla rezultatul, dar interesându- 





se la toate cabinetele, Memoriul n-a putut fi găsit 
(fusese sustras de Securitate din birourile 
Patriarhiei şi anexat la dosarul Părintelui, aşa 
cum se găseşte până azi). Ca urmare, pe 29 no- 
iembrie doctorița Ursulescu revine din partea 
Părintelui Sârbu cu un Memoriu identic, care este 
înregistrat la Patriarhie cu nr. 19739/1962. Pe 8 
decembrie Memoriul este prezentat Patriarhului, 
care îi pune referința „La Permanența Consiliului 
Eparhial”, zicând consilierilor: „De, ce să-i fac? 
Cine l-a pus să facă ce a făcut? Eu vi-l dau vouă, 
vedeți şi voi ce puteți face cu €l...!” 

Nota informativă a lui „Dobrogeanu” se 
încheie cu menţiunea că până la data respectivă 
Permanenţa nu luase în discuție Memoriul. 

Ca urmare, Biroul de Securitate redactează o 
dare de seamă - aflată şi ea în acelaşi dosar, la fila 
88 - privitoare la cele cuprinse în nota informa- 
tivă a lui Dobrogeanu: 

„Sârbu Constantin este cunoscut în eviden- 
țele noastre cu activitate duşmănoasă. Doctorița 
Maria Ursulescu nu este cunoscută. Agentul a 
primit ca sarcină să mai discute cu Maria Ursules- 
cu, cu scopul de a stabili ce intenţionează să facă 
Părintele Sârbu în afară de revendicările cerute 
în Memoriul său. A mai primit sarcină să discute 
cu Maria Ursulescu pentru a stabili concret de ce 
natură sunt legăturile ei cu Părintele Sârbu. De 
asemenea, să urmărească ce rezultat vor da Patri- 
arhul şi ceilalţi clerici Părintelui Sârbu la Me- 
moriul său. 

Vom lua măsuri de a ne ocupa de încadrarea 
informativă a Părintelui Sârbu în comuna Viişoa- 
ra, unde are domiciliu obligatoriu. 

O copie a notei va fi dată spre exploatare şi 
măsuri căpitanului Săndulescu Nicolae. O copie 
se va trimite Serviciului 7. 

Viitoarea întâlnire pe data de 28 decem- 
brie 1962. Căpitanul de Securitate Bujeniţă 
Dumitru”. 

Alte menţiuni privitoare la soluționarea Me- 
moriului nu se mai găsesc în dosarul de urmărire. 
Ştim însă că în mai 1963, când Părintele Calciu a 
ajuns cu domiciliu obligatoriu la Viişoara, Părin- 


tele Constantin Sârbu slujea la biserica satului. A 
fost apoi eliberat din domiciliu obligatoriu, îm- 
preună cu ceilalți deținuți politici, în 1964 şi nui 
s-a permis întoarcerea la Biserica Vergului - ctito- 
ria sa - ci a fost numit paroh la Biserica Sapienţei 
din Bucureşti, unde a slujit până la adormirea sa 
din 23 octombrie 1975. 


Memoriu - Spovedanie 


Înalt Prea Fericite Părinte Patriarh, 

Subsemnatul Sîrbu Gh. Constantin, fost 
preot paroh şi ostenitor cu zidirea bisericii „Par- 
cul Călărași” - Vergu din Bucureşti, născut în anul 
1905, ianuarie 10, în com. Cavatineşti, Raionul 
Bujor, Reg. Galaţi, fost condamnat pentru „favo- 
rizare” la 8 ani închisoare corecțională, pe care i- 
am ispășit la data de 8 ian. 1962, actualmente în 
D.0. (domiciliu obligatoriu - n.n.), pentru 2 ani, 
în com. Viişoara, Raionul Slobozia, Reg. Bucu- 
reşti; cu adâncă smerenie Vă aduc la cunoştinţă 
Înalt Prea Fericirii Voastre cele ce urmează: 

Cine sînt: 


Copilăria 


Sînt fiu de muncitor cu palmele, fără pă- 
mânt. Nu-mi cunosc mama, care a murit când 
aveam vârsta de un an. La vestea morții sale, în 
spital, tata s-a prăbuşit la pământ, a avut un şoc 
nervos şi de atunci şi-a pierdut, în parte, mintea. 
Eu am fost luat de către părinţii săi, tot muncitori 
cu palmele, să mă crească. 

Când am împlinit vârsta de 3 ani, ne-am 
mutat cu toții în Galaţi, în cartierul muncitoresc 
din strada Lozoveni 89. De aici începe calvarul. 
Bunicii mei care mă creşteau, neavând alt mijloc 
de existență decât brațele, munceau în dijmă pe 
la chiaburi şi primeau a patra parte din produs. 
Când am putut ţine şi eu sapa în mână, mă luau şi 
pe mine la câmp, să-i ajut. Mâncarea noastră: 
mămăligă cu borş cu ştir. Aceasta nu-i literatură, 
ci realitate cruntă. 

Tata muncea şi el cu palmele pe la cei avuţi. 
Dar nefiind în stare să se tocmească şi nici să-şi 
ceară dreptul său din muncă, era exploatat de 
toți, muncind numai pentru mâncare, în zilele 


fără lucru recurgând la borşul cu ştir sau la mân- 
carea de cartofi a părinţilor săi bătrâni şi săraci, 
pentru care pricină în casă aveau loc scandaluri 
necontenite. 

Aceasta este atmosfera în care am crescut. 

După ce am isprăvit Şcoala primară nr. 7 din 
Galaţi ca premiant I, bunicii, bătrâni de acum, s- 
au mutat la fiul lor din comuna Smârdan, aproa- 
pe de Galaţi, luându-mă şi pe mine cu dânşii. 
Între timp bătrânul moare, iar bunica şi cu mine 
suntem alungați de noră într-o noapte şi ne găsim 
sălaş într-o cameră părăsită din curtea bisericii 
satului. 

Aici bunica muncește torcând cu furca, iar eu 
slugăresc fără simbrie pe la unul şi pe la altul. Aşa 
am Slugărit patru ani, până la vârsta de 15 ani 
neîmpliniți. 

Bunica mea, femeie simplă, fără ştiinţă de 
carte - fiindu-i milă de mine, care în fond nu eram 
decât un golan - şi-a vândut singurul ei bun, o jun- 
că ce trebuia să-i hrănească bătrâneţile, m-a dat la 
meditaţie în Galaţi - pierdusem 4 ani - şi mi-a 
poruncit să dau examen la Seminarul din Galaţi, 
spunându-mi: „Dacă vei reuşi şi vei învăța bine, 
poate vei intra în inima profesorilor, care te vor 
ajuta să isprăveşti şcoala şi te vei face preot. Să te 
faci preot, căci preotul nu moare niciodată de 
foame!”. Era testamentul unei bătrâne - care o 
viață întreagă luptase cu lipsurile şi cu foamea - 
pentru nepotul ei. 

Aceasta nu-i figură de stil, ci viață stropită cu 
sânge. 

Am dat examen la Seminar în anul 1919, 
prima serie după primul război mondial şi am 
reuşit bursier, al treilea între 500 de candidați. 
Profesorii din vremea aceea, cu toate că în fiecare 
an eu eram premiantul al II-lea, chiar dacă vor fi 

avut ei inimă - cum spunea bunica - nu m-au putut 
ajuta cu nimic, din care pricină eram deseori dat 
afară în cursul anilor pentru neplata taxelor, tre- 
buind să muncesc în fabrica de cherestea ca să 
câştig bani pentru taxe - ca să pot învăţa - şi să 
meditez băieţi de preoți sau de preceptori pentru 
o carte, o peniță sau un creion. 

Aşa am învăţat eu Seminarul. Cursul superi- 
or l-am făcut în doi ani - câte două clase pe an - nu 
pentru că mi-a plăcut învățătura, căci nimeni nu 
învață de plăcere flămând şi gol, ci ca să scap 
odată de mizerie şi de suferință. Ultima clasă, a 
VIII-a, am dat-o la Centrul Seminarial din Roman, 
călătorind pe tampoanele de la coada trenului, 
pentru că nu aveam bani. 

Între timp munceam cu braţele ca să-i dau 
pâine tatălui meu, căci bunica, cu torsul ei din fur- 
Că, nu-i mai putea da nici borşul cu ştir de altădată. 

Se pot înțelege oare lucrurile acestea? Sunt 
oameni care să le poată intui şi înțelege? 


Tinereţea, viaţa studenţească 


Dar în mine, cu toată viaţa aspră pe care o 
duceam, s-a născut dorința de a învăţa carte mai 
multă, aşa încât copiii mei să nu mai sufere viața 





crâncenă pe care am suferit-o eu. De aceea m-am 
hotărât să-mi iau o Licenţă. 

În toamna anului 1925 m-am înscris la Facul- 
tatea de Teologie din Bucureşti şi la Conserva- 
torul de muzică. Până să pot ocupa un post de 
cântăreţ bisericesc - aproape doi ani de aşteptare 
- am dormit pe jos într-o mansardă din Piaţa 
Amzei, iar după ce gazda nu m-a mai primit, fiind- 
că nu puteam plăti, am dormit în Gara de Nord, în 
sala de aşteptare şi clandestin în Căminul stu- 
denților - după ora 11 noaptea, când se culca ad- 
ministratorul- în locul băieților de bani gata, care 
plecau noaptea la cabarete sau varieteuri, ori 
împărțeam patul cu vreun coleg mai milostiv. De 
mâncat, mâncam la Cantina Gutenberg, după ora 
14.30, resturile care rămâneau de la cei care luau 
masa cu cartelă. 

Mai târziu, în 1927, am intrat la Ateneul I.TB. 
ca maistru de muzică şi în chipul acesta i-am cunos- 
cut pe muncitori, i-am îndrăgit şi mi-am pus în 
gând să ajung, preot şi să-i ajut pe linia mea, bi- 
sericească. Şi în privința aceasta Bunul Dumnezeu 
mi-a ajutat, căci la vremea cuvenită am ajuns preot 
în cartierul muncitoresc din Bariera Vergului. 

În vremea studenției m-am fixat vreme de 
patru ani în planul de misiune al Bisericii Zlătari, 

în mod gratuit şi administrativ şi colaborator al 
celor două reviste: „Ortodoxia” şi „Fântâna daru- 
rilor”. Rod al muncii mele de atunci, în afară de 
predicile care au zburat şi de articolele care nu se 
mai citesc, este corul, care de peste treizeci de ani 
cântă la acea biserică, înjehebat într-o vreme 
când acțiunea aceasta, din pricina noutăţii, era 
privită cu neîncredere. 


Lupta pentru câștigarea unei 
parohii și a unei soţii 


Când mi-am terminat studiile, în 1929, am 
început lupta pentru câştigarea unei parohii şi a 
unei soții, căci la mine a fost luptă acerbă pentru 
amândouă. Vreme de aproape cinci ani de la ter- 
minarea facultății nu a fost cu putință să obțin o 
parohie în cuprinsul Arhiepiscopiei Bucureştilor, 
pentru că nu aveam nici o protecție politică. Cu 
chiu cu vai am obţinut un post de preot la Cate- 
drala Episcopală din Huşi, prin Episcopul Nifon, 
care mă cunoştea. 

Dacă nu am avut şansă în obţinerea unei 
parohii, am avut, în schimb, şansă în câştigarea 
inimii unei ființe superioare, licențiată în Litere şi 
Filozofie şi scriitoare, pe nume Maria K. Constan- 
tinescu - sora profesorului universitar D. G. K. 
Constantinescu - care, având un suflet nobil şi 
apreciind eforturile şi suferinţele mele, a acceptat 
să-mi devină soţie. 

Nenorocirea a fost că ea făcea parte dintr-o 
categorie socială suprapusă, frații săi fiind con- 
silieri de Stat, profesori universitari, doctori, avo- 
cați etc. iar eu... proletar! Opoziția familiei, care a 
durat patru ani, a fost dârză şi intransigentă. 
Această opoziţie s-a soldat cu înfrângerea ei, dar 
cu prețul jertfei sănătăţii viitoarei mele soţii. Căci 
până când nu s-a îmbolnăvit sora lor atât de grav 
de ficat încât se credea că moare, nu am fost 
acceptat în familia lor. Aşa am ajuns să câştig o 
soţie minunată, dar bolnavă şi o biserică la o 
depărtare de aproape 300 km de Bucureşti. 


Activitatea preoțească la Huși 


Numit preot la Catedrala episcopală din 
Huşi, la 1 septembrie 1934, am izbutit repede, 


prin munca şi priceperea mea, să câştig inima 
episcopului meu, care m-a numit chiar în acel an 
director şi profesor al Şcolii de cântăreți. 

Cele patru clase de elevi funcționau în două 
chilii istorice, la Episcopie, sub ale căror duşu- 
mele putrede zburdau şi chițăiau şobolanii. Ime- 
diat am închiriat o casă mare cu etaj - casa Vaşuta 
- şi am organizat şcoala după modelul seminarial: 
cu bibliotecă, farmacie, repetitor etc., obținând 
de la forurile în drept, după mari stăruințe, aju- 
torul necesar. În anul următor am organizat, în 
două săli aparte, un internat cu cantină, unde ele- 
vii, copii de țărani săraci, care trăiseră până atun- 
ci în promiscuitate pe la gazde, puteau să doarmă 
şi să ia masa pe un preţ derizoriu. Fondurile 
şcolii, 45.000 lei, adunaţi în 50 de ani de existen- 
ță, le-am sporit în timp de patru ani, cât am stat 
acolo, la 750.000 Lei! În plus, am obţinut de Ia Stat 
materialul lemnos pentru construcţia şcolii şi am 
efectuat cărămida necesară pe teren. Fiind trans- 
ferat însă în Bucureşti, urmaşul meu la Direcţia 
şcolii n-a mai fost de părere să se construiască o 
şcoală, ci cu o parte din bani a cumpărat o casă 
oarecare, aşa Că în ceea ce priveşte zidirea acestei 
şcoli s-a ales, vorba lui Șincai, „mere-pere”. 


Zidirea azilului de bătrâni 


Un poet italian spune: „M-ai învățat, mamă, 
să merg la biserică, dar drumul la biserică trece 
printre cerşetori şi infirmi”. Aceasta era situaţia, 
în sărbători, şi la Catedrala episcopală din Huşi. 
Evreii aveau în oraş două azile, catolicii aveau 
orfelinat condus de călugărițe, iar bieţii români, 
în cele trei judeţe ale Eparhiei Huşilor, nu aveau 
nici un azil. De aceea, paralel cu grija pentru ridi- 
carea Şcolii de cântăreți, a încolțit în mine, chiar 
din primele zile, dorinţa de a zidi în Huşi un azil 
de bătrâni. Când am înfățișat ideea mea episcopu- 
lui, cerându-i blagoslovenie pentru zidirea azilu- 
lui, Prea Sfinţia Sa a declarat: „Îţi dau blagoslove- 
ni, dar nu vei putea face nimic, pentru că moldo- 
venii sunt tembeli!”. Dar adevărul era că nu mol 
dovenii erau tembeli, ci conducătorii de atunci. 

Am creat un comitet de construcţie - mai 
trăiesc şi azi pensionarii Jean David şi Ticuleanu 
din Huşi, membri în acel comitet - şi prin luptă 

dusă cu Primăria am obținut, cu multă greutate, 
un teren de 9 ha pe dealul Coţoiul, chiar în mar- 
ginea Huşilor. Am început colectarea de fonduri 
de la particulari şi instituții şi am popularizat 
ideea zidirii azilului prin serbări culturale câm- 
peneşti, cu concursul elevilor şcolii de cântăreți, 
chiar pe terenul de construcție, unde odinioară 
fusese un schit. Am adunat materiale şi am fabri- 
cat cărămida pe loc, iar după 2 ani, în 1936, pu- 
neam temelia singur, de față fiind numai munci- 
torii şi un diacon coleg, viitorul consilier al Înalt 
Prea Fericirii Voastre, Pr. P. F. Alexandru, pe care, 
dacă faceţi bunătate să-l întrebaţi, Vă poate con- 
firma adevărul spuselor mele. Peste doi ani, în 
1938, cele 22 de camere, 4/4 m, plus hol şi depen- 
dințe erau gata. Când l-a vizitat episcopul, însoțit 
de DI. Prof. Boroianu, a declarat: „Speram să găs- 
esc un azil format din 2-3 camere şi găsesc un 
palat!”. Moldovenii nu erau tembeli, ci buba era 
în altă parte! 

Activitatea aceasta mi-a adus, fără să mă gân- 
desc, slujba de Protoiereu al judeţului Fălciu, la 
vârsta de 30 de ani şi dorința Prea Sfinţitului 
Episcop de a deveni consilierul său, demnități 
care însă nu mi-au plăcut. Pe mine mă atrăgea su- 
fletul cinstit şi cald al oamenilor simpli, din mijlo- 
cul cărora mă ridicasem şi pe care voiam să-i ajut, 
să-i mângâi şi să-i încurajez, pe linia Bisericii 
bineînţeles, căci altă linie nu cunoşteam. 


Preot în București 


Dar pentru că făceam parte dintr-o categorie 
socială nenorocită, fără protecţie politică (se ştie 
că pe vremea aceea nu se putea obţine nici măcar 
un post de uşier sau de dascăl fără o protecţie), cu 
toată vrednicia de care dădusem dovadă - căci 
episcopul meu declarase că „preotul Sîrbu este 
pentru Huşi o pierdere, iar pentru Bucureşti un 
câştig” - totuşi nu am putut obţine, ca ceilalți, o 
parohie după lege. Am obținut doar parohia „Par- 
cul Călăraşi” - Vergu, nou înființată în octombrie 
1938, fără biserică, fără casă parohială, fără teren 
şi fără salariu timp de doi ani. 

Cartierul Vergului, în anul 1938, data când 
am fost numit paroh acolo, nu era ca acum, cu 
blocuri, cu străzi pavate şi cu instituţii de cultură. 


Ci bieţii oameni, muncitori modeşti şi cu copii 
mulți, hălăduiau parte din ei în nişte chichinețe 
înfricoşătoare, cu pământ pe jos şi cu străzi des- 
fundate. 

Nu exista în cartier nici o instituţie de cul- 
tură. Singura casă mai arătoasă, în afară de Spital, 
care purta şi firmă, „Ateneul cultural”, situată în 
Şos. Mihai Bravu, colț cu B-dul Muncii, era folosită 
în realitate ca Şcoală de dans, iar în celelalte 
încăperi: Banca! Lucruri mai practice şi mai 
bănoase! 

Singurul om care se mai străduia în vremea 
aceea să facă şi operă culturală era doctorul 
Victor Gomoiu, Directorul General al Spitalului 
„Sfânta Elena” din cartier. În sala mare a Spita- 
lului, domnia sa organiza conferințe cu diapozi- 
tive, dar metoda adoptată pentru disciplinarea 
sălii - bătaia - nu era cea mai indicată. Dovadă că 
participanţii din cartier spărgeau geamurile, iar 
şedinţele au trebuit să fie suspendate. 

Eu am știut că în sufletul omului este o scân- 
teie bună şi am căutat s-o aprind pe aceea. Astfel, 
în subsolul-pivniță al Spitalului, neizolat, cu cele 
şase ferestruici mici din B-dul Muncii, ale căror 
geamuri erau veşnic sparte de vârfurile ghetelor 
localnicilor, am desenat pe fiecare ferestruică 
câte o cruce albă. Am evacuat personal, dimpre- 
ună cu doi bătrâni, moş Ganciu şi Rădulescu, cele 
două vagoane de nisip depozitate acolo şi mi-am 
adus masa din casă, icoana şi candela mea. 

Am făcut prima slujbă de Crăciunul lui 1938, 
însoţită de predică. Lume foarte puţină: 7-8 per- 
soane. Ce să vezi şi ce să asculți într-o pivniţă să- 
răcăcioasă, cu miros acru de mucegai, din ai cărei 
pereţi jilavi curgeau apele?! Iar veşminte, nişte 
zdrenţe scoase din inventar de Ia Biserica Silves- 
tru, deşi biserica avea câteva zeci de veşminte de 
cinste. Dar cine se gândea pe vremea aceea să dea 
o mână de ajutor unui preot în nevoie?! (...) 

Şi totuşi, atâta sete era pe atunci de un cu- 
vânt bun, care să meargă la inimă, încât vrednicii 
muncitori ai cartierului Vergu şi din împrejurimi 
au umplut în scurt timp subsolul, ascultând cu- 
vântul şi pe a ferestrele din stradă, încât a fost 
nevoie să deschidem şi un culoar de alături, cu 
toată propaganda duşmănoasă pe care colegii ve- 
cini o făceau printre credincioşi, spunându-le că 

aceea nu-i biserică, ci o pivniţă, că acolo sunt WC- 
uri, că deasupra este o şcoală de copii mici, etc. 
Dar poporul nu-i asculta. Este oare poporul mai 
bun şi mai înțelept decât preotul? Nu ştiu. De ce 
m-au duşmănit preoţii frați, că doar nu le-am 
făcut nici un rău şi nu i-am deranjat pe nici unul la 
biserica ui? Nici asta nu pot să pricep nici până 
astăzi. 

Paralel cu acţiunea aceasta, am întreprins, 
cred, ceva mai pozitiv: ajutorarea familiilor nevo- 
iaşe în tot cursul anului; iar la Paşti şi la Crăciun, 
200 de familii primeau câte o pungă de 10 kg ali- 
mente: slănină, făină, săpun etc., iar iarna şi 
lemne, cei mai lipsiţi. Doctorul Iancu Dinu şi doc- 
torița Maria Ursulescu dădeau consultații gratu- 
ite bolnavilor, iar bisericuţa le dădea gratuit me- 
dicamente. Un serviciu de colportaj difuza carte 
bună, pe care o recomandam de Ia altar la sfârşi- 
tul fiecărei slujbe. O bibliotecă de cărți alese îm- 
prumuta cărți tot în biserică. Necazurile pe care 
le-am avut în vremea aceasta - care au culminat 
într-o anchetă mixtă a Sfintei Patriarhii şi a Minis- 
terului de Culte, acuzându-mă de utilizarea unor 
metode sectante - nu le mai înşir. Bineînţeles că 
am fost găsit nevinovat, iar cei ce le-au urzit în 
întuneric au rămas de ruşine. 

Miile de ajutoare date se mai păstrează poa- 
te, în parte, în dosarele Bisericii Vergu. 

Eu am observat că oamenii fură şi ucid fiind- 
că sunt, între altele, lipsiți. De aceea, paralel cu ac- 
tivitatea predicatorială, am organizat acțiunea sa- 
marineană, ajutând pe cei în nevoie, mângâind şi 
încurajând pe cei întristaţi şi plasând în servicii 
pe şomeri. Ce-i drept, nici unul din cei recoman- 
daţi de mine în servicii nu m-a făcut de ruşine. Re- 
zultatul: furturile şi crimele s-au împuţinat, iar - 
după mărturia doctorului Gomoiu - „cei ce altă- 
dată spărgeau geamurile spitalului, acum se în- 
chină spre bisericuţa de acolo, când trec pe lângă 
spital”. 

Şapte ani am activat în această bisericuță - 
pivniţă! 


Lupta pentru pământul bisericii 


Din primul moment al sosirii mele în cartier, 
am pus ochii pe terenul unde se află astăzi zidită 


biserica. Nu ştiam câte forțe ale întunericului 
aveau să se dezlănțuiască împotriva mea pentru 
palma de pământ necesară construcției. 

Am iniţiat formele de expropriere a terenu- 
lui, dar am întâmpinat rezistența dârză a bogăta- 
şilor proprietari Al. Zisso şi Ganciu Stoian, coali- 
zaţi cu Casa Regală, al cărei exponent era docto- 
rul Victor Gomoiu, Director General al Aşezămin- 
telor Regale „Sfânta Elena”. Bogătaşii voiau să 
construiască pe terenul acela blocuri şi magazine 
producătoare de venit personal, iar Casa Regală 
voia ca aşezămintele să aibă o biserică - aşa cum 
avea Spitalul Brâncovenesc - dar fără să facă ea 
nici o jertfă, ci numai să beneficieze şi să se împă- 
uneze cu jertfa şi munca altora. Cel de al treilea 
factor eram eu, preotul, care voiam ca peste capul 
bogătaşilor şi al Casei Regale, să zidesc o biserică 
independentă, pentru popor. Din lupta acestor 
trei factori a reuşit preotul Constantin Sîrbu, care 
lupta pentru cauza dreaptă a cartierului. Dar cu 
ce sacrificii! Vreme de (aproape) cinci ani, din 
ianuarie '38 până în ianuarie '43, când am obțin- 
ut împroprietărirea, câte cheltuieli personale, 
câte procese, câte umilințe am îndurat din partea 
bogătaşilor care mituiau Primăria şi a Casei 
Regale care intervenea ca pentru zidirea bisericii 
să se folosească terenul din spatele spitalului! 

Am făcut 50 de Memorii, pe care le scriam 
noaptea la maşină, iar ziua le înaintam forurilor 
superioare, cerând să ni se facă dreptate şi să se 
exproprieze terenul în favoarea bisericii. Dar za- 
darnic! După atâţia ani de aşteptare şi de sacrificii, 
după ce izbutisem, cu toată rezistența celor mari, 
ca formele să fie trecute prin cele trei instanțe 
judecătoreşti, când tocmai aşteptam împro- 
prietărirea, primim din partea Preşedinţiei Con- 
siliului de Miniştri următorul răspuns: „Se anu- 
lează exproprierea făcută în favoarea bisericii. 
Biserica se va construi pe terenul dat de spital”. 

Atunci, în deznădejdea mea, m-am hotărât 
să nu dau genelor mele dormitare până când nu 
voi rezolva această problemă a terenului pentru 
construcţia bisericii. Făcând al 51-lea Memoriu şi 
folosind o împrejurare prielnică, prin peripeții şi 
drame pe care nu-i locul să le înşir aici, am obţin- 
ut rezolvarea terenului pentru construcţia biseri- 
cii prin Înalt arbitraj, compus din Patriarhul vre- 

mii, Nicodim, Ministrul de Interne, Primarul Ge- 
neral al Capitalei, subsemnatul şi epitropii bi- 
sericii. 

Rezultatul a fost că am câştigat bătălia, ob- 
ținând la 1 ianuarie 1943 punerea în posesie a 
terenului pe care avea să se zidească Biserica 
Vergu, în urma unei aprige şi îndârjite lupte. 


Zidirea Bisericii 
„Parcul Călărași“ — Vergu 


La 28 iulie 1943 puneam piatra de temelie a 
bisericii, cu mare alai şi cu mare bucurie. Biserica 
era prevăzută cu o sală de conferinţe la subsol, 
modernă, în care încăpeau, ca şi în biserică, peste 
2000 de persoane. Acest model de biserică, pe 
care nu-l văzusem nicăieri şi la care s-a opus la 
început şi arhitectul albanez Sp. Nicolau, mi-a 
atras o sumă de epitete ca: nebun, descreierat, 
inconştient etc. Acestea erau epitete date de cei 
neştiutori, care nu vedeau în biserică decât un 
locaş în care să se facă slujbe şi să se ţină predici. 
Atât. Eu însă nu vedeam lucrurile aşa şi nu le văd 
nici acum. Ci o biserică, pentru ca să fie necesară, 
trebuie să fie activă şi să satisfacă sufletul omului 
în toată plenitudinea sa. Biserica mea trebuia să 
fie o biserică misionară. Sala de jos trebuia să dea 
învățătură sfântă tuturor, celor simpli şi celor 
învățați, printr-un sistem de misionariat laic - în 
sensul Sfântului loan Gură de Aur - pe care nu-i 





nevoie să-l expun aici. Alături trebuia să funcțio- 
neze cantina pentru săraci, potrivit cuvintelor 
Mântuitorului: „Milă voiesc, iar nu jertfă”. Apoi 
orfelinatul, cinematograful religios cu seară de 
teatru religios etc. Erau visuri care nu s-au împlin- 
it şi nu se vor împlini pentru mine niciodată. 

Între timp adunasem circa 1.000.000 lei, 
vreo 150.000 de cărămizi, nisip, pietriş, ciment, 
var etc.. Lucrarea acestei biserici misionare 
mergea foarte bine, dar bombardamentele ame- 
ricane din aprilie 1944 au pus capăt lucrărilor, 
pe care le-am reluat de abia în 1946. La Cră- 
ciunul anului 1946 sfințeam, cu ajutorul lui 
Dumnezeu, capela a doua, tot în subsol. Dar de 
data aceasta un subsol minunat, larg, luminos, 
ospitalier, subsolul „bisericii noastre”. Iar puţin 
mai târziu am pus temelia clopotniței şi a casei 
parohiale. 

În subsolul acestei biserici au început să 
curgă mii de oameni, cei mai buni creştini din tot 
Bucureştiul. Aceasta mi-a dat puteri şi un elan 
fără margini. 

Şi pentru că anul 1947 era anul foametei, 
care bântuia în Moldova, am făcut atunci nişte 
apeluri înflăcărate, care au avut un puternic răsu- 
net în inimile credincioşilor ce au donat bani, ali- 
mente şi îmbrăcăminte, atât de generos încât am 
realizat cea mai frumoasă colectă pentru înfo- 
metaţii Moldovei. Datorită acestui fapt am fost nu- 
mit reprezentant în distribuirea a două vagoane 

cu alimente şi îmbrăcăminte pentru înfometaţii 
din Dancu şi Cârlig de lângă Iaşi. Cu prilejul acela 
Mitropolia Moldovei îmi trimitea o frumoasă 
adresă de mulțumire, iar Patriarhia îmi oferea 
crucea de iconom stavrofor. Este important să se 
rețină faptul că rangul de iconom stavrofor l-am 
obținut nu pentru construcţia bisericii şi a celor- 
lalte aşezăminte, ci pentru colecta pentru 
înfometaţii Moldovei. Iar pentru construcţia bis- 
ericii şi a celorlalte lucrări am primit altceva: 
lacrimi, umilințe, spini... 

Aşa trebuie să fie...? Poate. Dar eu nu le pot 
înțelege... 

Pe lângă slujbele şi predicile obişnuite, am 
organizat un cor de optzeci de persoane volun- 
tare, care a dat două concerte şi la Radio. Corul 
era condus de doi dirijori, tot voluntari: profe- 
sorul Victor Giuleanu şi compozitorul Gheorghe 
Bazavan. Cu acest cor de voluntari şi cu concursul 
altor coruri din Bucureşti, conduse de Prof. 
Chirescu, Prof. Lungu etc., am organizat în acest 
subsol 45 de concerte religioase - într-o vreme 
când nu era moda concertelor religioase, cum a 
fost mai târziu - în cadrul cărora au conferenţiat 
cele mai distinse personalităţi din lumea biseri- 
cească şi laică. Scopul acestor concerte, era, pe de 
o parte, de a populariza ideea necesităţii acestei 
zidiri, iar pe de altă parte, de a câştiga aderenți şi 
mijloace pentru înfăptuirea acestei idei. Şi cred că 
planul a fost bun, pentru că s-a bucurat de un suc- 
ces rareori întâlnit în biserică şi a dat rezultate 
eficiente. 

Dar aici este locul să fac o paranteză. Pe 
când mă aflam în plin avânt de realizare, abia 
după patru luni de zile de la instalarea mea în 
acest subsol, dar după nouă ani de luptă şi sufer- 
ință în timpul cărora Patriarhia nu a contribuit 
nici cu un singur leu, din „lipsă de fonduri”, pe 
când mă aflam cu biserica de deasupra încă 
descoperită, primesc drept ajutor - la o parohie 
de 416 familii, câte se găseau în vremea aceea - 
al doilea preot. Preotul acesta avea biserică tot în 
Bucureşti, dar colegul său paroh era foarte ocu- 
pat ca director al Atelierelor Patriarhiei, iar bis- 
erica nu era frecventată de credincioşi. Pentru că 
nici o biserică nu se umple de a sine, ci trebuie 
strădanie mare, suferință, entuziasm şi consum 


lăuntric. Şi atunci a părăsit-o pe aceea, unde era 
nevoie să muncească şi a venit la mine, unde nu 
se simţea nici o nevoie. 

Cu aceasta se măreşte tragedia mea. Şi iată 
de ce. Eu rămăsesem văduv încă din ianuarie 
1941. Trăisem cu soţia doar şapte ani! Rămăse- 
sem cu două fetițe orfane de mamă: una avea doi 
ani la moartea mamei sale şi alta cinci ani! Se cu- 
noaşte teoretic drama preotului văduv, dar prac- 
tic nu o cunoaşte decât numai cel ce a trecut prin 
focul acesta. Nu aveam nici un ajutor în casă, pen- 
tru a nu da prilej de vorbă lumii şi a se nărui ast- 
fel toată acţiunea bisericii. Încât toate treburile în 
casă le făceam eu, aşa cum puteam. Căutam să fiu 
vesel, ca să nu simtă copiii mei că nu au mamă, 
aşa cum am simțit eu la vremea mea, când am 
fost orfan!... Singurul meu loc de refugiu era alta- 
rul. Doar acolo mă puteam ruga, acolo puteam 
plânge, numai de acolo puteam lua putere. Dar 
acum mi se lua şi altarul! Şi a trebuit să accept 
situaţia, pentru că nu aveam pe nimeni care să 
mă sprijine. 

Dar asta mi-a adus poveri în plus. Pe lângă 
drama mea familială, pe lângă acţiunea pe care o 
duceam pentru strângerea fondurilor şi crearea 
unei atmosfere prielnice pentru ducerea la bun 
sfârşit a celor începute, se mai adăugau acum şi 
grija şi eforturile pe care trebuia să le fac pentru 
ca colegul meu să fie mulțumit, ca nu cumva o 
eventuală nemulțumire a sa să şi-o reverse în 
popor şi să-mi strice întreg prestigiul de care 
aveam nevoie pentru săvârşirea lucrării. Şi am 
reuşit! Dar cu câtă suferință, cu cât zbucium, 
nimeni nu ştie, decât Cel de Sus şi cu mine! 

În aprilie 1948 zidirea bisericii era gata, fiind 
şi împodobită cu toate cele trebuincioase pentru 
sfințirea cea mare. Dar aici are loc o nouă sufer- 
inţă, pe care trebuie să v-o mărturisesc: 

Sfințirea bisericii a fost întotdeauna un eve- 
niment important pentru popor. Cunoscând lu- 
crul acesta, am pregătit sufleteşte poporul cu 
două luni înainte şi am adunat, cu concursul lui, 
tot ceea ce era necesar în vederea sfințirii; iar cu 
două săptămâni înainte de săvârşirea acestui 
act, am făcut, aşa cum se cuvine, raport către 
Înalt Prea Fericirea Voastră, pentru aprobarea 
acestei sfințiri. Nu ştiu însă de ce nu mi-ați apro- 

bat această sfințire mare, ci numai sfințirea 
mică! 

În toate acțiunile mele - şi cele mari şi cele 
mici - eu am fost un om cinstit şi de cuvânt. Şi 
prin asta am câştigat poporul, în modestele lu- 
crări pe care le-am săvârşit. Puteam să rămân de 
ruşine acum? Nu, pentru că nu era drept! Și atun- 
ci, în durerea mea fără margini, am alergat la Stă- 
pânul cel Mare, Acela care pururea m-a scos din 
toate necazurile şi prin Care am realizat toate bi- 
ruinţele. Am îngenuncheat şi am strigat cu lacri- 
mi să mă ajute şi să mă lumineze, căci nu-L am 
decât pe El în lumea aceasta. Şi am primit gândul 
de sus să-l rog pe doctorul Gomoiu să intervină 
către Înalt Preafericirea Voastră ca să-mi aprobaţi 
sfințirea. 

Şi o, minune! Cel ce odinioară îmi fusese cel 
mai aprig duşman personal, datorită muncii 
mele, îmi devenise cel mai mare prieten (scena 
aceasta a schimbării sale vă voi descrie-o către 
sfârşit). Şi cu toate că avea de susţinut o confer- 
inţă la Ateneu, totuşi a amânat conferința prin 





telefon şi a venit imediat, însoţit de doi epitropi şi 
de mine. Înalt Prea Fericirea Voastră aţi primit 
pe domnia sa şi pe epitropi, dar pe mine nu aţi 
putut să mă primiți. Distrus sufleteşte şi peste 
măsură de umilit şi îndurerat pentru că nu eram 
vrednic să văd faţa Patriarhului meu, tot timpul 
cât a durat convorbirea cu dânşii am stat în aripa 
de vis-a-vis a Palatului şi am plâns cu lacrimi 
fierbinti, pe care Stăpânul meu cel Mare şi Bun 
poate că le-a înregistrat undeva! 

Bineîneţeles că ați aprobat sfințirea mare, şi 
astfel, de Floriile anului 1948, după zece ani de 
slujire în subsoluri şi pivnițe, avea loc această 
sfințire la care au luat parte circa cinci mii de 
suflete. 

Astfel se încheie un capitol mare şi frumos 
din istoria acestei biserici, zidită într-o vreme ne- 
statornică - războiul - dar tocmai de aceea mi- 
nunată pentru verificarea credinţei. Biruiseră 
sărmana energie a preotului şi sacrificiile acestui 
popor blajin şi bun, în fața căruia mă aplec cu 
venerație. 

În 1950 se sfârşea tencuirea în praf de piatră 
a exteriorului bisericii, tencuială care stă şi astăzi 
neclintită. 

Între timp am convertit cincizeci de familii la 
dreapta credință, între care şi un preot francis- 
can, Gh. Frenţ, doctor la Roma şi scriitor, pe care 
l-am miruit în biserica de jos. Odată cu aceasta am 
primit o delegaţie de trei preoţi franciscani, 
romano-catolici, care aduceau cu dânşii încă 
şapte preoți - în total zece - care doreau să se 
întoarcă în sânul Bisericii Ortodoxe. Înfăţişându-i 
aceste lucruri Înalt Prea Fericitului Patriarh 
Nicodim, mi-a declarat: „Avem noi destui preoți 
ortodocşi, că nu ştim ce să ne facem cu dânşii. Nu 
ne mai batem capul şi cu catolicii!”. Nu fac nici un 
comentariu... 

În 1951, ca un popas duhovnicesc şi pentru a 
vedea în ce măsură creştinii au înțeles sensul 
predicilor ţinute de mine atâţia ani, am amenajat 
în subsol, cu titlu de experiență şi cu aprobarea 
organelor de Stat, o cantină pentru bătrânii 
săraci. 

Cantina aceasta pe care am înființat-o mi-a 
adus de fapt nenorocirea. Una din cele două bucă- 
tărese voluntare, Bertha Hintermeyer, deşi nu 





anul VIII e nr. 94 


29 


ROST 


REPERE 





mi-a spus, făcea parte dintr-o organizaţie al cărei 
şef, venind în două rânduri la biserică şi văzând 
atâta lume, mi-a făcut în caietul lui o poezie elogi- 
0asă, cu numele meu, pe care mi-a prezentat-ol. 
Eu l-am sfătuit s-o distrugă, căci se nenoroceşte, 
deoarece cuprindea şi cuvinte injurioase la adre- 
sa lui Stalin, dar nu m-am priceput s-o distrug eu. 
Aceasta mi-a fost fatal. Prins şi găsindu-i-se la 
percheziţie poezia cu numele meu, s-a dedus că aş 
face şi eu parte din organizaţie. Am fost cercetat 
şi condamnat opt ani corecțional, pe care i-am 
ispăşit, iar începând de Ia 8 ianuarie 1962 am pri- 
mit o pedeapsă suplimentară de doi ani D.0. 
(domiciliu obligatoriu-n.n.) în Viişoara. 

Dar şi acum vă spun duhovniceşte, pe me- 
moria soției mele moarte şi pe sănătatea copiilor 
mei, pe această bucată de hârtie, orice s-ar întâm- 
pla şi cu orice risc, căci şi altfel am ajuns la limita 
puterilor mele de răbdare: nu am cunoscut aceas- 
tă organizaţie decât în instanță! 

La data aceea - înainte de arestare - eram 
destul de mulțumit. Sfârşisem de construit biseri- 
ca, copiii crescuseră mărişori, eram iubit de po- 
por, înţeles şi ajutat de popor şi, de ce n-aş spune- 
0, câştigam, datorită popularității, mai mult decât 
meritam, încât nu mai ştiam ce să fac cu banii. 
Dădeam în dreapta şi în stânga cui avea nevoie şi 
îmi cerea, dar Dumnezeu îmi binecuvânta sporit 
aceste daruri. 

Mi s-a zis de către o persoană serioasă că 


pre mine că am furat de la biserică, la care Înalt 
Prea Fericirea Voastră aţi ripostat: „Furaţi şi voi, 
dar faceţi ce a făcut el. 

Înalt Prea Fericite Părinte, ÎI iau martor pe 
Dumnezeu că nu am furat. Nu pentru că m-au în- 
văţat să nu fur Seminarul sau Teologia. Nu aces- 


tea m-au convins să nu fur şi să am frică de Dum- 
nezeu, ci sfânta mea bunică, femeia aceea simplă 
de care v-am vorbit, care şi-a vândut junca şi a 
rămas torcând cu furca numai ca să mă fac preot. 
Ea m-a învățat de mic să nu pun mâna nici pe un 
ac. Şi pe aceea am ascultat-o, pentru că era curată 
la suflet şi bună. De aceea în mâna mea a sporit 
avutul obştii. Aşa la azil, așa la cantină, așa la bis- 
erică şi peste tot. 

Înalt Prea Fericite Părinte, nu numai că nu 
am furat, dar în 1941, cu chitanța numărul 150, 
am dat 100.000 de lei, toţi banii pe care-i aveam 
la data aceea, zestrea fetițelor mele orfane. Şi ca 
să stimulez strângerea fondurilor pentru con- 
strucția bisericii, vesteam poporului aceasta, ca 
să închid gura acelor batjocoritori care spun: 
„Popa îndeamnă la dat întotdeauna, dar el nicio- 
dată nu jertfeşte!”. Prima chitanță a bisericii, de 
2.000 de ei, începe cu banii mei, apoi de 12.000, 
apoi de 5.000 etc. afară de banii cheltuiţi pentru 
biserică, ce nu sunt scriși în condică, dar pe care 
sigur i-a scris Cineva în ceruri. Şi ori de câte ori se 
întâmpla, în câte o zi de umblat, să nu adun 
nimic, soția mea, o altă sfântă, scotea din poşetă 
câte 500 de lei şi mi-i da pentru biserică, spunân- 
du-mi: „Iată, Bunul Iisus ţi-a răsplătit urmele 
paşilor tăi!”... 

Am lăsat soţia bolnavă de cancer în pat, pen- 
tru biserică. Am lăsat copiii bolnavi de scarlatină 
acasă, pentru biserică. Am umblat ca să strâng 
bani până când mi s-au umflat picioarele, pentru 
biserică. Am vorbit şi am scris apeluri până când 
ameţeam, pentru biserică. Am plâns şi am ador- 
mit de multe ori îmbrăcat din pricina oboselii, 
pentru biserică. 

Aşa s-a făcut Biserica Vergu, Înalt Prea Ferici- 
te Părinte Patriarh! 


1 Este vorba de Constantin Dărăşteanu, fost membru al Partidului Naţional Țărănesc, iniţiatorul grupului de rezis- 
tenţă anticomunistă „Salvatorii Neamului”. După cum aflăm din interogatoriul luat Părintelui Sârbu de 
Securitate în 19 aprilie 1954, Dărăşteanu I-a vizitat în mai multe rânduri la parohie, cerându-i sprijinul în 
răspândirea de manifeste împotriva regimului, sprijin pe care Părintele a refuzat să i-l acorde. Securitatea căuta 
însă cu orice preţ motive pentru arestarea Preotului Constantin Sârbu, a cărui lucrare misionar-creştină în capi- 
tală nu mai putea fi tolerată de regimul ateu. Ca urmare, prin sentința nr. 2168 a Tribunalului Militar Bucureşti, 
Părintele este condamnat pentru “uneltire contra ordinii sociale” şi “deţinere şi necedare către R.P.R. a valutei”, 
alături de alți 23 de membri ai mişcării “Salvatorii Neamului”. Pe lângă colaborarea cu Dărăşteanu, în anchete i 
s-a imputat sprijinul primit la ridicarea bisericii din partea Mareşalului Antonescu (împuşcat în Valea Piersicilor 
de comuniști), precum şi “crima” de a-i fi pomenit la parastase pe Mareşal şi pe Corneliu Codreanu, conducă- 
torul Mişcării Legionare. (cf. Martiri pentru Hristos, din România, în perioada regimului comunist, Ed. 


Institutului Biblic, Buc. 2007, pag, 652-653) 

Postludiu și concluzie 


Înalt Prea Fericite Părinte! Din cele expuse 
ați putut constata, pe de o parte, viața mea chinu- 
ită, iar pe de altă parte, lupta şi strădaniile mele 
pentru uşurarea suferinței umane şi pentru slava 
sfintei noastre Biserici Ortodoxe. În acel moment 
istoric al țării mele, nu se poate contesta că am 
făcut tot ce era în putință pentru binele poporu- 
lui. Căci dacă fiecare preot din cei 11.000 câți 
eram ar fi făcut fiecare câte un azil cu câte 22 de 
camere, în care să poată încăpea câte 100 de 
bătrâni, ca în azilul meu din Huşi, 1.100.000 de 
bătrâni ar fi putut găsi adăpost şi hrană în aceste 
cămine. Şi dacă fiecare preot ar fi zidit nu câte o 
biserică - fiindcă poate nu ar fi fost nevoie - dar 
măcar câte o sală de conferinţe ca sala de jos, de 
sub Biserica Vergu şi dacă s-ar fi organizat confer- 
inţe de culturalizare a maselor cu slujbe şi cate- 
heze filmate pentru copii, tineret, muncitori şi 








[5 - EIBIERCII 


servitori, cu cinematograf şi teatru religios, atun- 
ci 22.000.000 de oameni, atât cât nu avem noi în 
țară, ar fi putut să-şi adape sufletul de a izvoarele 
curate ale credinței şi culturii. 

Problema mea trebuie privită şi rezolvată nu 
după criteriile marxist-leniniste, ci în funcţie de 
năzuințele şi realizările pozitive pe care le-am 
avut în cadrul istoric al vremii mele şi cu 
mijloacele pe care le-am avut la dispoziţie atunci: 
adică zero. Ba chiar neînțelegere şi duşmănie! 

Şi atunci ați putea aprecia dacă locul meu 
este printre cei care trebuie să poarte pecetea 
ruşinii şi a dezaprobării ca „duşman al poporu- 
lui” sau ”necorespunzător” misiunii preoţeşti ori, 
cântărind înțelept faptele mele pozitive, mi-aţi 
dărui clemenţa şi aşezarea mea în rândul oame- 
nilor modeşti, dar cinstiți şi sinceri. 

Aceasta pentru că văd că de-abia după şase 
luni de aşteptare am putut primi, în sfârşit, apro- 
bare de a mă putea împărtăşi la sfânta slujbă din 

capela satului de aici, dar cu menţiunea „fără nici 
un drept în cele duhovniceşti”. Ceilalţi preoți, 
inclusiv cel de acum, Părintele Iana, bănăţean, au 
obținut oficial dreptul cu toate cele duhovniceşti, 
aprobare dată de părintele Protopop al Raionului 
Slobozia. 

Numai bietul popa Sîrbu, deşi face parte din 
oblăduirea eparhiei Înalt Prea Fericirii Voastre, 
nu are totuşi dreptul ca ceilalţi preoți, ci doar 
dreptul de cântăreţ la strană! 

Plânge sufletul în mine că acum la bătrânețe, 
de aproape opt ani de zile nu am mai slujit cele 
ale preoţiei! E adevărat că nu am nici veşminte, 
căci ale mele - inclusiv cele personale, oferite de 
popor cu ocazia acordării rangului de iconom sta- 
vrofor pentru acţiunea ajutorării înfometaților 
Moldovei - au rămas la Biserica Vergu şi nu mă 
gândesc să le mai cer. Dar nu am nici starea sufle- 
tească necesară slujirii, în condiţiunile inegale de 
umilință în care mă găsesc. 

Nu se poate repara de către Înalt Prea Fe- 
ricirea Voastră această nedreptate ce se săvârşeşte 
cu mine? Şi dacă nu am aceleaşi drepturi de slujire 
în cele duhovniceşti ca ceilalți preoţi care s-au 
perindat pe aici, mi se poate spune măcar de ce? 

Aştept, cu smerenie, un răspuns la între- 
barea aceasta. 

Înalt Prea Fericite Părinte! Odinioară doc- 
torul Gomoiu - slujitor al Casei Regale, dar adver- 
sar crunt al zidirii Bisericii Vergu în locul în care se 
află ea acum - spre sfârşitul anului 1947 mi-a de- 
clarat, cu ocazia vizitei pe care i-am făcut-o de Bo- 
botează: „Eu, doctorul Gomoiu, savant, profesor 
universitar, preşedintele Societăţii Internaţionale 
de Istoria Medicinii, director general etc. (a început 
să-și înşire toate titlurile) mă închin în faţa muncii 
Sfinţiei tale”. Şi mi-a sărutat cu evlavie mâna, 
adăugând: „De astăzi înainte, orice cuvânt al 
Sfinţiei tale, la orice oră din zi sau din noapte, este 
poruncă pentru mine!”. Aşa se face că atunci când 
lam rugat să vină la Înalt Prea Fericirea Voastră 
pentru aprobarea sfințirii bisericii, şi-a suspendat 
conferința pe care o avea de ţinut la Ateneu şi a 
răspuns imediat la chemarea mea. 

Eu nu am nevoie, Înalt Prea Fericite Părinte 
Patriarh, „să se închine cineva în fața muncii 
mele” şi nici să-mi recunoască meritele. Dar am 


nevoie de un cămin acum la bătrâneţe, căci sunt 
sărac şi bolnav, de un cămin familial care mi-a lip- 
sit din pruncie. Am nevoie de puţină linişte lângă 
mormântul soției, singura ființă care m-a iubit şi 
apreciat în viață, sub streaşina casei fiicelor mele 
din Bucureşti, fiice care nu-şi cunosc mama, pen- 
tru că sunt orfane din 1941 şi le-am crescut în 
văduvie, în suferinţe crâncene, cu o mână 
legănându-le copilăria aspră şi orfană, iar cu 
cealaltă zidind biserica, sala de conferinţe, casa 
parohială, cantina, azilul şi toate celelalte pe care 
le-a făcut un biet preot necăjit pentru fraţii săi în 
suferință: oamenii. 

Şi pentru aceasta vă rog smerit, Înalt Prea 
Fericite Părinte, să mă ajutaţi: 

1. Să interveniţi locului în drept spre a mi se 
ridica D.O.-ul. 

2. Să-mi daţi o parohie în Bucureşti, spre a- 
mi găsi liniștea acum, la bătrâneţe, poate chiar la 
Biserica Vergu, în zidurile căreia am pus şi sufle- 
tul meu şi sufletul soţiei mele şi unde aş fi dorit să 
închid ochii în mijlocul enoriaşilor mei. Ştiu că 
aceasta vă stă în putere să o faceți, numai dacă 
voiți. 

3. Până atunci, să-mi acordaţi un ajutor 
bănesc. Iarna bate la uşă, în casă plouă, iar eu nu 
am lemne şi nici alimente şi sunt dezbrăcat. 
Copiii mei, care sunt la începutul carierei şi au şi 
ei copii, nu pot să mă ajute decât cu prea puțin, 
iar eu nu pot să muncesc pentru că sunt bolnav. 
Am nevoie şi nu am la cine să apelez decât la Înalt 
Prea Fericirea Voastră. 

4. Să fiu pus în slujire pe aceeaşi treaptă cu 
Părintele Iana, slujitorul bisericii satului, şi el tot 
D.O-ist. 

Cred că de această dată nu va trebui să aştept 
un răspuns pe care să-l primesc tot după şase luni 
de zile. Căci până atunci pot să mor. 


Rămân pentru totdeauna al Înalt Prea Fericirii 
Voastre smerit şi devotat fiu duhovnicesc, 

C. Sârbu, 

fost preot și paroh al bisericii Parcul Călăraşi - 
Vergu și ostenitor cu zidirea acestei biserici, 
actualmente, Com. Viişoara, Raionul Slobozia, 


Regiunea București. 
3 septembrie 1962 

Fii duhohvnicești își 
amintesc de părintele Sârbu 


mente din relatările câtorva fii duhovni- 

ceşti cuprinse în cartea Un mare mărturisi- 
tor creştin. Preotul Constantin Sârbu, Ed. Bonifa- 
ciu, Buc. 2000, ediţie îngrijită de Xenia Mămăligă. 
Pentru cursivitatea textului, am renunțat să 
menţionăm în dreptul fiecărui paragraf numele 
autorului, socotind mai importantă ideea de 
ansamblu pe care selecţia noastră încearcă să o 
pună în evidență. Menţionăm aici pe semnatarii 
acestor amintiri, alături de titlurile capitolelor 
scrise de ei, aşa cum apar în cartea mai sus pome- 
nită: Matilda Mircea, Început de păstorire şi 
lucrare la Biserica Sapienţei. Constantin Burlă- 
cioiu, Liturghisitorul Tatiana Cortun, Învățăto- 
rul Ana Cristea, Părintele săracilor; Lucica Scurtu 
Popşor, Înzestrat cu toate darurile, Mariana 
Stoicof, Duhovnicul Maria Mărculescu, Un ales al 
Domnului; Elena Hanganu, Ultimele zile. La aces- 
tea se adaugă mărturiile semnate Ana şi d-na 
Paraschivoiu din broşura Preotul Constantin 
Sârbu, slujitor al Supremului Adevăr, Bucureşti 
2002. 


mintirile inserate în acest capitol sunt frag- 


Sufăr până ce Hristos va lua 
chip în voi... 


* Se spune că Dumnezeu înzestrează pe 
fiecare preot cu câte un dar: unii au darul vederii 
în duh, alții sunt buni predicatori, alţii buni 
duhovnici sau vindecători. Uneori Dumnezeu 
face o minune şi lasă toate aceste daruri să existe 
într-un singur om, făcându-l vas ales. De aceea 
este foarte greu să redai în cuvinte momentele de 
excepţie petrecute în preajma Părintelui Con- 
stantin Sârbu. 

* În viaţa de toate zilele, Părintele Sârbu era 
pătruns în fiecare clipă de tainele cerului, dar se 
apleca peste frământările pământului în care 
erau prinşi oamenii, cunoscând în adânc tainele 
sufletului omenesc. 













ȘI NEOM ca si zecile De 
* Miine Monriai oiepocii 
A 1944-1990 


ODincă RCCUNOSTINŢĂ U9BĂ 
SSFLEIC răceli De LUMI 

Al NGOMOLBI ROMÂNESC 
pp BISARIGA SAPIANȚEI 


* Darul de a picura în inima fiecărui om un 
strop din inima, din dragostea lui, era taina pu- 
terii lăuntrice de atracţie pe care Părintele o avea 
față de oricine; este cel mai mare dar pe care îl are 
un conducător, mai ales un conducător de 
suflete. La aceasta se adăugau şi chipul şi întrea- 
ga lui prezenţă care erau lumină, armonie, bună- 
tate, maiestate, blândețe, inteligență. 

În clipe grele de mari încercări ale cuiva, Pă- 
rintele lua asupra sa suferința, drama, purtând-o 
el în mare măsură, uşurând sarcina celorlalți prin 
rugăciunile fierbinţi, bine primite de Dumnezeu 
şi prin cuvântul lui cald şi mângâietor. 

* Mare şcoală era pentru noi sfânta spove- 
danie la Părintele Sârbu! 

Dojana lui era beţişorul lui Dumnezeu. Ştia 
să dojenească aşa cum numai o mamă sau un tată 
o pot face. Avea darul de a ne face să înțelegem de 
ce nu a fost bine ce am greşit. Avea timp totdeau- 
na pentru noi, să ne asculte cu mult interes 
duhovnicesc, cu toată dragostea de care era în 
stare un om. 

Noi eram copiii, familia lui, de care nu s-a 
despărțit nici o zi decât la moarte. Nu s-a îndurat, 

în unsprezece ani cât a liturghisit la Biserica 
Sapienţei, să-şi ia concediu decât o dată sau de 
două ori câteva zile. Până la dânsul nu am întâlnit 
un preot care să iubească pe semenii lui ca pe pro- 
prii copii daţi lui de Dumnezeu. Vedeai bine cum 
se simţea dator să le corecteze traiectoria greşită 
a vieţii lor sufleteşti, urmărind apoi, prin mijloa- 
cele sale fine, rezultatele. 

* Un alt dar ce i-a fost hărăzit de sus Părin- 
telui Sârbu a fost talentul de a lucra cu oamenii, 
de a-l pune pe fiecare în locul potrivit, pentru ca 
el să-şi dea cu cel mai mare folos „obolu!” lui. 

lângă mulţi prezenţa sa a fost o binecu- 
vântare! 


Eu port în trupul meu semnele 
Domnului Iisus... (Gal. 6, 17) 


* După ce a terminat construirea bisericii, 
în anii aceia grei de după război, în 1954, 
Părintele a fost arestat. Spunea: 

- M-au ars cu fierul roşu la tălpi, mi-au smuls 
barba, m-au bătut, dar le-am zis: “Puteţi să mă 
chinuiţi cât vreţi, dar nu mă lepăd de Hristos”. 

* Odată, povestind despre închisoare, a spus: 

- Nu m-am temut niciodată de moarte, dar a 
fost un moment când am fost foarte aproape de 
ea. Ne-au urcat într-un camion. Câţi am fost, nu 
ştiu. Câţi pot intra într-un camion, puşi nu unul 
lângă altul, ci unul peste altul. Eu căzusem. Nu 
alegeam locul cel mai bun, ba dimpotrivă! Ne-au 
urcat în forță. Eu am căzut în partea de jos a 
podelei. Peste mine au căzut alţii, mulți. Au aler- 
gat cu noi, ne-au transportat zeci de kilometri. 
Când ne-au coborât din maşină am căzut jos, 
inconştient. Mă sufocasem! 

* Pentru a mă întări sufleteşte, Părintele s-a 
deschis față de mine, povestindu-mi din suferin- 
țele prin care a trecut în anii grei de închisoare. 
Suferea şi acum de pe urma lor. Nu se putea aple- 
ca din cauza coloanei vertebrale. Avea câteva ver- 
tebre tasate şi ceva ieşit în afară. Mă ruga uneori 
să-l spăl pe picioare şi să-l ung cu alifie anti- 
reumatică, adusă de mine din U.R.SS.. Aşa am 
văzut că avea pielea de pe tălpi încrețită şi trei 


dungi de cicatrice de-a lungul tălpilor. Mi-a spus 
că acolo a fost ars cu bară de fier încinsă în timpul 
anchetelor. Se putea unge singur doar cu ajutorul 
unui băț având o bucată de tifon la capăt. Din 
cauza acestor răni cicatrizate mergea greu şi călca 
mai mult pe călcâi şi pe vârful degetelor. De 
asemenea, din cauza coloanei ce purta urmele 
loviturilor la care a fost supus, nu se putea în- 
toarce decât cu tot trupul. Cu toate acestea, ni- 
meni nu-şi putea da seama cât era de bolnav, căci 
Părintele era mereu în activitate. 

* După ieşirea din închisoare, l-am întrebat 
pe Părintele: 

- De ce nu v-aţi dus să staţi la fetele dumnea- 
voastră? 

- Nu, Dumnezeu nu m-a lăsat pe pământ să 
mă duc cu copilul în parc şi să-i cumpăr iaurt şi 
bomboane. Dumnezeu m-a lăsat pe pământ să-l 
slujesc Lui şi oamenilor. Unii, chiar dintre cei de la 
conferințele preoţeşti, îmi spuneau că sunt 
exagerat în credință, că „sar peste gard”. Dar poţi 
fi exagerat în slujirea lui Dumnezeu? Ce făceam şi 
înainte, decât că împlineam legea iubirii Lui...? 

Patriarhul Justinian, la care s-a prezentat 
când a ieşit de la închisoare pentru a-i cere o 
parohie, i-a spus: 

- Ce să-ţi dau eu ţie, Sârbule? 

- Cea mai săracă biserică din Bucureşti, Prea 
Fericite! 

- Ştiu eu, a zis Patriarhul, că orice biserică 
ți-oi da ţie, tu faci din ea o grădină! 

Şi aşa a fost. 

Biserica Sapienţei: Puterea Mea se desăvâr- 
şeşte în slăbiciune... 

* Încă din prima zi a venirii sale la Biserica 
Sapienţei, Dumnezeu i-a trimis Părintelui Sârbu 
un ajutor neaşteptat: o „firimitură” de femeie, 
care şi-a pus sufletul, cu smerenie şi simplitate, 
pentru biserică şi păstorul eil. 

Din cauza tulburărilor de la biserica din car- 
tierul nostru din Bucureştii Noi, toată lumea s-a 
împrăştiat. Eu am început să mă rog zilnic, să 
citesc Paraclisul Maicii Domnului, rugându-o să- 
mi arate unde să mă duc, întrucât aveam nevoie 
de hrană pentru suflet. Într-o noapte am visat un 


1 Este vorba de Matilda Mircea, cea care la ajutat pe Părintele Sârbu în toată lucrarea desfăşurată Ia Biserica 
Sapienţei, din prima zi a venirii sale şi până la fericita lui adormire. 

tânăr îmbrăcat într-o cămaşă lungă, albă, care 
m-a întrebat: „Vrei să fii mai tare sufleteşte? 
Scoală-te şi vino să mergi cu mine!”. Am plecat şi 
- în vis - am luat tramvaiul 20, care atunci ajungea 
la Podul Izvor. De acolo ne-am dus pe jos până la 
Biserica Sapienţei. Când am ajuns în poarta bis- 
ericii, tânărul m-a lăsat singură şi eu m-am trezit. 

Dimineața, imediat ce m-am sculat, am por- 
nit pe acelaşi drum, având sentimentul că tânărul 
din vis mă însoţeşte. Când am ajuns în poarta bi- 
sericii, acest sentiment a dispărut. În curtea neîn- 
treţinută, părăsită, l-am zărit pe Părintele Sârbu 
stând pe o buturugă. Cum m-a văzut, a venit în 
calea mea şi mi-a zis: 

- Bine ai venit, Matilda Cocuţa! Eu m-am ru- 
gat lui Dumnezeu să-mi trimită un bărbat ca aju- 
tor. Ce-ai să poți face tu, o firimitură de femeie? 
Dar poate ai să mă ajuţi şi tu. Vino, stai lângă 
mine pe buturugă! 

Eu m-am mirat în sinea mea. Nu mă cunoş- 
tea, nu ştia cine sunt. De unde a ştiut cum mă 
cheamă...?! Dar n-am zis nimic, m-am aşezat lângă 
el pe buturugă. Atunci Părintele a început să-mi 
spună că a venit din închisoare, că în urma cererii 
sale de a fi reîncadrat i s-a încredințat Biserica Sa- 
pienței şi că de acum înainte împreună ne vom 
ruga aici lui Dumnezeu. Deocamdată însă nu are 
nici unde dormi, nu are nici cheile de Ia biserică 
şi nici de la casa parohială. Doarme printre 
dărâmăturile de la Biserica Domnița Bălaşa, pe 
un preş lucrat din cârpe, ca acelea ce se pun în 
casele de la țară. 

Părintele povestea şi plângea. 

Ne-am uitat în jurul bisericii. În faţă, până la 
poartă erau bălării. În spate era ruină: un coteţ de 
găini, urme de şobolani, picioare de pui, mizerie 
mare. 

- Oare, Cocuţo, facem noi ceva aici? m-a între- 
bat Părintele. 

- Dacă te-a adus Dumnezeu aici, facem! l-am 
încurajat eu. 

- Păi, de unde oameni? 

- Vă aduc eu din Bucureştii Noi. Dar să vă 
rugaţi! Eu sunt păcătoasă. Dacă vă rugaţi, facem! 

A râs şi el un pic, apoi mi-a zis: 

- Acum să mergem la cimitir, la nevasta mea! 

EI însă mergea greu, avea nevoie de baston. 


Am găsit unul aruncat în grădina de alături, de 
care s-a servit la început. Avea nişte bocanci grei, 
mari, aproape fără talpă şi nişte haine învechite 
cu care ieşise din închisoare. 

La cimitirul Belu, unde am ajuns, banca de la 
mormânt avea piciorul rupt. L-am pus eu cum am 
putut şi Părintele s-a aşezat. Apoi mi-a spus că îi 
este foame. Cred că într-adevăr îi era foame, dar 
poate mi-a zis aşa şi ca să rămână el singur la mor- 
mântul soției. Era sâmbătă, se făceau parastase. 
Am plecat la poarta cimitirului să iau pomană de 
la lume. O doamnă mi-a dat şi un pahar în care 
să-i duc apă. Dar când m-am întors, am văzut că 
Părintele era culcat pe mormânt cu fața în jos şi 
bastonul alături. M-am speriat. Ce-am păţit până l- 
am ridicat! L-am aşezat pe bancă. 

Curgeau lacrimile pe bocancii lui povestin- 
du-mi cum a cunoscut-o pe soţia lui, ce om deo- 
sebit a fost, cât de mult l-a ajutat şi cum a murit 
lăsându-l cu două fetițe pe care le-a crescut până 
la arestarea lui. Au rămas în grija femeii de la 
lumânări de la Biserica Vergului. Nu ştia unde 
sunt şi nici nu voia să-l vadă în starea în care se 
afla. 








După ce ne-am întors la biserică, Părintele a 
vrut Să se ducă să se culce la Domnița Bălaşa. Eu 
i-am Zis: 

- Hai să facem o cămăruță, ca să aveți unde 
sta, să nu mai staţi printre dărâmături la Domnița 
Bălaşa! 

- Cu ce să facem? 





anul VIII e nr. 94 


35 


ROST 


REPERE 





- Eu cunosc pe starețul de la Cernica! 

Părintele mi-a dat atunci o scrisoare în care 
spunea cum a ieşit din închisoare, în ce stare se 
află, cum a primit să slujească la Biserica Sapien- 
ței şi are nevoie de ajutor. 

Ziua următoare m-am dus la Cernica. 
Părintele stareţ ne-a promis ajutor. Într-adevăr, 
peste o zi sau două a venit maşina de la Cernica 
cu trestie, scule, var, nisip, ipsos şi doi călugări 
pentru lucru. Am luat şi eu încă trei oameni. Nu 
vă pot spune cum ne-a ajutat Dumnezeu! Într-o 
singură zi am făcut scheletul şi l-am lipit şi cu 
pământ. 

Până am terminat cămăruța, până s-a mai 
uscat, Părintele s-a mutat în pivniţă. Pe atunci 
acolo era numai gunoi, care ajungea până la 
geam. Am scos gunoiul, am făcut curat atât cât s-a 
putut şi Părintele a dormit acolo vreo săptămână. 

Pe când lucram la ridicarea cămăruței, 
Părintele m-a trimis la poştă să expediez o 
scrisoare. Acolo, în spatele zidului aceluia înalt 
unde lucrează fetele de la poştă, era o doamnă 
care plângea, plângea într-una. Am întrebat-o de 
ce plânge. 

- Lasă-mă în pace! mi-a răspuns ea. 

- Nu te las deloc! Spune-mi, că eu ştiu un 
preot bun. Dacă te duci la el şi îi spui necazul, o să- 
ți ajute. Ia scrisoarea asta şi apoi hai cu mine, că 
te duc eu acolo! 

N-am lăsat-o până n-a venit cu mine. Părin- 
tele a vorbit cu ea, i-a făcut o rugăciune, a învă- 
țat-o ce să facă şi a încurajat-o, zicându-i că în 
două-trei zile nu va mai avea pricină de plâns. 
Cred că îi plecase bărbatul de acasă. 

Într-adevăr, peste câteva zile doamna a venit 
şi în semn de mulțumire şi bucurie a adus o cana- 
pea cu rezemătoare, o masă, un scaun şi a mobi- 
lat cămăruța cea mică. A adus şi haine şi ghete, 
încât Părintele mi-a dat mie, ca amintire, bocancii 
şi pantalonii cu care a venit din închisoare, pe 
care îi păstrez până astăzi. 

După câteva zile de la venirea lui, Părintele a 
primit cheile de Ia biserică şi de Ia casa parohială, 
dar nu s-a putut muta în casă, întrucât era 
ruinată. Când am intrat în biserică, am văzut că şi 
ea era deteriorată. Prin pereți se vedea afară şi 
ploua prin acoperiş. Înăuntru erau îngrămădite 


statui fără mâini, pe jos lespezi de piatră, unele 
înclinate iar altele lipsă, păianjeni pe pereți. 

Am scos statuile şi am făcut curat. Părintele 
s-a rugat mult, în genunchi şi cu lacrimi pentru 
lucrarea sa. La un moment dat mi-a descoperit în 
taină o mare bucurie a sa. Pe când se ruga, a văzut 
aievea în fața ochilor, la altar, Cina cea de Taină şi 
a auzit un glas zicându-i: „Stai pe picioarele tale şi 
lucrează!”. 

- Dumnezeu ne va ajuta! a spus el. 

Apoi, într-o duminică, mi-a zis: 

- Ce facem, Cocuţo? Trebuie să ne rugăm ca 
Dumnezeu să coboare asupra noastră mila şi aju- 
torul Lui. De unde să aducem creştini cu care să 
slujim Sfânta Liturghie? 

În apropiere era o întreprindere de ortope- 
die. Fiind duminică dimineaţa, salariaţii de acolo 
aveau şedinţă. Înainte de ora zece m-am dus la 
poartă. Când au început să iasă, le-am zis să vină, 
care vor, pentru zece minute, că a venit un preot 
de la închisoare şi nu poate să facă Sfânta 
Liturghie singur. Vreo şase bărbați, cam cu rez- 
ervă, au zis: 

- Hai să mergem! 

Au venit şi două cucoane. 

Părintele a început prin a le povesti câte ceva 
din viața lui, apoi a vorbit şi despre închisoare, 
încât plângea lumea ascultându-l. Tot atunci a 
spus şi despre intențiile lui cu privire la refacerea 
bisericii. 

După aceea a început Sfânta Liturghie. 
Înainte de citirea Evangheliei, m-a trimis să aduc 
„covorul” din casă - preşul pe care dormea el la 
Domnița Bălaşa - şi să-l pun în biserică, să poată 
îngenunchea doamnele. 

- Păi, ăsta-i covor? au întrebat ele. 

- Da, ăsta-i, altul n-am! Poate, cu ajutorul lui 
Dumnezeu, vom primi şi noi vreunul! 

Şi doamnele au îngenuncheat pe el. 

Sfânta Liturghie i-a impresionat pe toţi. Cei 
care au venit atunci au spus altora şi aşa a început 
lumea să mai vină. 

Unii voiau să-i dea bani Părintelui, dar el nu 
primea în mână. Le zicea să-i pună pe geamul din 
spatele altarului. Acolo găsea apoi plicuri cu bani, 
căci lumea era atrasă de blândeţea, de harul lui şi 
avea încredere în rugăciunile sale. 

Nichifor Crainic şi 
revista Gândirea 


Numele lui Nichifor Crainic va rămâne pentru totdeauna legat de 
Gândirea, una dintre cele mai prestigioase şi mai fecunde reviste de cul- 
tură din întreaga istorie a spiritualității românești. Scriitorul Vintilă Horia 
își amintea, după instalarea comunismului în România, Că, în perioada 
interbelică, revista Gândirea era „cea mai de seamă atunci în literele 
românești”!, iar istoricul englez Keith Hitchins vorbeşte despre „enormul 
prestigiu literar al revistei”?. De Ia Paris, Basil Munteano aprecia că în cen- 
trul frumoasei activități culturale a lui Crainic, se află, revista Gândirea, o 
publicaţie elegantă, de o admirabilă ținută literară”. 


leromonah Teofan Popescu 


dată rotunjită România în granițele ei 
(= mişcarea culturală naţională a 
izbucnit cu entuziasmul unor energii prea 

mult timp încătuşate de presiunile politicet. 
Începând cu anul 1918, România va intra într-o 
perioadă de aprofundare şi conştientizare a pro- 
priei identități. În acest timp, de până la instau- 
rarea regimului comunist, are loc cea mai puter- 
nică înflorire culturală românească la care îşi aduc 
contribuţia nu numai reprezentanţii generaţiei 
războiului. Tinerii formaţi după 1918 s-au implicat 
şi ei în acest proces, având conștiința că reprezintă 
„prima generaţie românească necondiționată în 
prealabil de un obiectiv istoric de realizat”. 
Intelectuali din diferite generații se vor angaja 
acum într-o luptă de afirmare a culturii româneşti. 
Revista Gândirea a fost un admirabil exer- 
cițiu de libertate spirituală care a polarizat o 








bună parte din puternicele condeie ale redeştep- 
tării spiritualității româneşti. Pentru părintele 
Stăniloae această publicaţie a reprezentat, în 
multe privințe, prima epocă de maturitate a cul- 
turii autohtone. Într-un articol dedicat gândiris- 
mului, profesorul Dan Zamfirescu arată că nici o 
altă revistă interbelică „n-a mai avut un impact 
atât de adânc, nu a trasat făgaş vieţii sufleteşti şi 
intelectuale româneşti” şi, tocmai de aceea, cel 


1 Vintilă Horia, Reîntâlnire cu Nichifor Crainic, în „Jurnalul literar”, 2000, nr. 7-8, p. 1. 
2 Keith Hitchins, România 1866-1947, trad. George G. Potra şi Delia Răzdolescu, ed. Humanitas, Bucureşti, 1996, 


p. 324. 


3 Basil Munteano, Litterature roumaine, Editions du Sagittaire, Paris, 1938, p. 185. 


4 Cercetătoarea Irina Livezeanu observă că „odată ce România (Mare) a fost realizată, mai rămânea formidabila 
sarcină de a-i realiza pe români. Noul stat românesc se vedea confruntat cu o pletoră de probleme derivând din 


caracterul său nou şi din şansa ui teritorială” (Cultură şi naționalism în România Mare, 1918-1930, trad. Vlad 


Russo, ed. Humanitas, Bucureşti, 1998, p. 30). 


5 Mircea Eliade, Itinerariu spiritual: tânăra generaţie, în vol. „Profetismul românesc”, vol. |, ed. Roza Vânturilor, 


Bucureşti 1990, p. 11. 


6Pr. prof. Dumitru Stăniloae, „Gândirea” la 20 de ani, în „Telegratul Român”, XC(1942), nr. 5, p. 1. 

mai redutabil adversar al comunismului pe plan 
cultural „a fost şi a rămas până la capăt, în foile de 
hârtie tipărite şi în persoanele autorilor lor, 
curentul şi oamenii de la Gândirea”. 

Lupta ideologică împotriva creştinismului, 
avându-și rădăcinile îndeosebi în revoluţia fran- 
ceză de la 1789, a căutat şi caută până în ziua de 
astăzi să inducă în mințile oamenilor ideea falsă 
că învățătura creştină nu are puterea de a răspun- 
de la problemele reale cu care se confruntă omul. 
Ideologii anticreştini caută să ocupe cu propriile 
lor viziuni direcţiile de influență culturală din so- 
cietate, spunând că Biserica nu are decât un sim- 
plu rol moralizator destinat celor aflaţi în spaţiul 
liturgic. Şcoala Gândirii a demontat toate aceste 
clişee propagandistice, promovând intelectuali 
de mare calibru care încercau să răspundă la pro- 
priile frământări şi să regândească domeniul lor 
de activitate, dintr-o perspectivă creştină. Înţe- 
legem astfel mai bine de ce Crainic, în 1971, cu un 
an înainte de moartea sa, îi scria lui Pamfil 
Şeicaru că Gândirea era - în România regimului 
comunist - revista cea mai ponegrită din ultimele 
trei decenii. 

Ultimul supraviețuitor gândirist, scriitorul 
Pan. M. Vizirescu, sublinia, într-un articol scris în 
1994, două aspecte importante. În primul rând 
acela că Gândirea „a fost lucrarea lui Nichifor 
Crainic, ieşită din concepţia şi călăuzirea lui. În 
al doilea rând revista a avut un rol hotărâtor în 
viaţa culturală interbelică, fiind „cea dintâi 
mişcare literară care a readus conştiinţa reli- 
gioasă în sânul intelectualității şi i-a legitimat inte- 
grarea în literatură şi în toată creaţia artistică”10. 

Revista a părut iniţial la Cluj sub conducerea 
lui Cezar Petrescu, având la început un caracter 
destul de eclectic. Ea se baza mai mult pe relaţii 
de prietenie, decât pe conştiinţa unei doctrine 
comune. După cum observă Keith Hitchins, se 
poate spune că gândiriştii, de-a lungul celor peste 


20 de ani de existenţă a revistei, aveau în comun 
câteva preocupări: „erau atraşi de gândirea spe- 
culativă, de trăirile mistice şi religioase şi de spir- 
itualitatea primitivă a folclorului, fiind preocu- 
pați să comunice propriile lor idei într-un limbaj 
pe de-a întregul modern. Aceste preocupări, mai 
curând decât o ideologie specifică, au asigurat 
cercului Gândirea coeziunea sa”!l. 

Profesorul Crainic va prelua conducerea 
revistei în anul 1926 şi, până la ultimul ei număr 
din iulie 1944, va încerca prin ea să propună dez- 
voltarea unei gândiri autohtone sub semnul 
dreptei credințe, fără a face din revistă o anexă a 
apologeticii ortodoxe. Având în minte legea 
nescrisă a gândirismului - „noi mărturisim ade- 
vărul din Dumnezeu şi din inima neamului nos- 
tru "12, Crainic a manifestat o foarte mare deschi- 
dere spre diverse orientări culturale (inclusiv 
spre cultura minorităților), Gândirea ajungând în 
cele din urmă un reper de mare forță pentru in- 
telectualitatea românească. 

În anul 1938, scriitorul Vintilă Horia sur- 
prindea foarte bine toate aceste realități: „Gândi- 
rea trăieşte de 17 ani în centrul tuturor preocupă- 
rilor noastre culturale. În timp ce revistele prece- 
dente formulau crezuri literare sau, din când în 
când, vag ideologice, Gândirea a atins pe rând 
prin reprezentanţii ei, toate culmile geniului ro- 
mânesc, de la literatură şi filozofie, până la muzi- 
că şi pictură. [...] Şi mai e ceva care explică pu- 
terea ei de durată şi vigoarea în care trăieşte încă: 
gândirismul n-a violat niciodată personalitatea 
celor care au aderat principial la crezul ei. [...] Căci 
gândirismul nu este o manieră strictă, un tipar 
ursuz care schilodeşte, ca un nou pat al lui Procust, 
personalitatea celor îndemnați să-l urmeze, el e, 
mai degrabă, o invitaţie la românism şi nimic mai 
mult, un apel la autohtonism şi tradiționalism, la 
ortodoxie şi clasicism, la care fiecare răspunde 
după puterile şi felul său de a fi”13. Crainic se 


7 Dan Zamfirescu, Ce au fost şi ce sunt Gândirea și gândirismul, în „Gândirea” s. n., XIII(2004), nr. 1-3, p. 36. 
8 Nichifor Crainic, Scrisoare către Pamfil Șeicaru, Arhiva CNSAS, Dosar Nichifor Crainic, 1233726, vol. II, f. 188. 
9 Pan M. Vizirescu, Cu privire la poezia noastră religioasă, în „Gândirea” s. n., Ill(1994), nr. 1-2, p. 37. 


10 Ibidem, p. 35. 
1! Keith Hitchins, România 1866-1947, p. 323. 
12 Nichifor Crainic, Puncte cardinale în haos, p. 97. 


13 Vintilă Horia, Nichifor Crainic şi Gândirea, în vol. Credinţă şi creaţie, ed. Eikon, Cluj-Napoca, 2003, p. 137-138. 

dăruia fără nici o rezervă, până la epuizare, 
descoperirii şi promovării talentelor literare. 
Jertfele sale au fost răsplătite din plin prin ceea ce 
a însemnat spiritul Gândirii în cultura naţională: 
unul dintre cele mai viguroase şi mai ample efor- 
turi de creaţie literară românească. În acest sens, 
Vintilă Horia remarca în anul 1937: „ot ceea ce 
astăzi se numeşte literatură românească mo- 
dernă, s-a înfiripat şi a crescut din discul de aur al 
Gândirii. "14 

Revista Gândirea a devenit, în timp, un 
forum foarte important nu numai pentru schim- 
bul de idei din epocă, ci şi pentru explorarea posi- 
bilităților de aplicare a unora dintre concepțiile 
teologice ale lui Crainic. Publicaţia nu urmărea o 
afişare a Ortodoxiei, ea lăsând loc pentru o trans- 
formare în timp a vieţii lăuntrice atât a cititorilor, 
cât şi a redactorilor. Mentorul gândirist scria în 
acest sens: „Mi-e groază de Ortodoxia de ultima 
oră şi preferăm ca ea să ne sosească încet şi sigur, 
ca rod al unei seve îndelung absorbite în suflet şi 
ca încununare a unor elaborări meticuloase ale 

vieţii interioare. Nu voim ca Ortodoxia să devină 
o modă pentru a trece asemenea unei mode”5. 
Ortodoxia este viață. Este însăşi trăirea, experie- 
rea lui lisus Hristos, Cel care nu poate fi coborât 
la statutul de idee pasageră în existența celor care 
nu au înţeles taina cea mântuitoare a creştinis- 
mului. Crainic chema la libertate, la românizare 
şi la Ortodoxie, la împlinirea în timp şi la 
împlinirea în veşnicie. 

Gruparea publicaţiei, din care făceau parte 
la un moment dat opt academicieni, va însuma 
personalități diferite ca viziuni, dar adunate sub 
cupola unei idei dinamizatoare: „Revista Gândi- 
rea a avut un mit al ei. Ea s-a născut din legămân- 
tul tranşeelor prin care s-a făcut România Mare, 
cu dorul aprig de a i se asigura eternizarea”!6. 
Iată numele câtorva condeie gândiriste: Pan. M. 
Vizirescu, George Breazu, Nicolae Roşu, Emilian 
Vasilescu, Mircea Eliade, Emanuil Bucuţa, Aron 
Cotruş, Victor loan Popa, Paul Sterian, Vasile Băn- 
cilă, loan Petrovici, Dumitru Stăniloae, Radu 
Dragnea, Horia Niţulescu, Lucian Blaga, Radu 
Gyr, lon Pillat, Sandu Tudor, Vintilă Horia, Tudor 
Vianu, Alexandru Busuioceanu, Ovidiu Papa- 
dima etc. 

Ilustrativ pentru puterea de coagulare pe 
care Crainic a avut-o în rândul elitelor intelectua- 
lităţii româneşti este faptul că Gândirea „a înglo- 
bat generaţii de-a rândul, ajungându-se să trăim 
un fenomen spiritual colectiv neîntâlnit în istoria 
gândirii noastre”, după cum observa în anul 1940 
Gheorghe Vrabie, în singura monografie interbe- 
lică asupra gândirismului!”. Mentorul Gândirii 
vorbea astfel nu numai în nume propriu, ci şi în 
numele unei puternice grupări culturale. 


14 1dem, Ion Pilat şi spiritul Gândirii, în „Sfarmă-Piatră”, IN(1937), nr. 83, p. 9. 
15 Nichifor Crainic, Cronica măruntă, în „Gândirea”, VIII(1928), nr. 10, p. 421. 
16 Pan. M. Vizirescu în Convorbire consemnată de L. Grăsoiu şi transmisă la radio, în „Gândirea” s. n., II1(1994), 


nr. 3-4, p.4. 


17 Gheorghe Vrabie, Gândirismul, editura Cugetarea, Bucureşti, p. 359. Cartea Gândirea şi gândirismul a lui 
Dumitru Micu, apărută la Bucureşti, editura Minerva, în anul 1975, o depăşeşte pe cea a lui Gh. Vrabie prin mi- 
nuțiozitatea cercetării fenomenului gândirist. Din păcate, această a doua - şi deocamdată ultima - monografie 
asupra revistei „Gândirea” este mult viciată de directivele ideologice ale timpului în care a fost scrisă. Amintim 
aici unul din falsurile şi, totodată, inepţiile acestei cărți, ce se află chiar în finalul volumului: „Gândirea trebuie 
disociată de gândirism. Gândirismul a poluat şi a infectat spiritualitatea românească. Gândirea a constituit în 
epocă - în măsura în care n-a rămas un simplu organ al gândirismului - unul din focarele culturii româneşti” 


(Op. cit. p. 1011). 


18 În ultimii ani de apariţie a revistei, gruparea Gândirii aduna aproximativ patruzeci de personalităţi culturale 


care făceau parte din generaţii diferite. 

Cu verva sa eseistică inegalabilă!, Nichifor 
Crainic semnala pericolele care atentau la exis- 
tența românismului, atât pe plan cultural, cât şi 
pe plan social-politic. El observa că, şi după 
Marea Unire, mulți intelectuali trăiau, ca şi în ziua 
de astăzi, sub mirajul Apusului, în timp ce, la nivel 
social-politic, românii erau înfrânți de duşmanul 
dinăuntru, ajungând „cel mai sărac popor în cea 
mai bogată țară”20. Într-un asemenea context, 
Gândirea îşi propunea să devină o tribună a 
redeşteptării naţionale şi să reprezinte însăşi 


„doctrina creaţiei artistice româneşti”?! Având o 
cultură proprie bine întemeiată, românii puteau 
să conştientizeze mai bine că „țara rotunjită în 
hotarele-i etnice, trăieşte azi momentul hotărâtor 
al tranziţiei de la obiect al istoriei la subiect al 
ei”22 şi puteau astfel medita cu seriozitate la pro- 
blema unei misiuni spirituale româneşti în isto- 
rie23. Într-un dinamic eseu gândirist, Vasile 
Băncilă spunea: „Patosul şi dificultatea pre- 
ocupărilor naţionaliste cer neapărat o idee rege, 
un concept suveran. Acest concept istoric şi salva- 


19 Tudor Vianu remarca, pe bună dreptate, talentul eseistic al fondatorului curentului gândirist: „Nichifor Crainic 
este un scriitor la care pasiunea nu respinge claritatea şi ordinea ideilor grupate în succesiunea strânsă a argu- 
mentaţiei, în luminoase şi temeinice structuri. Oricine străbate unul din eseurile lui Crainic, trăieşte, la sfârşitul 
lui, impresia unui lucru bine articulat în toate încheieturile lui, limpede determinat în spaţiu, un adevărat 
organism autonom, din care este greu să clinteşti vreunul din elementele alcătuitoare. [...] În importanta 
mişcare a eseului contemporan, Nichifor Crainic aduce simțul construcţiilor solide, un patos extras din contem- 
plarea marilor simboluri ale culturii, căldura expunerii ideologice. Multe din eseurile scrise în ultimele două 
decenii s-au orientat după modelul lui” (în Arta prozatorilor români, ed. Contemporană, Bucureşti, 1941, p. 


308, 310). 
20 Nichifor Crainic, Ortodoxie și Etnocrație, p. 31. 


21 1dem, După douăzeci de ani, în „Gândirea”, XX(1941), nr. 10, p. 519. 


22 Nichifor Crainic, Puncte cardinale în haos, p. 192. 
25 dem, Ortodoxie şi Etnocraţie, p. 96. 

tor ni se pare a fi, pentru neamul nostru, ideea de 
misiune a românismului”24. Problema unei misi- 
uni a neamului a fost foarte prezentă în cercurile 
conservatoare româneşti interbelice, chiar dacă 
uneori se înțelegeau lucruri foarte diferite prin 
această idee. Pentru oamenii ancorați în viața 
Bisericii, precum Crainic sau Vasile Băncilă, ideea 
unei misiuni româneşti trimitea în primul rând la 
actul de mărturisire a dreptei credințe. 

Profesorul Crainic observa că întreaga noas- 
tră cultură modernă „se grupează în capitole şi 
epoci create în jurul revistelor literare”3, 
Gândirea fiind un succesor merituos al unor mari 
tribune ale culturii româneşti precum Semănăto- 
rul, Convorbiri literaresau Dacia Literară. Într-un 
asemenea context, Crainic încearcă să facă din 
programul Gândirii o adevărată „expansiune cul- 
turală”26 românească. Acest ambițios proiect a 
fost validat în anii interbelici de filosoful german 
Hermann Keyserling care - după mărturia lui 
Crainic - vizitând România, „a respins toate cele- 
lalte reviste ca fiind imitații şi a găsit că singură 
doctrina Gândirii e capabilă să fecundeze o nouă 
cultură în sud-estul Europei”?7. 

Iată şi o mărturie interesantă, din 1931, a lui 
Dim Remenco - jurnalist rus, născut în Basara- 
bia, redactor la revista Calea de la Paris, condusă 
de Nikolai Berdiaev: „Revista Gândirea ni se arată 
ca un simbol şi garanţie a renaşterii spirituale a 
poporului român”, ea, „cea dintâi, mi-a deschis 
ochii asupra chipului adevărat al poporului 
român”28. Toate aceste coordonate nu fac decât 
să ne demonstreze o realitate evidentă a perioad- 
ei interbelice româneşti: Crainic şi curentul gân- 


dirist pe care l-a inițiat şi l-a susţinut nu au făcut 
decât să adune, să coaguleze mai multe valori in- 
telectuale şi morale ale acestui neam. Aceste va- 
lori ar fi rămas, probabil, în stare latentă, dacă 
Gândirea lui Crainic ar fi lipsit din eşichierul in- 
telectual al României de atunci. 

Liniile de fond ale gândirismului încep să se 
contureze odată cu preluarea conducerii revistei 
de către Nichifor Crainic29. Ele răspund de pe o 
poziţie tradiționalistă la ampla dezbatere interbe- 
lică privitoare la fundamentele culturii române şi 
pot fi rezumate la următoarele cinci idei: apro- 
fundarea vechii culturi autohtone, precum şi a 
lumii satului românesc, pentru a desprinde ele- 
mentele vii, perene ce pot însufleți noile creaţii; 
crearea unei culturi inspirate de Dumnezeu, 
ancorate în tradiţie şi deschisă spre universal 
prin ecumenicitatea învățăturii Bisericii, căuta- 
rea sensului spiritual din istoria națională, pen- 
tru a înțelege menirea noastră ca neam şi ca per- 
soane; solidaritatea spirituală pan-ortodoxă; 
descoperirea și asumarea adevăratei Ortodoxii, 
înțeleasă nu numai ca o corectă învățătură teo- 
logică, ci şi ca o dispoziţie a spiritului către expe- 
rierea frumuseţii vieţuirii ortodoxe, care să ducă 
spre transfigurarea întregii lumi. 

În orice revistă de cultură, axul director al 
publicaţiei reflectă în mod evident viziunea men- 
torului ei. Este de aceea interesant de remarcat că 
perspectiva autohtonistă a revistei Gândirea nu 
se limita doar la fenomenul literar, asupra căruia 
Crainic se apleca în mod insistent, ci încerca să 
cuprindă toate domeniile culturale şi chiar unele 
aspecte social-politice30. Se pot citi astfel în 


24 Vasile Băncilă, Naționalismul şi misiunea românească, în „Gândirea”, XV(1936), nr. 7, p. 325. Filosoful român 
propunea de asemenea şi un catehism al misiunii româneşti care să conțină patru norme: autocunoaşterea 
etnică, stimularea energiilor etnice prin crearea culturilor naționale, conştiinţa misiunii proprii în mijlocul 


celorlalte popoare şi autoeducaţia (Op. cit. p. 326-328). 


25 Nichifor Crainic, Cronica măruntă, în „Gândirea”, X(1930), nr. 1-2, p. 57. 

26 Nichifor Crainic, Pacea Balcanului și protectoratul ortodox, în „Gândirea”, IV(1924), nr. 1, p. 21. 

27 dem, Convorbire literară între poetul Nichifor Crainic şi scriitorul Pan. M. Vizirescu, p. 7. 

2 Dim Remenco, Cronica măruntă, în „Gândirea”, XI(1931), nr. 6-8, p. 322. 

29 Pan. M. Vizirescu, Cronica literară, în „Gândirea”, XIX(1940), nr. 2, p. 395. 

30 În Răspunsul Ia actul meu de acuzare de la procesul intentat de autorităţile comuniste lui Nichifor Crainic în 
anul 1947, profesorul de teologie preciza, totuşi, că Gândirea a fost „o revistă literară, artistică şi filosofică” 
care „nu se ocupa decât tangențial cu fenomenul politic” (în „Manuscriptum”, XXVI(1995), nr. 1-4 (100, număr 
special Nichifor Crainic), p. 352). Excepţia de Ia această afirmaţie o constituie perioada celui de-al doilea război 
mondial, atunci când revista Gândirea a abordat şi subiecte strict politice; acest lucru a fost unul din capetele 
de acuzare împotriva lui Crainic, din timpul procesului intentat de regimul comunist. 

paginile Gândirii eseuri precum Autohtonizarea 
filosofiei de Vasile Băncilă (1927, nr. 11), Autoh- 
tonirea ordinei juridice de Petru Marcu-Balş 
(1928, nr. 6-7), Arhitectura românească de azi de 
Alexandru Busuioceanu (1930, nr. 12), Concepții 
dominante în muzica românească de astăzi de 
Gheorghe Breazu (1931, nr. 1), Autohtonismul în 
doctrina militară de Vasile Băncilă (1938, nr. 5) 
ş.a.m.d. 

Gândirismul aparținea unor membri activi şi 
conştienţi ai societății româneşti. Finalitatea 
mistică a împlinirii personale se poate oglindi şi 
într-o împlinire responsabilă în societate, față de 
care Crainic şi cei adunați în jurul lui nu s-au 
dovedit indiferenți. Căci societatea românească 
interbelică avea nevoie de date concrete care să o 
ajute să se regăsească, să se împlinească şi să se 
încreştineze cu adevărat în toate aspectele şi 
experienţele ei. 

Prin multe din articolele şi creaţiile literare 
publicate în Gândirea, această revistă a reprezen- 
tat o formă de mărturisire a credinței, o modali- 
tate specifică de a trezi interesul intelectualității 


româneşti spre asumarea vieţii în Hristos. 
Părintele Stăniloae sublinia faptul că cea mai 
importantă lucrare misionară interbelică în rân- 
dul cărturărimii româneşti a fost gândirismul: 
„Graţie Gândirii Ortodoxia a ieşit din ceața pe 
care o aruncase asupra ei mentalitatea lumii in- 
telectuale după anul 1848, sub influența spiritului 
francez ateu sau a filozofiei germane idealiste din 
veacul al XIX-lea. Azi ea străluceşte din nou în 
stima. intelectualităţii noastre creatoare de cul- 
tură. Gândirea a făcut pentru redescoperirea 
Ortodoxiei în lumea intelectuală ai mult decât 
orice altă iniţiativă sau lucrare din țara noastră”5!. 

După ieşirea din temniţele comuniste, într- 
un interviu din anul 1969, rămas inedit până în 
1993, Nichifor Crainic rezumă într-o frază memo- 
rabilă cei 22 de ani de activitate ai revistei: 
„Gândirea nu a fost numai o revistă literară, ci 
una care a năzuit să cuprindă integral fenomenul 
creator românesc din această vreme: pictură, 
sculptură, muzică, teatru. Din acest punct de ve- 
dere, Gândirea este imaginea spirituală a Ro- 
mâniei Mari în faza fericită a înnoirii”32. 





3I Pr. prof. Dumitru Stăniloae, „Gândirea” la douăzeci de ani, p. |. 
32 Nichifor Crainic, Convorbire literară între poetul Nichifor Crainic și scriitorul Pan. M. Vizirescu, p. 6. 

Dostoievski, critic al 
individualismului w 





Anca Simitopol 


iața o primim în dar. Însă ne-am obişnuit 
să o luăm ca pe un drept. Dreptul indivi- 
dual la împlinire care nu datorează nimic 
semenilor, societăţii sau lui Dumnezeu. Voința 
individuală, emancipată de familie, patrie sau 
tradiție, fundamentează cultura noastră moder- 
nă. Feodor Dostoievski este marele gânditor al 
vremii Sale, al secolului nostru şi al secolelor ce 
vor veni, deoarece întreaga sa operă reprezintă o 
mărturie a faptului că voința individuală autono- 
mă se poticneşte permanent de Dumnezeu. În 
romanele şi articolele sale, Dostoievski a vorbit 
despre “individualismul posesiv” (termen consa- 
crat de către unul din cei mai importanți analişti 
ai liberalismului din secolul XX, C.B. Macpher- 
son) adică despre principiul care stă la baza capi- 
talismului, nu doar în termeni sociali, ci, mai ales, 
în termeni ontologici: capitalismul, a cărui esență 
e individualismul, reprezintă maladia ontologică 
a naturii umane, iar problemele sociale cărora le 
dă naştere şi pe care le vedem clar sunt doar vâr- 
ful aisbergului. Pentru Dostoievski, capitalismul 
şi comunismul nu sunt două ideologii opuse, ci 
cel din urmă este consecinţa logică a celui dintâi. 
Deşi nu a avut o pregătire academică filozofică şi 
politică, Dostoievski nu poate fi respins cu uşu- 
rință în calitatea lui de filozof şi gânditor politic. 
A fost un autor angajat cu pasiune în dezbaterile 
filozofico-politice ale vremii, iar geniul său a înţe- 
les nu doar vocile trecutului şi prezentului, ci şi 
vocile viitorului, mergând direct la rădăcina din 
care s-a format istoria noastră contemporană. 
Cum recunoaştem vocea lui Dostoievski? 
Cartea lui Mihail Bahtin, Problemele poeticii lui 
Dostoievski, e relevantă în acest sens. Potrivit lui 











Bahtin, lumea literară a lui Dostoievski “este pro- 
fund polifonică”. Romanele sale sunt romane ale 
dialogului, nu ale monologului.! Dostoievski are 
capacitatea de a reda o idee, în toată forța ei, 
menținându-și, în același timp, distanța faţă de 
ea, întrucât “reprezentarea ideii e una cu repre- 
zentarea personajului” 2 După Bahtin, ideea, la 
Dostoievski, nu e doar una cu personajele fictive, 
ci şi cu persoanele reale din vremea autorului. În 
acest mod, spune Bahtin, putem identifica pro- 
totipurile ideilor personajelor din romanele dos- 
toievskiene. Dar, continuă exegetul rus, publicis- 
tul Dostoievski şi-a susținut cu tărie propriile idei, 
în articolele din presa vremii sau în Jurnalul unui 
scriitor, idei pe care le-a asociat, în romane, cu 
anumite personaje şi care, acolo, se găsesc “eli- 
berate de izolarea şi finalizarea lor monologică, 
intrând în marele dialog al romanului, pe picior 
de egalitate cu celelalte reprezentări ale ideilor”.5 


1 Mikhail Bakhtin, Problems of Dostoevsky's poetics, trans. R.W. Rotsel, Ardis, 1973, p.22. 


2 Ibidem, p.69. 
3 Ibidem, p.75. 

Astfel, potrivit lui Bahtin, putem distinge între 
ideile cu care “gânditorul Dostoievski era în total 
dezacord”, precum ideile lui Raskolnikov, din Cri- 
mă şi pedeapsă, prototipurile ideilor lui Napole- 
on al III-lea; ideile cu care “gânditorul Dosto- 
ievski era parţial de acord”, de exemplu ideile lui 
Versilov, din Adolescentul, prototipurile ideilor 
lui Herzen; şi “ideile gânditorului Dostoievski ca 
prototipuri ale ideilor” personajelor luminoase 
din opera romancierului rus, precum Sonia, 
Mişkin, Alioşa Karamazov sau Zosima.+ 


Scurtă istorie a 
„individualismului posesiv“ 


Începând cu Thomas Hobbes, lumea euro- 
peană occidentală şi-a făcut din dreptul la auto- 
conservare piatra de temelie, reducând semnifi- 
caţia vieţii umane la acest drept, sursa tuturor 
celorlalte drepturi şi datorii. Subiectul societății 
moderne este individul abstract, autonom şi aso- 
cial, care, în virtutea faptului ca este ființă uma- 
nă, este egalul oricărui alt individ şi se bucură de 
drepturi, independent de poziţia sa în societate. 
La polul opus se află subiectul societăţii tradițio- 
nale: o persoană concretă, parte integrantă a co- 
munității care îi atestă umanitatea şi dă sens 
vieţii sale.5 Potrivit analizei lui Pierre Manent, 
C.B. Macpherson şi Leo Strauss, deşi individualis- 
mul are o întreagă istorie până la Hobbes, acesta 
din urmă este cel care a pecetluit filozofia indi- 
vidualismului, prin teoria contractului social. 
Hobbes a respins şi a înlocuit premisa - moşte- 
nită de la Aristotel şi trecută prin creştinism - că 
polis-ul era anterior individului cu premisa că 
individul este asocial şi apolitic.* Prima con- 
secință constă în faptul că “baza dreptului natu- 
ral” nu mai este dictată de finalitatea vieţii omu- 


4 Ibidem. 


lui, ci de “începuturile vieţii sale”, şi anume frica 
de moarte violentă şi dorința de auto-conser- 
vare.7 Cea de-a doua consecință constă în aceea 
că - întrucât omul nu mai are o anume finalitate, 
cum ar fi mântuirea - societatea îşi pierde şi ea 
finalitatea. Aşadar, toate ştiinţele pe care le-a 
descoperit omul, şi care înainte conlucrau spre 
realizarea finalităţii omului şi societății, nu mai 
cunosc nici o finalitate superioară lor. Din contră, 
fiecare ştiinţă, a cărei rațiune de a fi e dată doar 
de capacitatea de a spori bunăstarea individuală, 
se bucură de aceeaşi autonomie ca şi individul, 
deoarece nu există un Bine recunoscut, ci doar 
binele individual.8 

Capitalismul a substituit cultivarea virtuţii 
cu moderarea interesului individual de către alt 
interes individual, ceea ce se traduce prin trium- 
ful economicului asupra politicului. Unul dintre 
efecte constă în ceea ce John Milbank numeşte 
uitarea “practicii creştine a milosteniei”, dându-l 
ca exemplu pe Sir James Stewart, “teoreticianul 
acumulării primitive”. Acesta “dispreţuia sis- 
temul catolic spaniol care rânduia ca ceea ce ră- 
mânea din averea comunității să fie dat săra- 
cilor” ca “minunea manei căzute din cer”. După 
părerea lui James Stewart, “economia politică 
propune o providență mult mai clară şi strictă: 
reglarea nevoilor, nu milostenia, iată un mod mai 
serios de control social”.9 

Însă, aşa cum spune Milbank, triumful eco- 
nomicului înseamnă “triumful puterii abstracte 
pure”. Întrucât preferința unui individ intră în 
conflict cu preferința altuia, în contextul lipsei 
oricărui consens asupra finalităţii vieţii, singurul 
mod de a rezolva conflictele îl reprezintă forța, 
forța insituţionalizată sub forma pieţei autore- 
glate sau a statului arbitru. Strălucita analiză a 
lui Milbank arată că discursul puterii există încă 


5 Pierre Manent, Istoria intelectuală a liberalismului, traducere de Mona şi Sorin Antohi, Humanitas, Bucureşti, 


2003, p.15. 


STbidem, pp.59-63, C.B. Macpherson, The Political Theory of Possessive Individualism, Clarendon Press, Oxford, 
1965, pp.45-59, Leo Strauss, Natural Right and History, The University of Chicago Press, Chicago, 1953, pp.168- 
171. 


7 Leo Strauss, Op. cit. pp.181-182, Pierre Manent, Op. cit, pp.61-62. 


8 Leo Strauss, Op. cit., pp.168-169. 


9 John Milbank, Theology and Social Theory, Second Edition, Blackwell Publishing, 2006, p.31. 


10 Ibidem, p.199. 

din Antichitate. Roma antică îl glorifica pe Romu- 
lus care, cu un braţ puternic şi violent, a pus capăt 
violenţei anterioare, şi a pus bazele renumitei 
cetăţi vărsând sângele fratelui său. Aceasta, 
spune Milbank, este ceea ce Sfântul Augustin 
numeşte Civitas terrena, cetatea care are la 
temelie fratricidul, criminalul fiind glorificat ca 
erou fondator. Însă, potrivit Sfântului Augustin, 
un nou început a luat locul Romei antice: creşti- 
nismul, care are ca temelie nu “succesiunea pu- 
terii”, ci “comemorarea lui Abel, fratele ucis de 
Cain”, deci “comemorarea tuturor victimelor”.1! 
Singurul sacrificiu pe care Dumnezeul creştin îl 
aşteaptă este dăruirea iubirii care, în cuvintele lui 
Milbank, “nu presupune nici o pierdere”, “la fel 
cum în actul creaţiei Dumnezeu nu pierde nimic”. 
Darul iubirii presupune primirea şi orientarea 
către ceilalţi şi către Dumnezeu. Aşadar, spune 
Milbank, Nietzsche nu a greşit când a descris 
creştinismul ca religia care identifică violența, 
voinţa arbitrară şi glorificarea realizărilor per- 
sonale, care se impun şi distrug totul în jurul lor, 
“ca esența răului”.13 Milbank afirmă, de aseme- 
nea, că o critică autentică a capitalismului, ca şi a 
oricărui alt discurs al puterii, nu e posibilă decât 
în termeni ontologici, adică pornind de la premi- 
sa că viața e un dar, căci cealaltă unică premisă 
posibilă - că viața noastră înseamnă dreptul la 
auto-conservare şi împlinire - face parte din logi- 
ca puterii. 


Capitalismul și dușmanii săi 


Originalitatea lui Dostoievski vine din faptul 
că acesta părăseşte logica puterii, care pare să 
înghită tot, şi este astfel capabil să o judece din 
afară, descoperind violenţa cu care puterea 
mătură tot ce-i stă în cale. Iubirea de sine, potrivit 
lui Dostoievski, este piatra de temelie a logicii 
puterii şi, deci, rădăcina răului. 


1! 1pidem, pp.393-394. 
12 Ibidem, p.395 
15 Ibidem, p.286. 


Totul a început în 1846, cu Oameni sărmani, 
unde Dostoievski prezintă mentalitatea auto- 
degradantă care se naşte în reprezentanții uma- 
nității oprimate, ca urmare a logicii puterii. 
Descriind degradarea de sine, de care e obsedat 
în fața superiorilor, funcţionarul Devuşkin 
încearcă să-şi justifice umanitatea în fața propriei 
conştiinţe. După ce unul dintre superiori i-a spus 
că “cea mai importantă virtute civică este să faci 
bani”, Devuşkin se justifică înaintea lui însuşi: „A 
fost o lecţie morală că nu trebuie să fii o povară, 
dar eu nu sunt o povară pentru nimeni! ... asta 
sunt, un simplu copist! Înţeleg acum, de fapt, că e 
nevoie de mine, că sunt indispensabil... Poate că 
sunt un şobolan... Dar şi şobolanul e necesar..., 
şobolanul susţine pe toată lumea”.I* Drept con- 
secință, Devuşkin găseşte umanitatea comună 
doar între bărbaţi “cu feţele murdare de funin- 
gine” şi “femei care vând prăjituri stricate şi mere 
putrede”.15 Însă ar fi o greşeală să înțelegem 
cartea în termeni pur sociali. Lucrul cel mai greu 
de îndurat, aşa cum o dovedesc toate personajele 
- Devuşkin, Varvara cea delicată care caută cu 
disperare de lucru pentru a supraviețui, studen- 
tul Pokrovski care trăieşte aproape din milă şi 
care, atunci când a găsit în Varvara un suflet care 
să-l înțeleagă şi să-l iubească, a murit, sau Gorskov, 
care a murit de prea multă bucurie după ce a fost 
reabilitat în urma unei acuzaţii nedrepte ce-i 
atrăsese disprețul colegilor - este mila dispre- 
țuitoare a celor pe care viaţa i-a avantajat. Trage- 
dia cu care se confruntă aceste personaje dos- 
toievskiene este că oamenii trăiesc izolați, fiecare 
pentru sine, şi par incapabili de a-i recunoaşte ca 
oameni pe cei care nu le sunt asemănători. 

Sărăcia ar fi mai uşor de suportat - perso- 
najele ştiu că, oricum, viața nu se trăieşte de dra- 
gul averii şi că lumea de dincolo le aşteaptă - 
dacă cei avantajați nu i-ar privi pe cei dezavanta- 
jați de soartă cu dezgust, ca parte a unei gloate 


14 Feodor Dostoyevsky, Poor Folk (Oameni sărmani) trans. Robert Dessaix, Ann Arbor, Ardis, 1982, p.125 


15 Ibidem, p.111 


16 jean Drouilly, La pensce politique et religieuse de F.M. Dostoievski, Librairie des Cinq Continents, Paris, 1971, 


p.43. 

indiferente. Dostoievski declară că umanitatea e 
de găsit mai degrabă în „bordeluri, taverne, 
piețe, închisori“, pentru că acolo, oamenii care 
suferă, şi care nu mai au poate nimic de pierdut, 
sunt mai înclinați să se recunoască unii pe alții ca 
oameni, şi să-şi recunoască totodată ticăloşia, 
spre deosebire de burghez care afişează un senti- 
ment de satisfacţie de sine. 

Filozoful din Quebec Pierre Vadeboncsur 
susține, cu rezonanțe dostoievskiene, că drama 
burghezului care părăseşte umanitatea comună 
constă în faptul că nu mai e în stare să se recu- 
noască pe sine în popor, nici să recunoască ima- 
ginea poporului în sine. Iar pericolul potențial 
este că, alienat de popor, incapabil să se pună în 
locul altuia, individul poate regresa în sfera subu- 
manului, călcând în picioare demnitatea altui 
om, deci mutilând umanitatea comună atât lui 
cât şi victimei sale. Acest lucru generează, în cei 
dezavantajaţi, frica de celălalt, celălalt ca repre- 
zentant al bogăției, care apare ca un străin: “Poa- 
te că nu ştii ce eun străin... Eu am mâncat la masa 
lui. ..Inima ta sensibilă nu va putea îndura repro- 
şurile pe care le va înfige în ea şi privirile răută- 
cioase...”!, îi spune Devuşkin Varvarei. Obiectul 
central al cărții nu îl reprezintă ordinea capita- 
listă în sine, ci semnificaţia metafizică profundă 
din spatele acesteia: afirmarea sinelui care 
generează frica de ceilalţi, şi, în cele din urmă, 
“războiul tuturor împotriva tuturor”. Nu doar 
săracii, ci şi bogaţii simt o frică inexplicabilă de 
ceilalți. Frica de celălalt nu e decât intensificată 
de ordinea capitalistă, dar nu este rezultatul ei. 
Ea este, aşa cum spune Ioannis Zizioulas, “cuibă- 
rită în mod patologic în fiinţa noastră”, respectiv 
în condiția umană căzută. Şi atunci când îi accep- 
tăm pe ceilalţi, o facem din prisma sinelui 
nostru: îi acceptăm pentru că ne sunt asemănă- 
tori şi pentru că valoarea cea mai de preț este 
“aranjamentul pentru coabitarea paşnică”, care 
să ne garanteze siguranţa sinelui. Dar, aşa cum 
arată Dostoievski în toată opera sa, dreptul la 
auto-conservare şi afirmarea sinelui sabotează 
toate eforturile de coabitare pașnică fiindcă 


17 Feodor Dostoyevsky, Oameni sărmani, p.75 


fiecare vrea să-şi afirme voința asupra celuilalt. 

Coabitarea pașnică autentică, spune Dosto- 
ievski, nu ţine de civilizaţie şi de instituții, ci apa- 
re atunci când fiecare îi recunoaşte pe toți ceilalți 
ca oameni. Dacă ar ţine de civilizaţie, întreabă 
Dostoievski, de ce atunci europenii - care pretind 
că “s-au cultivat” şi că “au încetat să privească 
țăranul ca pe un câine ticălos” - privesc “orice 
proletar, orice muncitor fără un ban... ca pe un 
câine ticălos?”18 Aceasta e impresia generală cu 
care a rămas Dostoievski în urma vizitei sale în 
Europa, în 1862, impresie pe care a publicat-o 
într-o carte savuroasă cu titlul Însemnări de iarnă 
despre impresii de vară. Aici, ca şi în Jurnal, Dos- 
toievski pune diagnosticul lumii occidentale: 
aceasta suferă de boala “pungii cu bani”. Dosto- 
ievski nu neagă faptul că egoismul şi goana după 
“punga cu bani” au existat dintotdeauna. Deşi nu 
o spune explicit, argumentul său seamănă, într-o 
anumită măsură, cu argumentul lui Edmund 
Burke din Reflecţii asupra Revoluţiei din Franţa. 
Egoismul şi goana după „punga cu bani“ existau 
şi în Vechiul Regim, doar că erau ascunse sub 
vălul virtuţii şi al nobleții. Revoluţia a rupt vălul 
şi cele două pasiuni omeneşti au fost descătuşate 
şi au ajuns să conducă lumea vest-europeană. Dar 
Dostoievski merge mai departe decât Burke şi 
anticipează teza centrală din monumentala 
operă a lui Karl Polanyi, The Great Transforma- 
tion: dorința de bunăstare materială individuală 
a reprezentat un aspect al oricărei societăți, dar 
nici o altă societate din istoria omenirii nu a făcut 
din acest aspect principiul central de organizare. 
Anticii aveau virtutea ca scop social, medievali 
mântuirea, însă doar societatea modernă s-a 
organizat pe baza profitului economic. 

În timpul sejurului în Europa, Dostoievski 
nu a fost prea atras de monumente, ci a călătorit 
special pentru a observa oamenii. La Londra, a 
fost înspăimântat de prăpastia uriaşă dintre bo- 
gaţi şi săraci şi de construcţia utilitară a fabricilor 
şi a întregului oraş unde, în cuvintele lui Dosto- 
ievski, “însuşi chipul omului” părea negat. La Pa- 
ris, Dostoievski a observat că, deşi prăpastia din- 


18 Feodor Dostoyevsky, Diary ofa Writer (Jurnalul unui scriitor), trans. Boris Brasol, vol.I, Octagon Books, New 


York, 1973, p.291. 

tre bogați şi săraci exista, burghezul făcea efor- 
turi “să scoată săracii din drum şi să asigure 
oamenii că nu există săraci”. Dostoievski găseşte 
explicaţia acestui lucru în faptul că burghezul 
este “aproape în mod conştient satisfăcut de sine 
şi convins că lucrurile sunt aşa cum ar trebui să 
fie”.19 Acest lucru arată că esența societăţii bur- 
gheze nu constă atât în posedarea mijloacelor de 
producţie, aşa cum credea Marx, cât în faptul că 
burghezul e satisfăcut de sine şi de ordinea socia- 
lă de facto. Răspunsul simplu, potrivit lui Dosto- 
ievski, pentru care burghezul încearcă să as- 
cundă sărăcia, este că “altfel oamenii ar putea 
crede că încă nu s-a ajuns la o stare de fapt ide- 
ală”.20 Virtutea burghezului, spune Dostoievski, 
se limitează la “punga cu bani”: “Am să vând câte 
ceva în prăvălia mea azi cu voia Domnului, am să 
vând şi mâine, dacă Domnul mă va ajuta... Şi 
apoi... apres moi le deluge”, spune burghezul, cel 
puţin în imaginaţia lui Dostoievski. 

Trebuie menţionat că este o exagerare a afir- 
ma că Dostoievski a redus întreaga Franță şi chiar 
întreaga Europă la individul burghez (el însuşi a 
spus de repetate ori, în articole, precum şi prin 


personajele sale, cât de dragă îi era Europa), la fel 
cum ar fi o exagerare a afirma că a redus confe- 
siunea catolică la Marele Inchizitor (el a declarat 
Că nu ar susține niciodată “asemenea prostie” - 
nu s-a îndoit niciodată că “chipul lui Hristos şi 
credința sunt vii în inimile multor catolici, în ade- 
vărul şi puritatea lor primară”2!, independent de 
caracterul pervertit, în viziunea lui, al catolicis- 
mului instituțional şi ierarhic). Dostoievski dese- 
ori se concentrează pe un principiu pentru a 
arăta cum acesta, dus la consecinţele sale ultime, 
devastează lumea întreagă. Ceea ce Dostoievski 
atacă în Însemnări de iarnă este afirmarea 
sinelui, inseparabilă de satisfacția de sine şi de în- 
crederea în sine, caracteristice lumii liberale post: 
revoluţionare, atât în aspectul său politic, cât şi 
economic. 

Dostoievski reproşează ordinii burgheze 
post-revoluţionare că declară, mândră şi satisfă- 
cută de sine, că s-a făcut dreptate şi că lucrurile 
sunt cum ar trebui să fie. Însă, potrivit romancie- 
rului, a declara acest lucru este cea mai mare ne- 
dreptate, pentru că nu doar sărăcia, ci orice ne- 
dreptate, orice umilire a unei ființe umane repre- 
zintă o aducere aminte permanentă că lucrurile 
nu sunt aşa cum ar trebui să fie. 

Pierre VadeboncsSur susţine, de asemenea, 
că dreptatea depinde de recunoaşterea celui mai 
umil dintre oameni ca om, pentru că aceasta face 
posibilă recunoaşterea întregii umanități. Şi, ceea 
ce e cel mai important, umanitatea nu e completă 
atâta timp cât unul singur e lăsat pe dinafară. 
Dostoievski accentuează mereu că sistemul per- 
fect bazat pe sacrificiul unei singure victime ino- 
cente este inacceptabil şi monstruos. Mai mult, 
întrucât fericirea majorităţii are la bază suferința 
altuia, chiar şi cei aparent fericiți, în prezent, vor 
sfârşi în nefericire, întreaga utopie transformân- 
du-se în cele din urmă într-o distopie. Dostoievski 
repetă în Însemnări de iarnă, precum şi în Jurnal, 
că indiferența față de umanitate şi, ca atare, im- 
posibilitatea dreptăţii, sunt dovedite de semnifi- 
caţia proclamaţiei Liberte, Egalite, Fraternite. 


19 Feodor Dostoyevsky, Winter Notes on Summer Impressions (Însemnări de iarnă despre impresii de vară), 


trans. Kyril FitzLyon, Quartet Books, London, 1985, p.44. 


20 Ibidem, p.54. 


21 Feodor Dostoyevsky, Jurnalul unui scriitor, vol.I, p.256. 





anul VIII e nr. 94 


47 


DECANTĂRI 





A 


Semnificaţia libertăţii constă în “libertatea fiecă- 
ruia de a face orice vrea în limitele legii”, dar, 
adaugă Dostoievski, în realitate doar cel care “are 
un milion” poate face ce vrea, pe când “omul care 
nu are un milion nu este unul care face ce vrea, ci 
un om cu care altul poate face ce vrea”.22 

Drept consecinţă, tot ceea ce Dostoievski 
găseşte de spus despre “egalitatea în fața legii” 
este că “modul în care aceasta se aplică determi- 
nă pe orice francez să o considere ca pe o insultă 
personală”35, întrucât toată lumea vede că oame- 
nii nu sunt, de fapt, egali. Autorul rus găseşte cel 
din urmă principiu cel mai curios, întrebând iron- 
ic cum ar putea fraternitatea să fie compatibilă cu 
interesul individual (esența libertăţii moderne). 
Contractul social al societăţii moderne, spune 
Dostoievski, are ca punct de plecare sinele care 
măsoară şi calculează beneficiile pe care le poate 
extrage în urma aderării sale la societate, şi care 
“cere cu forța drepturi” de teamă să nu fie deza- 
vantajat în beneficiul vecinului.2 În opinia lui 
Dostoievski, fraternitatea este un sentiment care 
se naşte în mod natural o dată ce există fraţi, dar 
e absurd să te aştepţi, susține Dostoievski, ca o 
asemenea instituție numită “fraternitate” să 
creeze “fraţi” acolo unde nu e nici urmă de aşa 
ceva.25 În loc de fraţi, Dostoievski a văzut în călă- 
toria prin Europa încoronarea principiului 
burghez “Ote-toi de IF. que je my mette” (“Dă-te 
la o parte, să mă aşez eu”), pe baza căruia bur- 
ghezia a răsturnat aristocrația Vechiului Regim, 
principiu al cărui rezultat a fost înlocuirea învăță- 
turii “Tubeşte pe Domnul Dumnezeul tău cu toată 
inima ta şi pe fratele tău ca pe tine însuţi” cu noua 
morală capitalistă: “Iubeşte-te pe tine mai mult 
decât pe oricine”. Rezultatul primului principiu, 
continuă Dostoievski, a fost că “mi-am rupt haina 
în două ca să o împart cu vecinul şi amândoi am 
rămas pe jumătate goi”, pe când rezultatul celui 


22 Feodor Dostoyevsky, Însemnări de iarnă ..., p.00. 
25 Ibidem. 

24 Ibidem. 

25 Ibidem, p.61. 














de-al doilea principiu este că “îţi vei negocia afa- 
cerea aşa cum trebuie şi vei rămâne cu haina 
întreagă” 26 În opinia lui Dostoievski, societatea 
contractualistă îşi va da roadele, căci nu doar 
starea a treia, burghezia, ci toată lumea caută sa- 
tisfacerea rapidă a dorințelor. Aşadar, este doar o 
problemă de timp, spune el, până când, prole- 
tarii, adică starea a patra, vor lua puterea şi, 
degradaţi fiind de burghezie, nu vor mai accepta 
vreun compromis, ci vor exclama cu ură: “Dacă 
frații voştri mai mari nu vă acceptă ca fraţi, înar- 
maţi-vă cu bețe şi forțați-i să devină fraţii voştri... 
Dacă fratele tău refuză să-şi împartă proprietatea 
pe jumătate cu tine, ia-i-o pe toată” 27 Astfel, sub- 
liniază Dostoievski, principiul complet proclamat 
de Revoluţia franceză a fost “Libertate, Egalitate, 
Fraternitate sau moarte”.28 (Va urma) 


2% Feodor Dostoyevsky, Jurnalul unui autor, vol., p.253, Feodor Dostoyevsky, in Bruce Ward, Dostoyevsky's 
Critique of the West, Wilfrid Laurier University Press, Ontario, 1986, p.73. 


27 Feodor Dostoyevsky, Jurnalul unui autor, vol.I, p.257. 


23 Ibidem. 

Petru Dumitriu, Incognito 


Marele roman 
al eliberării o 


În lumina celor scrise de mine, cu o vreme în urmă, despre Cronică de 
familie, care până astăzi este, în România, cel mai cunoscut roman al lui 
Petru Dumitriu, dar şi privind cariera sa literară în ansamblul ei, cred că 
putem spune că Incognito este cartea marii eliberări. Eliberarea de 
constrângerile unui regim dictatorial, căci, odată ajuns în Occident, 
Dumitriu vorbeşte şi scrie în sfârşit liber, dar și despre eliberarea mare- 
lui talent al acestui scriitor, ce se manifestă acum pentru prima oară în 
plenitudinea sa, într-o operă autentică, vie şi puternică. 


Paul S. Grigoriu 





[ie într-o mare măsură în tradiția roma- 


nului psihologic, Incognito transmite şi an- 

goasele modernităţii, printr-un existenţialism 
care plonjează în absurd pentru a căuta limanul 
în supra-raţional, iar vasta cultură a autorului - 
narator la persoana 1 a introducerii, a încheierii şi 
a câtorva intermezzi - îl ajută să sondeze răul 
încuibat în ființa lumii veacului al douăzecilea 
până la consecinţele lui ultime. Incognito nu este 
un roman social, nici măcar unul politic, ci descri- 
erea traseului existenţial al unui singur personaj 
- Sebastian - care întruchipează însă o întreagă 
lume. Critica sistemului comunist, pe care per- 
sonajul principal al cărţii l-a îmbrăţişat, într-o pri- 
mă fază, se bazează mai puţin pe ororile prezente 
în cărți precum Arhipelagul Gulag, cât pe reflecția 
la profunda falsitate a învățăturii căzute ca o 
hidră pe Europa răsăriteană. Dar această falsitate 
nu este demascată de la început, ci se revelează 
încetul cu încetul în conştiinţa autorului şi a per- 
sonajului său, împinşi de o realitate mai profun- 
dă să descopere minciuna trăită zi de zi în Româ- 
nia şi aiurea, într-un proces dureros ca durerile 
facerii, un drum spre naşterea din nou întru ade- 
văr. În cele din urmă, rămâne de văzut dacă din 
punct de vedere teologic Incognito este istoria 
unei biruinţe, dar din punct de vedere literar şi 


ideatic romanul poate fi socotit o piatră de 
temelie a artei scrisului din a doua jumătate a 
veacului trecut. 

Marele merit al lui Petru Dumitriu este că re- 
uşeşte să sintetizeze în puţine cuvinte esența spi- 
rituală a comunismului, dincolo de elementele 
sociale, economice sau politice sau deasupra lor. 
Pretinzând a avea un fundament pur ştiinţific, 
ancorat în determinism şi o teorie economică 
pseudo-empirică, comunismul îşi arogă de fapt 
pretenția infailibilităţii care este, după cum bine 
se ştie, un atribut religios, ce ține de absolut. În 
relativismul predicat de mulţi gânditori ai secolu- 
lui al XIX-lea, pe ale căror scrieri comunismul s-a 
sprijinit în ascensiunea sa, noua doctrină se pune 
pe ea însăşi în rolul de dreptar al adevărului. 
Când cineva se îndoieşte cu adevărat, argumen- 
tația devine inconsistentă. 

„ - Dar e simplu, partidul nu vrea decât 
binele poporului. 

- Şi dacă poporul are o altă părere despre 
binele său? 

- Atunci i se va explica, va fi făcut să înţe- 
leagă, să-şi schimbe părerea. 

- Şi dacă nu vrea să-şi schimbe părerea? 

- De ce să nu şi-o schimbe dacă adevărul 
ştiinţific e de partea noastră? întrebă Panait, sur- 
prins. 

-Şi pe urmă va fi obligat să înțeleagă cu forța, 

ca acum, pentru binele lui, am adăugat - dar dacă 
adevărul ştiinţific nu este de partea noastră? 

- Imposibil. Noi suntem înarmaţi cu cea mai 
ştiinţifică şi înaintată metodă, spuse calm Panait. 
- Dar dacă se descoperă undeva una şi mai înain- 
tată şi mai ştiinţifică decât marxism-leninismul? 
Ce va face atunci partidul? Nu va prefera el să 
rămână forța conducătoare? Nu va prefera să ani- 
hileze noua metodă? 

- Nu văd cum ar putea exista o metodă mai 
înaintată decât marxism-leninismul, şi de ce ar 
trebui să ducă la abandonarea rolului conducător 
al partidului, zise Panait încruntându-se.” 

Acest dialog între Sebastian şi Panait, cel 
care l-a recrutat în rândurile partidului comu- 
nist, este relevant pentru o gândire care ames- 
tecă planurile, atât de obişnuită în perioada 
1945-1989, dar cu ecouri până în ziua de astăzi. 
Ştiinţa evoluează, se schimbă mereu, astfel încât 
descoperirile de astăzi vin adesea să le infirme 
pe cele de ieri. În acelaşi timp, scopul ei este de 
a vedea cum funcționează lumea şi universul, de 
a desluşi acest minunat mecanism în mijlocul 
căruia trăim, fără însă a putea spune nimic 
despre sensul existenței. Cu alte cuvinte, dome- 
niul valorilor existenţiale iese din sfera ştiinţei. 
Luând ştiinţa ca reper absolut în definirea 
„binelui” - fie că este „binele poporului” sau 


„binele” la modul general - comunismul cre- 
ează o gravă confuzie axiologică, în care ştiinţa 
dobândeşte un rol pe care nu are cum să îl aibă 
şi, în cele din urmă - sau, mai bine spus, de la 
bun început - anulează şi caracterul ştiinţei, 
transformând-o într-un idol care să-i justifice 
abuzurile şi pofta de hegemonie. Este lucrul 
care se întâmplă în mod frecvent şi astăzi, când 
se caută renunțarea la valori tradiționale în 
numele ştiinţei. O dovadă în plus că romanul lui 
Petru Dumitriu rămâne actual, dar şi că urgia 
roşie e departe de fi dispărut din Europa odată 
cu evenimentele din preajma lui 1989. 

Procesul mental şi axiologic pe care îl de- 
clanşează comunismul este zugrăvit în evoluţia 
treptată ce duce de la relativism la dumnezeul 
roşu al lui Marx şi Lenin. Întâi trebuie renunțat la 
vechile criterii valorice: 

„Păcatul nu există, ştii foarte bine. Asta e o 
prejudecată depăşită şi reacționară. Suntem puri, 
nevinovaţi, victime ale unei nedreptăți şi avem 
toate drepturile”, spune un predicator al noii doc- 
trine. Odată desființate vechile criterii morale, 
comunismul trebuie, ca orice religie, să ofere 
răspuns la toate frământările omului. Şi trece de 
la cele mai înalte la cele de care omul de rând, 
oricât de spălat pe creier de propagandă ar fi, nu 
s-a dezbărat încă: 

„ Socialismul, după Lenin, este puterea sovi- 
etelor plus electrificarea țării. 

- Şi melancolia? tristeţea? necazurile, bă- 
trâneţea? Pierderea prietenilor, a celor dragi, 
decăderea treptată a propriei noastre ființe? Dar 
certitudinea morții? zădărnicia, absurditatea evi- 
dentă a universului? jalnica mascaradă a vieţii 
colective? Şi insatisfacția fundamentală a fiinţei 
omeneşti? (...) Electrificarea le va rezolva pe toate 
şi dacă nu ea, atunci industria atomică şi zboru- 
rile interplanetare. Iar Uniunea Sovietică ne 
deschide calea spre fericirea universală. Ai drep- 
tate. Hai să vorbim de altceva.” 

Apariţia atât de intensă a absurdului în lite- 
ratura secolului trecut este semnul lipsei de sens, 
în condițiile căreia viața e o şaradă fără rezolvare. 
Nicu Steinhardt remarca pe bună dreptate că 
autorii existenţialişti şi alți moderni ce scriu 
despre absurdul vieţii au perfectă dreptate, atâta 
timp cât existenţa pe care o au ei în vedere este 
una fără Dumnezeu. Marele lor merit este că au 
sesizat acest aspect şi l-au transpus în chip onest, 
fără a încerca să substituie sensului oferit de cre- 
dința pierdută idealuri false. Dar comunismul 
merge mai departe. Prima etapă, renunțarea la 
vechile valori şi sensuri, a fost străbătută. Urmea- 
ză înlocuirea lor cu noul zeu, zeul-stat sau partid, 
sau, după cum am văzut în experiența noastră is- 
torică, partidul-stat. Confruntat cu un caz în care 
nu şi-a susținut un prieten în fața organizaţiei de 
partid, unul dintre personajele lui Petru Dumi- 
triu rezumă această doctrină: 

„Eu? Ce puteam să fac? Am tăcut. Am votat 
prin ridicare de mână pentru excludere. Dacă 
n-aş şti că suntem rezultatul unui determinism 
istoric, produsele unei societăţi şi ale unei forme 
de organizare economică, aş spune că am fost laş 
şi josnic. Dar păcatul nu există, este o născocire a 
popilor, depăşită de gândirea ştiinţifică. Iar acțiu- 
nile noastre sunt juste în măsura în care core- 
spund liniei partidului” (sublinierea mea) 
Transformarea personajului Sebastian - care de 
fapt constituie esența întregului roman - trece 
prin momentele finale ale oricărei lepădări, 
dureroase pentru că boala, fie ea trupească sau 
duhovnicească, mai are o ultimă zvâcnire, mani- 
festată aici printr-un zel propagandistic, înainte 


de a se prăbuşi sub povara evidenţei mai degrabă 
decât în fața oricărui argument filosofic. Lupta 
interioară este ilustrată printr-un dialog presărat 
cu umor negru între personaj şi mama lui. 
„- Ştii ce se spune: nu poți să fii în acelaşi timp şi 
comunist şi cinstit şi inteligent, nu poţi avea decât 
două din aceste calităţi în acelaşi timp; cinstit şi 
inteligent, dar nu comunist, inteligent şi comu- 
nist, dar nu cinstit, comunist şi cinstit, dar prost. 

- Ba nu sunt inteligent, mamă. 

- Şi când te gândeşti că e fiul meu! (Iar către 
tata:) Sângele tău vorbeşte în el. Ce amestecătură 
mai e şi ereditatea amărâţilor ăstora de copii! 

Glumea, dar de formă. Mă întrebă: 

- Şi ce vezi tu bun în teoriile astea? Noi, sim- 
pli muncitori, nu vedem decât hoţii, violuri, cri- 
me şi prizonieri îndoctrinaţi ca să-şi trădeze țara. 

Am făcut un efort ca să mă stăpânesc şi i-am 
explicat cu răbdare şi cât am putut eu de bine ceea 
ce consideram că poate să înţeleagă. Dar m-a 
întrerupt cu un zâmbet pătrunzător şi răutăcios: 

- De ce încerci să mă convingi? Oare nu pen- 
tru că, de fapt, încerci să te convingi pe tine? Zelul 
tău e suspect, nu-ți dai seama? Doar faptul că ai 
conştiinţa încărcată te face atât de ferm în 
aparență; dacă ai îndrăzni să te priveşti în față ai 
fi pierdut.” 

Drumul lui Sebastian de la cădere spre 
înălțare este descris cu o excelentă tehnică nara- 
tivă, ce alternează între cele două povestiri la per- 
soana întâi - a alter-ego-ului autorului, ce desco- 
peră misterul acestui concitadin al său şi a lui 
Sebastian însuşi - şi menţine astfel o tensiune 
crescândă. Ideile filosofice îmbracă haina unei 
aventuri pe marginea prăpastiei, în care criza 
sufletească este mereu dublată de pericolul mai 
vizibil al măsurilor represive venind din partea 
autorităților vremii. Cele două dimensiuni se 
întrepătrund într-un tablou al suferinţei realizat 
cu o mână de maestru. Petru Dumitriu profită de 
vasta sa cultură dar şi de o intuiţie rafinată şi 
pătrunde adâncurile conştiinţei într-un mod ce-l 
plasează cu un pas înaintea autorilor care fac uz 
de cele mai recente - şi pe atunci foarte în vogă - 
concluzii ale psihanalizei, rămânând adesea cap- 
tivi ai unui dogmatism freudian. În Incognito, 
anumite momente ale introspecției psihologice 

par Să ducă - intuitiv sau mai degrabă ca urmare 
a unor lecturi în domeniu - la primii care au vor- 
bit pe larg despre realitatea vastă a inconştientu- 
lui sau subconștientului, Părinții Bisericii şi în 
special autorii filocalici. Descriind traseul spiritu- 
al al lui Sebastian după lepădarea de comunism, 
Cristian, fratele său, unul dintre cei care „ştiau 
dar erau prea leneşi pentru a face ceva” spune: „A 
intrat în nişte zone în care aproape că atinge 
unele limite ale condiţiei umane. Este ca şi cum ai 
urca pe Everest: cu cât urci, cu atât e mai greu, iar 
odată ajuns în vârf, fiecare pas te slăbeşte cât o 
săptămână de mers în câmpie. Acolo unde a ajuns 
el este atât de uşor să nu mai înţelegi şi prin 
urmare să cazi... iar în aceste condiţii, căderea nu 
mai este simpla coborâre în inconştiența binecu- 
vântată a omului de rând: este prăbuşirea într-o 
disperare absolută în care nu poţi trăi dar din 
care nu mai ai nici puterea nici dorința să ieşi - 
este ceea ce se înțelegea odinioară prin căderea 
îngerilor şi prin alegoria infernului.” Sunt 
cuvinte care trimit pe de o parte direct la „Scara” 
Sfântului loan Sinaitul, aşa cum este ea reflectată 
pe pereţii mânăstirilor noastre, cu ostenitori 
căzând de pe cea mai înaltă treaptă, dar care se 
înrudesc şi cu experiența unei mari - şi prea puţin 
cunoscute - personalități a secolului XX, Sfântul 
Siluan Athonitul, cel ce, urmând tradiţiei Părin- 
ților dinaintea lui, dar păstrând caracterul unic al 
fiecărei trăiri personale, vorbeşte în termeni 
asemănători despre pierderea harului. Desigur, 
Petru Dumitriu este încă departe de acel „Ţine-ţi 
mintea în iad şi nu deznădăjdui” pe care ascetul 
athonit l-a primit din partea lui Hristos Însuşi, dar 
este remarcabilă clarviziunea cu care un autor din 
contextul literar occidental al anilor 1960 sur: 
prinde anumite elemente de spiritualitate străine 
celor mai mulți dintre confrații săi de litere. 
Ascensiunea lui Sebastian nu este lipsită de 
sinuozități, de grele ispite din partea propriilor 
lui slăbiciuni, dar şi din partea unui sistem ce 
recunoaşte în el un duşman, fără a putea indica 
însă în mod clar în ce constă acțiunea lui subver- 
sivă. Toate evenimentele trecute îi apar acum 
într-o lumină nouă, o lumină ce le redă tocmai 
acel sens pe care îl pierduse cândva în faţa oro- 
rilor războiului şi pe care îl căutase în zadar în 


comunism. Episodul în care un prizonier neamţ 
desculț moare pentru că Sebastian nu avusese 
destul curaj să-i dea ghetele şi astfel să moară în 
locul lui îi arată acum, peste ani, cum virtutea ca 
scop în sine este aparentă, găsindu-şi motivul 
tainic ascuns în mrejele mândriei, ale slavei 
deşarte: „Nu-mi dădeam seama de năprasnica 
ironie a lui Dumnezeu care, acum, când îmi pără- 
sisem vechea mea ambiţie, îmi dădea o asemenea 
ocazie să mi-o satisfac pentru a mă face să înțeleg 
ce nebun fusesem voind să sfidez moartea numai 
din dragoste pentru mine, din simplu orgoliu şi 
nu din singurul motiv legitim, care este iubirea.” 
Dar unul dintre învățămintele cele mai profunde 
trase de personajul lui Petru Dumitriu este acela 
legat de milă. „De când s-a văzut ruinat, cu casa 
distrusă şi pământurile pe cale de a fi împărțite la 
țărani, tata mânca, bea şi fuma lucruri mult mai 
proaste decât înainte. În propriii lui ochi, era ter- 
minat. Inima mi se strânse de milă, dar nu m-am 
lăsat prins în cursă; în ţara asta erau milioane de 
țărani care nu ştiau ce înseamnă să mănânci pe 
săturate, poate doar la Paşti şi la Crăciun. Chiar în 
acest moment, prietenul meu Romeo Romanescu 
primise cu siguranță o gamelă de supă ce semăna 
a borâtură, şi dormea pe scânduri goale unde 
mişunau păduchii şi ploşnițele; şi ca el erau zeci, 
sute de mii. «Mila trebuie să fie pe măsura suferin- 
țeib» mi-am spus. Nu ştiam că mila nu se măsoară 
şi nici nu se repartizează, că nu poate face obiec- 
tul niciunui plan sau raționament; ea trebuie să 
fie indivizibilă şi nesfârşită. Căci, în timp, ni se 
poate întâmpla să vedem cum mila noastră, în 
aparență fără justificare la un moment dat, își 
găseşte într-un târziu o justificare neașteptată şi 
teribilă; în clipa de față, tatăl meu stă întins pe 
scândurile goale, şi îi e tare frig, şi hârdăul miroa- 
se îngrozitor, iar el nu ştie nici când i se va da dru- 
mul, nici dacă i se va da vreodată, sau va muri în 
închisoare, de foame, de mizerie şi deznădejde. 
Greşeam atunci, împietrindu-mi inima cu argu- 
mente de etică socială, în camera mea de la 
Hotelul Camelia, şi acum, iată că sunt pedepsit.” 
(Va urma) 

PS: Îi mulțumesc domnului Nicolae Arcan care, 

citind în „ROST “ articolul meu despre 

„Cronică de familie“, mi-a dat spre lectură Incognito. 

Basarabia 


prof. dr. lon Berghia 





itlul prezentului editorial nu-mi aparţine. 
L-am văzut într-un program vizînd cea de-a 
91-a aniversare de la Unirea Basarabiei cu 
România urmat de numele meu, în calitate de 
autor al unei comunicări, şi nu am avut de ales. 
Unul dintre cele mai vechi principii pe care 
se sprijină o limbă este cel al uzului. Chiar dacă 
anumiţi factori de ordin istoric, geografic etc., 
inclusiv de ordin lingvistic, ar încerca să-i „bare- 
ze“ calea, principiul uzului nu li s-ar supune. De 
ce? Pentru că utilizatorii limbii o folosesc precum 
o simt, precum le este comod s-o folosească. Pen- 
tru că în joc e însăşi funcţionarea fenomenului. 
Astfel, regula rigidă începe să fie ocolită, apoi 
desconsiderată şi veghea academică treptat 
cedează. De exemplu, multă lume ştie ce teritoriu 
denumea termenul Basarabia acum câteva sute 
de ani. Dar şi mai mulţi sîntem acei care subînțe- 


Judeţul Hotin 


Judoţui Storojinaţ Judeţul Comăuţi 


azi 


legem prin acest cuvînt Republica Moldova din zi- 
lele noastre. Păcat că principiul respectiv nu func- 
ționează şi în economie, în învățămînt, în medi- 
cină, în politică ş. a. m. d. De-ar funcţiona, mai 
mulți oameni s-ar bucura de viață, iar plaiul stră- 
moşesc dintre Prut şi Nistru ar arăta - cu sigu- 
ranță - mai cald, mai luminat, mai vesel, mai plin 
de optimism. 

Basarabia azi este mai săracă în păduri, în 
pămînt neotrăvit, în rîuri şi lacuri curate, în 
oameni sănătoşi! Dar e bogată în drumuri stri- 
cate, în tot felul de utilaje tehnice uzate, în loca- 
lități rurale cu mereu mai puțină populație. 

Basarabia azi este mai săracă în țărani gos- 
podari, în orăşeni care să respecte tradiția popu- 
Iară, în copii care se reîntorc să locuiască în casa 
părintească după absolvirea unei şcoli! Dar e mai 
bogată în tineri care muncesc în alte țări rămt- 
nînd acolo, în familii dezmembrate, în preşcolari 
şi elevi îngrijiţi de bunici. 


DY 


Judeţul Soreca Judeţul Bălți Judeţul Orhei 














Îuucetul Lâpușna  Judejul Tighina — Judeţul Cahul 





ŢINUTURILE ŞI JUDEŢELE 
ROMÂNIEI 











Judeţul Ismail Judeţul Cetatea-Albă Ţinutul Herţa 

Basarabia azi este mai săracă în patrioți gata 
să se sacrifice întru binele semenilor, al neamu- 
lui! Dar e mai bogată în oameni convinşi că jertfa 
lor nu trebuie nimănui, mai bogată în partide, 
partiduțe şi politicieni de diverse soiuri - toţi 
considerîndu-şi oponenții nedrepți, însă aproape 
fiecare urmărind scopul cățărării pe treptele 
sociale cât mai repede şi cât mai sus pentru a-şi sa- 
tisface ambiția. 

Basarabia azi este mai săracă în cetățeni cu 
frică de Dumnezeu! Dar e mai bogată în mitro- 
polii, ba şi în biserici în afara acestora, în enoriași 
comuniști care nu se mai ascund de ochii lumii. 

Basarabia azi este mai săracă în şefi care nu 
uită de unde au pornit, în oameni care cred în 
ziua de miine! Dar e mai bogată în milionari apă- 
ruţi peste noapte, în nebasarabeni stăpîni pe 
bunurile ei. 

Basarabia azi este mai săracă în dorința 
cetățeanului ei conştient de originea sa şi nedori- 
tor, ca acum douăzeci de ani, să se adune cu ruda 
sa de dincoace de Prut! 

Motive, în legătură cu afirmaţiile înşirate 
mai sus, sînt mai multe. lată doar unul dintre ele: 
românul din Țară simte umilința la care este 
supus de către străini, însă nu-şi dă seama de fap- 














tul că procedează şi mai urit cu fratele său de 
sînge cînd acesta, ca să-şi redobîndească cetăţe- 
nia furată sau trădată, încearcă să revină prin 
locurile pe unde părinții şi bunicii lui se plimbau 
cîndva fără paşapoarte... 

Basarabia şi azi este mai săracă în tipi naivi, 
cu ifose şi pretenţii enorme care multe vorbesc şi 
puţine fac, în cerşetori, leneşi care mereu aşteap- 
tă să le dea statul sau altcineva! Dar mai e bogată 
în feciori şi fiice care muncesc din greu nu doar 
dintr-o inerție, fără multă publicitate. 

Basarabia azi nu mai este cea de acum 70 
sau 90 de ani. Iar cine n-o cunoaşte, nu-i simte 
pulsul cotidian nu are dreptul moral să vorbească 
despre ea, despre fiii ei. 

Încearcă s-o descoperi, frate, şi nu vei regre- 
ta! Fă un efort şi înțelege firea basarabeanului - 
coleg de generaţie cu tine, care nu a aşteptat să 
crească Mihaela din Valea Fundului ca să-l înveţe 
alfabetul, nu a dormit pînă cînd Cătălin din 
poveşti şi-a susținut doctoratul ca să-i predea filo- 
zofia unității naţionale la care astăzi el, savantul 
de papură, şi alți zburători ca el au alergie. 
Basarabeanul călit de multele şi diversele intem- 
perii, neobligat, a avut grijă de haina latină a lim- 
bii, de românitatea ființei sale, de şuvița murindă 
a Unirii ajunsă la vîrsta de 91 de ani. Dacă, prin- 
tr-o minune, e stabilit în Ţară, basarabeanul 
continuă să facă acelaşi lucru spre mirarea, iar 
uneori - chiar spre supărarea unor confrați care 
dorm cu ochii deschişi, ca iepurele! Ştiţi de ce 
iepurele doarme cu ochii deschişi? Unii români 
din Țară şi din altă parte care urmează exemplul 
iepurelui, credem, au mai multe motive! Basara- 
beanul continuă să lupte pentru cauza sfîntă nu 
ca să-i demonstreze cuiva că este loial Puterii, că 
nu susţine bolşevismul ş. a., ci pentru că acesta-i 
este Crezul. Incredibil, dar adevărat! 

Basarabia azi încă nu a rămas fără oameni 
buni la suflet, cinstiţi, ospitalieri, pentru totdeau- 
na dominați de simțul apartenenţei la neamul 
românesc, molipsiţi de microbul neîmpăcării cu 
ruperea în două, ba chiar în trei, în patru a averii 
spirituale strămoşeşti, neîmpăcaţi cu imposibili- 
tatea de a-şi vizita oricînd străbunii îngropaţi la 
Putna, la Craiova, la Iaşi, la Oituz etc. 

Are nevoie cineva de dovezi? 

Constantin Popescu jr. recent intrat în ci- 

nematografe - îşi atinge scopul dacă, în 
timpul vizionării sau măcar la final, ajungi să te 
întrebi: “Eu aş fi (fost) în stare?”. 

E vorba despre limită. Despre o limită a res- 
pectului de sine, apoi despre asimptota încrederii 
în ceva mai înalt, trans-omenesc, şi, nu în ultimul 
rând, despre limite fizice, atinse violent prin 
foame, frig şi sânge. “Moşule, ce facem noi aici?”, 
e întrebat, la un moment dat, personajul lui Ion 
Gavrilă-Ogoranu. 

Care ne mai e rostul când, uite, murim unul 
câte unul, când nu ne mai ajută nimeni, când e 
limpede că suntem învinși? 

Dar nu e asta, până la urmă, chiar viața? Nu 
murim pe rând, singuri, doborâţi de suferință şi, în 
lipsa unei dovezi, închipuindu-ne inutili? Unica 
alegere esențială, acolo, la graniţele fiecăruia, nu e 
cea dintre aruncarea oarbă în proiecția unui sens şi 
renunțarea [a iluziile pierzătoare în plan concret? 

Meritul Portretului... e că încearcă să înțeleagă 
cum se produce această alegere şi ce îi ține sau nu 
“înăuntru” pe aceia care au făcut-o. Filmul putea să 
fie patetic şi tezist. Nu e. Cu excepţia a două 
momente (cel de la cabană, când Moşu' vorbeşte 
despre “Armata națională”, şi cel în care îi răspunde 
fiului său nenăscut) - dar şi acelea ţinute între 
hotarele naturaleţii, nu ni se ţin lecţii explicite de 
patriotism sau de demnitate, ci ni se arată frânturi 
de viață cu sufletul la gură - spaima de a fi trădat, 
luciditatea în preajma dușmanului, nostalgia unui 
sărut sau prezentul uimitor al durerii. 

Judecată după, cu mintea celor care au trăit co- 
munismul, rezistența din munți e firescul. În retro- 
spectivă istorică, partizanii sunt o reacţie atât de 
normală şi de paradoxaktăcută, încât nici până 
acum nu şi-au găsit dreptatea şi recunoaşterea. Gru- 
puri-grupuri, reunindu-se, despărțindu-se, la înce- 


p ortretul luptătorului Ia tinerețe - filmul lui 


put susținuți, apoi tot mai puţini şi mai deznădăj- 
duiți, hăituiți şi înfometați, trăind din zvonurile exe- 
cutării camarazilor şi, la urma urmei, din imposibil- 
itatea de a se mai întoarce, omorând şi fiind ucişi, ei 
continuă să fie o realitate neînțeleasă. 

Portretul luptătorului... e un film omeneşte 
imperfect. E curajos şi ezitant, deseori tandru, 
imatur, dar creşte odată cu orele. Începe greu - 
nu poţi să te rupi de evidenţa că băieţii aceia cu 
accent de Bucureşti (care urcă tonalitatea la 
finalul întrebărilor) sunt doar nişte actori. Dar pe 
măsură ce personajele lor se deprind cu toate ale 
muntelui şi ale morţii, parcă şi ei, actorii, devin 
mai bărbaţi. Ajung să se înțeleagă, să transmită 
forță, să nu mai declame, hainele groase le vin tot 
mai bine şi bărbile sunt ale lor, la fel ca armele. 

Povestea nu e curgătoare, ci spartă ca pulove- 
rul unui împuşcat, iar dialogurile sunt nepre- 
tențioase, deşi e clar că, stând ani de zile împre- 
ună, acei tineri au apucat să îşi vorbească despre 
orice, de la forma frunzelor la politica mondială 
şi de la aţa de cusut la iubirile imaginate. 

Ideea regizorului Constantin Popescu de a 
insera fragmente alb-negru, cu imagine granu- 
lată şi mişcare haotică a camerei, ca și cum ei, lup- 
tătorii, s-ar fi filmat în posturi cotidiene, produce 
uneori efecte de emoție acută, alteori te retrimite 
nefericit în conştiinţa că te afli într-un scaun la 
cinema. Dar, încă o dată, convenţia funcționează 
în majoritatea timpului, şi actorii sunt partizanii. 

Asupra unei mame, femeie de la ţară, care 
priveşte îngenuncheată un hambar ciuruit de 
rafale, se lasă liniștea. Asupra unei fete sfioase, 
sărutată scurt, alături de ploaie, de un tânăr care 
ştie că nu se va mai întoarce, se lasă liniştea. 
Asupra unui bărbat rănit, care nu mai poate 
merge din cauza cangrenei şi care nu vrea să fie 
găsit viu în ascunzătoare, se lasă liniştea. Asupra 
unui bărbat căruia i-au fost prinşi toți camarazii, 
după ani de zile în care au împărțit totul şi au trăit 
murind, se lasă liniştea. 

Crăciunul 


Încercăm în acest text să discutăm pe marginea unui articol 
al lui Nae Ionescu, Crăciunul, publicat în “Cuvântul” 

(an VIII, nr.2401/25 decembrie 1931, p.1), articol centrat pe 
o problematică extrem de incitantă, dar mereu trecută cu 
vederea, aceea a sărbătorii singurătăţii metafizice a omului. 


Constantin Mihai 





Mântuitorului Nostru Iisus Hristos, apelul 

la dogmă, la articol de credință din sim- 
bolul niceo-constantinopolitan, este preeminent: 
“Carele pentru noi oamenii şi pentru a noastră 
mântuire s-a pogorât din ceruri şi din Fecioara 
Maria s-a făcut om”. Iar această dogmă a naşterii, 
vorba lui Nae Ionescu, “nu numai că aşează piatra 
de hotar între două lumi, dar le precizează inte- 
gra/”. Pentru a se împlini mântuirea omului, a 
fost nevoie ca Dumnezeu să coboare între noi, ca 
OM, pentru a lua asupra lui, Miel al Domnului, 
păcatele lumii, adică păcatele noastre. Actul În- 
trupării a fost unul indispensabil pentru ca omul 
să aibă acces la mântuire. 


p entru că ne referim la sărbătoarea Naşterii 


În fond aici constă esenţa, fundamentul 
învătăţurii creştine, aşa cum bine subliniază Nae 
Ionescu: “un om nu poate mântui pe altul; mai 
puţin un om nu poate sta pentru altul. Mântuirea 
este de două ori un act de îndurare de sus: o dată 
că se face prin voia lui Dumnezeu; a doua oară, 
pentru că se face prin intervenţia activă a lui 
Dumnezeu (jertfa Mielului)”. 

Şi aici ajungem la problema cardinală a actu- 
lui de iubire, interpretat eronat de multe ori. În 
procesul de mântuire, ajutorul aproapelui tău 
este nul. Mai mult, urmând aceeaşi logică a lui 
Nae Ionescu, pentru că chiar actul de iubire pe 
care ţi-l impune Hristos este un act metafizic, eti- 
cace pentru tine, care iubeşti, nu pentru aproape- 
le pe care îl iubeşti. O asemenea poziţie este în 
contrapunct cu interpretarea occidentală care 








IISUS FERISIIS 

percepe iubirea creştină ca un act de filantropie, 
de altruism, de caritate, o atitudine, evident, anti- 
metafizică, aproape materialistă, care deformea- 
ză semnificaţia iubirii. În virtutea acestei poziții 
potrivit căreia iubirea ar fi eficientă pentru 
aproapele tău, de ce a mai fost oare nevoie de 
întruparea Logosului şi de jertfa Lui? Apoi, “dacă 
iubirea este un act de finalități tranziente, de ce 
măsura iubirii către aproapele îţi este dată prin 
iubirea către tine însuţi - atunci când ştiut este că, 
pentru a te mântui, e nevoie să te desprinzi de 
tine însuți?” Perspectiva răsăriteană origenistă a 
lui Nae Ionescu asupra actului de iubire este una 
specifică opunându-se celei apusene de factură 
augustiniană. 

Pe scurt, iubirea către aproapele este un fel 
de terapeutică specială, privindu-te pe tine însuţi 
„Iubeşte-te pe tine însuţi“ semnifică a te rupe, a te 
desprinde de tine însuţi, o practică similară pos- 
tului sau oricărei privaţiuni care are drept scop 
acelaşi lucru: a ajunge să te lipseşti de tine însuți, 
să nu mai trăieşti în tine şi prin tine, pentru a te 
putea regăsi, trăi în Altul, în Celălalt. 

Un alt aspect important ridicat de Nae lones- 
cu vizează iubirea ca rezultat al comunității creş- 
tine. Este vorba de funcţia epistemologică, gnoseo- 
logică a iubirii - cu o asemenea prelegere Nae Io- 
nescu debuta în 1919, în Universitatea din Bucu- 
reşti -, ci nu de o funcție metafizică. Comunitatea 
de iubire văzută ca un instrument de cunoaștere a 
scandalizat şi încă mai scandalizează filosofia 
ştiinţifică. Dacă pentru cunoaşterea realității sensi- 
bile este nevoie de o conştiinţă individuală, 
cunoaşterea lui Dumnezeu nu se poate împlini 
decât printr-o unitate umană colectivă (soborul), 
unitate realizată prin iubire, pentru simplul motiv 
că adevărul teologic este de natură sobornicească. 
În consecință, iubirea creştină ne conduce la ade- 
vărul creştin, la ADEVĂR, la cunoaşterea lui 
Dumnezeu, dar nu la mântuire. Mântuirea nu 
reprezintă numai cunoaştere; cunoaşterea nu este 
decât Calea, mai bine spus, o cale. 

Prin urmare, iată cum singura cale, aceea a 
ajutorului aproapelui tău în actul de mântuire - 
IUBIREA - este ineficientă. Pe bună dreptate, Nae 
Ionescu consideră că: “actul mânturii este un act 
de graţie, de îndurare din partea lui Dumnezeu, 





de o parte; iar pe de alta, un act de iniţiativă indi- 
viduală. Mântuire SUB cer nu există, nu există 
decât mântuire prin legătura dintre cer şi 
pământ. Iar între cer şi pământ, în drama răs- 
cumpărării primului păcat, omul stă singur în 
fața lui Dumnezeu. Tot ce facem noi pentru alţii, 
pentru noi facem, iar tot ce fac alţii pentru noi, nu 
o fac pentru noi. Fiecare începem de la capăt o ex- 
periență a noastră şi o luptă a noastră pentru es- 
caladarea cerului. De la mine la aproapele meu, 
nici o legătură, nici un ajutor, nici o tovărăşie de 
luptă. Suntem fiecare un microcosm? Se poate. 
Darun microcosms închis ermetic înspre înlături, 
cu 0 singură putință de evaziune: ÎN SUS! De 
aceea mă gândesc că, dacă Leibniz ar fi trăit în 
Orient, ar fi trebuit totuşi să deschidă monadelor 
sale o fereastră: înspre cer”. 

Astfel, mântuirea are în vedere experiența 
noastră, modul propriu de vieţuire, lupta noastră 
permanentă întru escaladarea cerului, prin ra- 
portarea neîncetată la verticala divină. De aceea 
Crăciunul, sărbătoare a întrupării Logosului, ca 
condiție a mântuirii, constituie sărbătoarea sin- 
gurătății metafizice a omului, care deschide inva- 
riabil porțile cerului, aspect precizat în Sf. Evan- 
ghelie: în această noapte s-a deschis cerul pentru 
ca oamenii să se împărtăşească la spectacolul 
îngerilor, cântând slavă lui Dumnezeu (gloria in 
excelsis). 





anul VIII e nr. 94 


57 


LA ROST 





Erorile catolicismului (II) 


Argumente istorico- 
scripturistice împotriva 
primatului papal 


În cele ce urmează, vom vorbi concret nu de căderi izolate 
(personale), nici de greşeli umane, ci despre inovațiile și rătăcirile 
apusene. Nu pentru a arunca cu noroi în romano-catolicism, 
trâmbițând infailibilitatea unui crez personal, ci ne vom ridica peste 
observaţiile subiective, pentru a demonstra și claritica unele 
aspecte, care ar trebui să-i pună în gardă inclusiv pe romano-catolici. 
Pentru că în religie se detineşte raportul, relația omului cu Creatorul 
său, orice creştin care crede în viaţa viitoare şi Împărăţia Cerurilor 
nu poate fi indiferent faţă de conţinutul religiei sale. Subliniez încă 
odată că ne interesează catolicismul din prisma evoluției relațiilor 
interreligioase şi tocmai datorită acestui fapt vorbim despre catolici 


şi nu despre budiști sau musulmani. 


Mihail Băcăuanu 





Un pretins episcopat 
al Sf. Petru la Roma 


Afirmația cum că Sfântul Petru a păstorit în 
Roma se loveşte de cel puţin două dovezi incon- 
testabile care atestă faptul că el a fost episcop în 
Antiohia! şi fondatorul acestei comunități?, 
neavând cum ocupa, în același timp, şi Scaunul 
Romei?. 

Prima dovadă ar consta în însăşi cuvintele 
Sfântului Petru din Constituţiile Apostolice, unde 


mărturiseşte că primul episcop a fost Linus: „În ce 
priveşte episcopii pe care i-am hirotonit din tim- 
pul vieţii noastre, aceştia sunt [...] iar pentru 
Biserica Romei, Linus, fiul Claudiei a fost primul, 
hirotonit de Pavel, iar după moartea lui, al doilea 
a fost Clement, hirotonit de mine, Petru“â. De aici 
reiese că dacă Sfântul Apostol Petru a ajuns în 
Roma, a ajuns după Sfântul Apostol Pavel, şi a 
venit nu cu scopul de a păstori, ci de a hirotoni un 
episcop, al doilea din istoria Romei, după Linus. 
A doua dovadă o reprezintă confirmarea 
Sfântului Irineu, episcopul Smirnei şi ucenicul 
Sfântului Policarp, a numirii lui Linus de către 


! În perioada când romano-catolici susțin că Sf. Apostol Petru ar fi păstorit în Roma, sursele antiohiene îl 
menţionează în Antiohia: http;//sor.cua.edu/Patriarchate/PatriarchsChronList.html. Pasajul de la Gal. 2, 11, îl 


aminteşte pe Sf. Apostol Petru, de asemenea, în Antiohia. 


2 http://en.wikipedia.org/wiki/List_of_Patriarchs_of_Antioch; Cea mai veche biserică creştină din lume ar fi 
peştera Sf. Ap. Petru din Antiohia: http://tr.wikipedia.org/wiki/Saint_Pierre_Kilisesi; 


http://Awww.youtube.com/watch?v=W8szY6dDOOc 


3 Dttp://wrww.crestinortodox.ro/diverse69280-sfantul-petru-a-fost-episcop-al-romei 


4 Eusebiu de Cezareea, Istoria Bisericească, colecția PS.B, voL. 13, Ed. EIMBOR, Bucureşti, 1987, p. 99; Wladimir 
Guettee, Papalitatea schismatică, Ed. Biserica Ortodoxă, Alexandria, 2001, p. 64; 

Sfântul Apostol Pavel: „După ce au întemeiat şi 
pus în rânduială Biserica Romei, au numit epis- 
cop pe Linus“5. Acelaşi Linus este amintit şi de 
Sfântul Apostol Pavel în Epistola către Timotei (II 
Timotei 4, 21). Succesorul lui a fost Anaclet€. 
Tertulian” înşiră aceeaşi listă de episcopi cu Linus 
şi Anaclet. 

A treia dovadă istorică o găsim în Viaţa şi 
Slujba Sfântului Sfinţit Mucenic Pagratic8. Acesta 
a fost botezat de Sfântul Apostol Petru în Pont şi 
trimis de acesta pentru a propovădui „în părțile 
Apusului”, „după care (Petru, n.n.) găsind o cora- 
bie, a plecat în Antiohia”?. 

A patra dovadă o reprezintă falsitatea actu- 
lui Donatio Constantini!0, de care papii medievali 
au înțeles să se folosească pentru a-şi susține pre- 
tențiile teritoriale şi puterea seculară în Italia. 
Totuşi, pe la mijlocul secolului XV, Biserica şi-a 
dat seama că documentul este un fals. Umanistul 
italian Lorenzo Valla a dovedit în 1440 că este 
fals, analizând limba, şi arătând că anumite for- 
mule imperiale şi latine, nu aveau cum să existe la 
acea dată. Dupa 600 de ani, o somitate istorică a 
vremii, Nikolaus von Kues (1401-1464), a obser- 
vat însă că respectivul document nu fusese 
menţionat niciodată în scrierile lui Eusebiu, 
duhovnicul împăratului!!. Aşadar, în edict este 
amintită succesiunea primită de la Petru, numai 
că, această specificaţie s-a făcut în mod viclean şi 
fals, în scopuri politice. Prin urmare, Donatio 
Constantini nu poate fi un argument invocat în 
sprijinul ideii romano-catolice. 

A cincea dovadă istorică în acest sens este 
falsitatea altui document, pe care papii medievali 


s-au sprijinit, anume Decretalele Pseudo-Isidorie- 
nel, colecţie alcătuită probabil de Isidor Merca- 
tor, în Franţa. Ea însumează peste 700 de pagini 
cu scris mic şi cuprinde diverse decrete adunate 
şi completate, prin care papa câştigă o putere mai 
mare, mai ales în privința problemelor reli- 
gioase. Astăzi, nimeni nu se mai îndoieşte de fal- 
sitatea acestor decrete, chiar dacă au fost întoc- 
mite cu mare abilitate. 


Recursul la Biblie 


1. Împotriva întâietăţii nu numai a Sfântului 
Apostol Petru, ci şi a oricărui altcuiva, o serie de 
pasaje epistolare pauline ne lamurăsc asupra fap- 
tului că: „Noi suntem zidiți pe temelia apostolilor 
şi a proorocilor, piatra cea din capul unghiului 
fiind însuşi lisus Hristos, pe care toată zidirea al- 
cătuindu-se, creşte întru locaş sfânt întru Dom- 
nul; întru care şi voi împreună vă zidiţi spre locaş 
al lui Dumnezeu întru Duhul (Efeseni 2, 20-22). 
Iar corintenilor le spune: „Am aflat că sunt certuri 
între voi. Unul zice: «Eu sunt al lui Pavel»; altul: 
«iar eu al lui Apollo»; altul «eu sunt al lui Petru»; 
altul ciar eu al lui Hristos». Au doară S-a împărțit 
Hristos? Au Pavel s-a răstignit pentru voi?“ (II 
Corinteni 1, 11-13). În Epistola către Efeseni (4, 
11-16) Biserica este asemănată unui corp al cărui 
cap este Hristos. De remarcat faptul că nici măcar 
Sfântul Petru nu se consideră pe sine cap al 
Bisericii, sau mai mare peste ceilalți ci un coleg, 
un împreună-slujitor, dar deosebit radical de 
ceilalți prin calitatea sa de martor al patimilor lui 
Hristos şi al Slavei Sale viitoare: „Pe presviterii cei 


5 Sfântul Irineu, Adv. Haereses, III, 3; Irinai Opera Lib., III, c, i apud Wladimir Guettee, op. cit, p. 64. 


6 Wladimir Guettee, op. cit, p. 04. 


7'Tertulian, Contra lui Marcion, cartea a IV-a apud Wladimir Guettee, op. cit, p. 38 
3 Viaţa Sfântului Sfinţit Mucenic Pagratie, episcopul Tavromeniei, luna iulie, ziua a noua. 
9 Mai pe larg despre moartea martirică a Sfântului Apostol Petru şi mai ales despre locaţia mormântului său, într- 


un articol viitor. 


10 Petru Popovici, Biblia este totuşi adevărată, Editura Tineretului, 1966, Bucureşti, p. 186; Remus Rus, Dicţionar 
Enciclopedic de Literatură Creştină din primul mileniu, Ed. Lidia, Bucureşti, 2003; (viaţa şi opera umanistului) 
Lorenzo Valla în „Enciclopedia Britanica“: http://www.britannica.com/EBchecked/topic/ 622198/Lorenzo-Valla 
; Donatio Constantini în „Enciclopedia Britanica“: http;//www.britannica.com/ 


EBcheckecLtopic/133843/Donation-of-Constantine. 


1! Dumitru Manolache, „Şase secole, papalitatea a minţit în numele împăratului Constantin cel Mare“, în ziarul 
Gardianul, 11.11. 2007, http://www.gardianul.ro/index.php?pag=nw&id=94851 
12 *** Pseudo-Isidorian Decretals andotherforgeries, Christian Classics Ethereal Library: 


s/schaff/encyc/encyc09/htm/iv. v.Ixxiv.htm 

dimpreună cu voi îi rog, ca acel ce sunt împreună 
presviter... păstoriți turma lui Dumnezeu... şi 
când se va arăta mai marele păstorilor, veţi lua 
cununa slavei cea neveştejită“ (1 Petru 5, 1-4). 

2. Cel mai puternic argument invocat în 
favoarea întâietății lui Petru, este de departe 
pasajul de la Matei 16, 13-18: 

13. Şi venind Iisus în părţile Cezareii lui Filip, 
îi întreba pe ucenicii Săi, zicând: Cine zic oamenii 
că sunt Eu, Fiul Omului? 

14. Iar ei au răspuns: Unii, loan Botezătorul, 
alţii Ilie, alţii leremia sau unul dintre prooroci. 

15. Şi le-a zis: Dar voi cine ziceţi că sunt? 

16. Răspunzând Simon Petru a zis: Tu eşti 
Hristosul, Fiul lui Dumnezeu Celui viu. 

17. Iar lisus, răspunzând, i-a zis: Fericit eşti 
Simone, fiul lui Iona, că nu trup şi sânge ţi-au 
descoperit ţie aceasta, ci Tatăl Meu, Cel din ceruri. 

18. Şi Eu îţi zic ţie, că tu eşti Petru şi pe 
această piatră voi zidi Biserica Mea şi porţile iadu- 
lui nu o vor birui. 

Dar interpretarea nu e alta decât: „Zic ţie, pe 
care te-am supranumit Petru pentru tăria cre- 
dinței tale, că adevărul pe care l-ai rostit este pia- 
tra de temelie a Bisericii şi că înşelăciunea nu o va 
birui niciodată“. Piatra pe care avea Mântuitorul 
să zidească Biserica Sa nu era persoana lui Petru, 
care, oricât de desăvârşită ar fi fost ea, rămânea 
totuşi, o creatură cu lipsuri, nedemnă să stea la 
originea unei zidiri de sorginte divină, Biserica. 
Piatra pe care se va zidi Biserica este afirmaţia, 
mărturisirea că Mântuitorul Hristos este Fiul lui 
Dumnezeu, Mesia. Analiza filologică din greacă 
ne conduce la aceeaşi concluzie: „0 petros“ 
înseamnă „piatră (bolovan)“ şi este substantiv de 
genul masculin, iar „e petra“ este substantiv de 
genul feminin şi înseamnă eminamente „stâncă“. 
Aşadar, traducerea riguros exactă este: „tu eşti 
Petru şi pe această stâncă voi zidi Biserica Mea“, 
dar, în acest caz, ea nu mai poate reproduce jocul 
de cuvinte în virtutea căruia lisus i-a schimbat 
numele lui Simon, în Petru. Însă, Mântuitorul 
spune limpede; „...voi zidi Biserica Mea“ nu 
„Biserica Ta“. Domnul Hristos nu i-a dat lui Petru 
decât două făgăduințe: anume că aşa cum EI este 
nemuritor, şi Biserica (cei ce cred în EL) va fi 








Stinții Apostoli Petru şi Pavel 


nemuritoare, dar că Sfântul Petru nu va primi o 
însărcinare specială în Biserică (Matei 16, 19). 
Referitor la acest pasaj, şi Sfântul Ambrozie!5 este 
de părere că: „Temelia Bisericii este credința, căci 
nu de persoana, ci de credința lui Petru s-a zis că 
porţile iadului nu o vor birui pe dânsa; mărturi- 
sirea credinţei este cea care a învins iadul“. Deşi 
împrejurarea este deosebită, Mântuitorul va tri- 
mite Duhul Sfânt peste toţi Apostolii, deopotrivă, 
făgăduind tuturor că va fi cu ei pentru totdeauna 
(Matei 18, 18), iar puterea de a lega şi dezlega, de 
asemenea este încredințată tuturor (loan 20, 21). 
Motivul pentru care Mântuitorul Hristos se 
adresează direct Sfântului Apostol Petru este 
vârsta sa înaintată şi temperamentul aprins, care- 
| făceau să se afirme înaintea celorlalți. 

3. Că nu poate fi vorba de o întâietate reală a 
Apostolului Petru, rezultă şi din episodul petrecut 
chiar în pre-seara morţii Mântuitorului. Atunci s-a 
iscat printre Apostoli o controversă despre cine 
este mai mare între ei, provocată de mama fiilor 


15 Sfântul Ambrozie, Despre întrupare, apud W ladimir Guettee, op. cit, p. 78. 

lui Zevedei (Iacob şi loan) care vine Ia isus îm- 
preună cu aceştia, cerând pentru ei locurile cele 
mai de cinste în Împărăţia Sa. Faimoasele cuvinte 
„Tu eşti Petru...“ erau deja pronunțate atunci, 
ceea ce ar putea dovedi că Apostolii nu le înţele- 
seseră precum papii moderni. Fiind înainte de 
răstignire, dacă Mântuitorul ar fi intenţionat să-i 
acorde această cinste lui Petru, cel puţin acum, 
pentru a nu se crea confuzii şi neînţelegeri între 
ucenici, şi-ar fi descoperit planurile Sale. Însă 
Mântuitorul nu numai că nu-i acordă lui Petru o 
cinste aparte, dar le dă şi o lecţie contrară, 
spunându-le că „voi toți sunteţi fraţi“ (Matei 23, 
8), lămurindu-i totodată că acela „care este mai 
mare între voi să fie slujitorul vostru“ (Matei 23, 
11; Marcu 10, 22-24; Luca 22, 25-26). Aici trebuie 
remarcat faptul că Mântuitorul nu reglementează 
un aspect al relaţiei dintre Apostoli numai la vre- 
mea de atunci. Această precizare are continuitate 
până în zilele noastre, când trebuie să existe 
aceeaşi frățietate atât pe plan intern, între epis- 
copii aceleaşi Biserici autocefale, cât şi pe plan 
extern, între ierarhii întregii Biserici Ortodoxe. 
Prin urmare, dacă episcopii sunt urmaşii Aposto- 
lilor, purtând cu ei succesiunea harică transmisă 
de la unul la altul, între ei trebuie să se respecte 
aceeaşi armonie frățească. De altfel, în întreaga 
Biserică, trebuie să existe o împreună-slujire, 
funcţia episcopală constând în vestirea Cuvântu- 
lui adevărului, deci putem spune că episcopii 
sunt ex officio, succesori ai lui Petru!“. Pretenţia 
unuia de a fi mai mare ca altul din dorința de a 
conduce, mânat de mândrie şi patimi tiranice, nu 
face decât să compromită armonia din Biserică şi 
să deturneze Biserica din lucrarea-i mântuitoare 
pe care a instituit-o Domnul Hristos. În Biserică, 
totul se petrece în cadrul sacramental al Adunării 
euharistice, al cărei preşedinte este chipul Dom- 
nului Însusi. Un episcop eretic nu încetează doar 
să mai fie învățător, ci el pierde şi locul pe care îl 
avea în Biserică: nemaifiind gura lui Hristos, el nu 
mai poate ocupa „locul lui Dumnezeu“ ca Mare 
Preot si Păstor!5. De aceea, nu întâmplător Dum- 
nezeu îngăduie pe mama fiilor lui Zevedei să 
ceară ceea ce n-avea dreptul, pentru ca încă de la 


început să fie clar tuturor că în lucrarea mision- 
ară se cere jertfă, o jertfa izvorâtă din dragoste 
atât de Dumnezeu cât şi de aproapele. De altfel, 
porunca iubirii este cea mai mare, fiind întărită şi 
pecetluită în mod cu totul deosebit de Jertfa 
Mântuitorului. Se ştie că evreii acelor timpuri 
aşteptau cu toţii pe Mesia, pentru că Dumnezeu, 
cunoscând inima, a trimis mai înainte de Fiul Său, 
pe prooroci, care să pregătească terenul. Dar 
proorocii au profețit nu numai venirea unui 
Mesia, ci şi neprimirea Lui de către cei pentru care 
a venit. Iudeii ştiau că va să vină Mesia, ştiau şi 
alte date cu privire la EI, dar ei, de fapt, aşteptau 
un altfel de Salvator, un Salvator pământesc, care 
să-i salveze din robia diverselor popoare. Aşadar, 
gândirea lor era pământească, la acest lucru du- 
când, poate, şi desele robii la care au fost supuşi. 
De această gândire s-au făcut vinovaţi şi ucenicii 
Domnului, care n-au prea înțeles pildele Mântu- 
itorului şi menirea Sa. Deşi au petrecut tot timpul 
alături de Mesia, ei n-au arătat credință: Petru s-a 
lepădat, Toma n-a crezut, Iuda L-a vândut, iar per 
ansamblu se arătau fricoşi şi neîncrezători în 
Cuvintele Mântuitorului. De aceea, mama celor 
doi ucenici a cerut ceva de care nu era deplin 
conştientă, iar Mântuitorul, pe lângă clarificarea 
necesară de care am vorbit adineaori a mai dat de 
înțeles un lucru: El n-a venit să întemeieze o 
împărăție omenească, cu căpetenii şi slugi, boieri 
şi sclavi, în chemarea făcută de EI primează cel 
slab, cel neputincios, cel bolnav. Aceştia sunt 
„tinta“ cuvintelor şi faptelor lui. Un tiran, un şef 
mândru, nu va purta niciodată grijă de sărmani, 
ci va urmări propriul succes. Pentru el vor conta: 
cei ce-i aduc daruri, chiar dacă din bani murdari, 
cei cu influență, chiar dacă influența presupune 
înjosirea şi umilirea aproapelui; cei care-l măgu- 
lesc chiar dacă sunt incapabili, ori de fapt îi do- 
resc răul, şi lista poate continua. De aceea, în 
lucrarea de păstorire şi de mântuire este impe- 
rios necesară noblețea sufletului şi curăţia inimii, 
pentru a se asigura şi salvarea celor mai slabi şi 
neputincioşi. Aşadar, romano-catolicii, care vor 
întâietatea, ne fac să ne întrebăm dacă nu cumva 
urmăresc succesul propriu, creşterea propriei 


14 Jean Meyendorft, Ortodoxie şi catolicitate, Ed. Sophia, Bucureşti, 2003, p. 11. 


15 Ibidem, p. 18. 

puteri în defolosul mânturii universale. Oricare 
dintre Bisericile ce ar deţine supremaţia, ar 
folosi-o în scopuri politice, în interese proprii, 
interese potrivnice mânturii. De aceea a specifi- 
cat Mântuitorul că toți sunt egali, pentru ca 
nimeni să nu speculeze puterea investirii în folos 
propriu; de aceea este Biserica infailibilă şi 
nebiruită de porţile iadului, pentru că deasupra 
ei stă Duhul Sfânt care insuflă discernământul 
necesar şi iluminează pe cei care se fac sălaş Lui, 
în folosul întregii Biserici. De aceea a ieşit 
Biserica triumfătoare din erezii, pentru că este 
condusă nu de un singur cap, omenesc, stricăcios, 
ci de însuşi Hristos, prin Duhul Sfânt. 

4. Un alt pasaj biblic invocat ca argument 
este cel de la loan 21, 15: „Simone, fiul lui Iona, 
Mă iubeşti tu mai mult decât aceştia? EI i-a 
răspuns: Da, Doamne, Tu ştii că Te iubesc. Zis-a 
lisus lui: Păstoreşte oile Mele“. Oare Mântuitorul 





i-a dat spre păstorire Sfântului Petru atât mieii, 
care simbolizează credincioşii cât şi oile care sem- 
nifică păstorii, sau avem de-a face cu o inter- 
pretare forțată? Fără doar şi poate este o inter- 
pretare arbitrară, nefiind confirmată nici de 
Tradiţie, nici de Scriptură. Spre exemplu, în 
Evanghelia după Matei, capitolul 10, versetul 16 
scrie că: „lată Eu vă trimit pe voi ca pe nişte oi în 
mijlocul lupilor, fiți dar înţelepţi ca şerpii şi nevi- 
novați ca porumbeii“, iar în Evanghelia după 
Luca, capitolul 10, versetul 3, stă scris: „Mergeţi, 
iată Eu vă trimit ca pe nişte miei în mijlocul lupi- 
lor“. Vedem, aşadar, două sintagme diferite atri- 
buite aceloraşi persoane, care aparțin Domnului 
şi Dumnezeului nostru lisus Hristos. Cuvântul 
„Oi“ cu sensul de credincioşi apare şi în Vechiul 
Testament, la lezechiel, în întreg capitolul 34. De 
altfel şi Mântuitorul îi îndeamnă pe apostoli să 
propovăduiască mai ales oilor celor pierdute ale 

Casei lui Israel. Oare prin asta ar trebui să se înțe- 
leagă că Apostolii vor fi fost siliți să predice la 
clerul evreiesc? Nu, ci la tot poporul evreu. Pe 
lângă aceasta trebuie văzut şi faptul că Sfântul 
Petru nu înțelege prin „oi“ păstorii: „Căci erați ca 
nişte oi rătăcite, dar v-aţi întors acum la Păstorul 
şi la Păzitorul sufletelor voastre“. Apare din nou 
aceeaşi imagine cu credincioşii - oile - reprezen- 
tând trupul Bisericii, în timp ce Hristos - păstorul 
- reprezintă capul acesteia. 

5. Sunt şi alte versete în Sfânta Scriptură care 
ne pot elucida Ia fel de bine în privinţa acestei 
pretenţii apusene: în primul rând trebuie sublini- 
at că Apostolii n-au avut niciodată conştiinţa 
supremaţiei lui Petru. O dovedeşte mustrarea în 
public făcută acestuia de către Sfântul Apostol 
Pavel amintită în Galateni 2,14, precum şi faptul 
că Sfântul Petru s-a supus deciziilor luate de 
Sinodul din Ierusalim, al cărui conducător a fost 
nu el, aşa cum era logic dacă ar fi fost primul între 
ceilalți, ci Sfântul Apostol Iacov. Nici măcar nu a 
fost primul care a rostit cuvântarea. Mai mult, el 
primeşte chiar o însărcinare (Fapte 8, 14), 
supunându-se prin urmare celorlalți, primind, 
deci, nu dând poruncă. 

6. Biserica a fost întemeiată pe Cuvântul 
Mântuitorului, pe jertfa Lui, din ea făcând parte 
toți cei ce, asemenea lui Petru, mărturisesc cre- 
dința în lisus Hristos ca Fiu al lui Dumnezeu, după 
cum şi el spune în prima sa Epistolă: „Apropiaţi- 
vă de EI, piatra cea vie, de oameni într-adevăr 
neluată în seamă, dar la Dumnezeu aleasă şi de 
preț. Şi voi înşivă, ca pietre vii, zidiţi-vă drept casă 
duhovnicească, preoţie sfântă, ca să aduceți jertfe 
duhovniceşti, bine-plăcute lui Dumnezeu, prin 
lisus Hristos. Pentru că scris este în Scriptură: 
«Iată, pun în Sion Piatra din capul unghiului, 
aleasă, de mare preț, şi cel ce va crede în ea nu se 
va ruşina». Pentru voi, deci, care credeţi, (Piatra) 
este cinstea, iar pentru cei ce nu cred, piatra pe 
care n-au bagat-o în seamă ziditorii, aceasta a 
ajuns să fie în capul unghiului, şi piatră de potic- 
nire şi stâncă de sminteală, de care se poticnesc, 
fiindcă n-au dat ascultare cuvântului, spre care au 
şi fost puşi“ (1 Petru 2, 4-8). 


7. Sfântul Evanghelist Matei ne spune că 
atunci când Petru a întrebat pe Iisus despre pre- 
rogativele Apostolilor, Mântuitorul i-a răspuns: 
„Amin zic vouă că voi cei ce aţi urmat Mie, întru a 
doua naştere, când va şedea Fiul Omului pe scau- 
nul slavei sale, veți şedea şi voi pe douăsprezece 
scune, judecând cele douăsprezece seminţii ale 
lui Israel (Matei 19, 28). Apare iar egalitatea între 
ucenici. La fel, Sfântul Ioan descrie, în Apocalipsa 
sa, Noul Ierusalim ca o cetate, al cărei zid avea 12 
pietre de temelie şi în ele 12 nume, ale celor 12 
Apostoli ai Mielului. Iată, deci, cei 12 Apostoli 
stau alături de Hristos fară deosebire. 

8. Urmărind persoana lui Petru în descrie- 
rile evanghelice vom constata ambivalența lui: 
mărturiseşte credința dar nu acționează ca atare 
(Matei 16, 16-22); se leapădă (Matei 26, 33-35) şi 
se îndoieşte (Matei 14, 28-31). Să alăturăm episo- 
dului de la Matei 16, 18 cu cel de la Matei 16, 22, 
când Mântuitorul anunță moartea Sa, patimile. 
Petru, auzind acestea şi văzând în Hristos un erou 
naţional, cum făcea şi majoritatea iudeilor, un 
lider politic, îi spune îngrijorat: „Fie-Ţi milă de 
Tine, Doamne! Asta să nu Ți se întâmple!“. 
Greşeala lui Petru este că vrea să-L convingă pe 
Hristos să se mulțumească cu rolul unui Mesia 
politic, pământesc, renunțând la misiunea înaltă 
a unui Mesia ce avea menirea să se aducă preț de 
răscumpărare pentru împăcarea întregii omeniri 
cu Dumnezeu. Răspunsul lui Hristos este foarte 
aspru: „Mergi înapoia Mea, satano!“. Este acelaşi 
răspuns pe care i-l dă diavolului când a fost ispitit 
în pustie. Această greşeală a lui Petru ne arată că 
atunci când i s-a descoperit, Petru a mărturisit ce 
i s-a descoperit, iar când nu i s-a descoperit, a 
greşit, ca să ştim că fară Dumnezeu nici acel lucru 
nu ar fi spus. Aceste contradicții la persoana lui 
Petru survin din faptul că avea un temperament 
aspru, impulsiv şi impunător. Sfântul Ioan 
Hrisostom, în Omilia „Cuvânt la Sfântul Petru 
Apostolul şi Ilie Proorocul“!6, zice că Dumnezeu a 
îngăduit aceste slăbiciuni la Petru pentru a-l 
smeri şi a simţi pe pielea lui cum € să cazi, pentru 
a fi mai înțelegător cu cei ce cad şi a-i povățui ca 
atare, vindecând nu condamnând. (Va urma) 


15 Sfântul Ioan Gură de Aur, Predici Ia Sărbători Împărătești şi Cuvântări de Laudă la Stinţi, Ed. EIMBOR, 


Bucureşti, 2002 

Moartea 
spectacol 


Paul-Gabriel Sandu 











lor, omul Adrian Păunescu n-a putut muri 

altfel. A ținut să ne adreseze mereu 
scrisori, uneori în versuri, înscenându-şi - în sen- 
sul perfect literal al cuvântului - suferința, pu- 
nând:o între ghilimelele liricului, dramatizând-o, 
fluturând-o ca pe un drapel în fața tuturor, iar 
reflectorul canalelor de ştiri a făcut din ritualul 
trecerii lui un eveniment media, urmărindu-l pas 
cu pas, clipă de clipă, marcând ora la care inima i 
s-a întrerupt temporar, ora la care a început iarăşi 
să-i bată, operând câte un stop cadru nimerit 
asupra fiecărei etape a prăbuşirii lui. Spaţiul 
intim al omului Adrian Păunescu, spaţiul acela in- 
tim în care fiecare dintre noi este sortit să moară, 


Q bişnuit să trăiască în lumina reflectoare- 








Cad 


a fost invadat de camere de televiziune, dat în vi- 
leag, transmis în direct, consumat de curiozitatea 
aparent empatizantă a celorlalți. 

Cu câteva zeci de ore înainte de moarte, 
omul Adrian Păunescu a insistat să rămână, până 
şi în fața propriului sfârşit, poet şi mai ales actor. 
Patetismul ultimelor lui versuri s-a insinuat până 
la noi în felul unei ultime chemări de a umple, ca 
altă dată, stadionul pe care, de rândul acesta se 
petrecea propria lui moarte. Adrian Păunescu n-a 
putut muri singur, n-a putut rămâne singur în fața 
sfârşitului, ci a simţit nevoia să o facă în prezența 
unui public numeros, susținut de o „galerie” 
funerară, devenind el însuşi din actor spectatorul 
propriei sale morţi. Simţindu-se pe deplin ne- 
dreptăţit de contemporani şi nerecunoscut la 
adevărata sa valoare, el a încercat să dobân- 

dească, prin publicitatea făcută morții sale, o 
ultimă - pentru el atât de necesară - asigurare că 
va rămâne în istorie aşa cum şi-ar fi dorit. 

Pentru câteva zile a obţinut într-adevăr o 
îndoielnică eternitate. Scrisoarea fiicei lui a fost 
reluată pe unele dintre canalele de ştiri, core- 
spondenţa intimă din el şi familia sa s-a transfor- 
mat într-un fel de teleconferință la care putea par- 
ticipa oricine. Moartea lui a devenit „breaknews”, 
a devenit ştire de senzaţie, una dintre acele ştiri 
care are o viață mai lungă de câteva ore şi mai 
scurtă de câteva zile. Devenită ştire, moartea își 
pierde orice semnificaţie personală şi nu este va- 
lorizată decât drept ceva ce poate satisface o cu- 
riozitate deplasată; curiozități căreia îi pot fi 
smulse chiar câteva lacrimi ce vor fi, probabil, 
înlocuite - imediat ce se va trece Ia ştirea acordu- 
lui cu FMI sau la cea despre legea salarizării unice 
- cu unele dintre acele frumoase cuvinte de duh, 
neaoş-româneşti. Ca orice ştire, ea nu are valoare 
în ea însăşi, ci numai în virtutea noutăți ei. 

Împotriva lui Adrian Păunescu nu s-a produs 
însă nici o agresiune. Moartea lui nu a fost inva- 
dată, post-factum, de coloratele camere de luat 
vederi, aşa cum s-a întâmplat în cazul sinuciderii 
Mădălinei Manole, un caz ce a demonstrat că 
presa română, cu puţine, întristător de puţine 
excepții, este complet lipsită de simț moral şi nu 
respectă nici o normă etică atâta timp cât acestea 
nu produc acele preţioase puncte de audiență, 
morala şi etica valorând ceva numai în măsura în 
care pot vinde minute de publicitate. Dar nu, 
cazul lui Adrian Păunescu este unul în mod radi- 
cal diferit. EI s-a folosit de bună voie şi nesilit de 
nimeni de acest uriaş organism, de această impre- 
sionantă infrastructură media pentru a-şi propul- 
sa moartea lui în vârful canalelor de ştiri, frica lui 
- rămasă lui însuşi străină - în fața morţii s-a 
transformat într-un ultim, disperat, strigăt de aju- 
tor, în speranța că, îndoielnica noastră jumătate 
de prezenţă îi va servi spre eternizare. 

Adrian Păunescu n-a murit. Moartea lui a 
fost un succes al canalelor de ştiri, însă lui, per- 
sonal, nu i-a reuşit. Moartea lui a fost un eşec 
desăvârşit, un eşec asupra cărora în nici un caz 
noi - iar el cu atât mai puțin - nu vom mai putea 
reveni. Transformată în spectacol de către omul 


care a insistat, s-a rugat de noi să-l lăsăm să fie 
poet şi performer până în ultimul ceas, moartea 
lui s-a consumat în public, iar cel care a murit, a 
făcut-o fără să fie prezent, fără să fie, nici măcar 
în ultima clipă, el însuşi. Cerându-ne nouă, tutu- 
ror, să-l asistăm la acest „eveniment” care ar fi tre- 
buit să rămână unul numai al lui, moartea lui 
Adrian Păunescu s-a transformat într-o moarte de 
duzină. 

Şi cât de infinit mai potrivit ar fi fost ca 
departe de ochii „tulburători” ai lumii omul 
Adrian Păunescu să-şi ofere, lui însuşi, darul unei 
morți perfect omeneşti şi umane; să n-o literatu- 
rizeze, să n-o dramatizeze, să nu permită vileagu- 
lui să-l văduvească de intimul suprem, de propria 
moarte. Ce frumos ar fi fost ca presa mâzgălită şi 
cea turuită să păstreze un sfânt moment de 
tăcere, o clipă de reculegere. Deşi poate totuşi 
prea mult, ar fi fost îngăduit acel dureros „adio, 
adică rămâ!?”. 

Despre încercarea unora de a împărți Trupul Bisericii 


Mândrie și schismă 


Pr. Antonio Aroneasa 





m luat cunoştinţă, cu durere, de o nouă 

provocare adusă recent Bisericii Ortodoxe 

Române. leromonahul Nichita de la mănă- 
stirea Brâncoveni, însoţit de 29 de maici de la 
aceeaşi mănăstire, „au rupt comuniunea” cu Bise- 
rica Ortodoxă Română. Cam aşa au titrat ziarele 
din România şi, în mare, aşa stau lucrurile. „Au 
rupt comuniunea” este un cuvânt prea frumos 
pentru a spune de fapt că au devenit schismatici. 
„„. Noi am încetat orice comuniune euharistică şi 
de rugăciune cu Patriarhia Română. Nu am ajuns 
să luăm această decizie în grabă sau fără dis- 
cernământ. Cu profundă durere sufletească, fiind 
deplin conştienţi de situaţia prezentă a Patriar- 














hiei Române (B.0O.R.), precum și a tuturor Patriar- 
hiilor oficiale aflate în comuniune unele cu altele 
care sunt împreună-mădulare ale organismului 
paraeclesiastic eretic C.M.B. (Consiliul Mondial al 
Bisericilor), conştiinţa noastră ortodoxă nu ne 
mai îngăduie să rămânem în comuniune cu voi”. 
Acesta este un fragment din mărturisirea de cre- 
dință pe care părintele Nichita împreună cu cele 29 
de maici au făcut-o publică după luarea deciziei. 
Sunt multe de spus în privința acestei atitudini 
izvorâte din slava deşartă pe care, dacă o jude- 
căm puțin mai profund, o putem observa expri- 
mată şi de către alte persoane care se cred mai 
presus de orice şi oricine pentru a emite idei şi 
gânduri personale ca adevăruri universal vala- 
bile.! Și cum o fac? Pactizând cu schismaticii, sau 





1 Această atitudine poate fi asemănată cu păcatul săvârşit de Lucifer întrucât mândria este păcatul de căpetenie şi 
prin excelență păcatul luciferic, cauza devenirii inverse a lui Lucifer, împreună cu ceilalți „îngeri opozanți” 
deveniți diavoli, îngeri răi. lată că mândria îi face pe unii, fie ei teologi aici, sau ieromonahi, să creadă că dețin 


cheile ieşirii din (presupusa?) criză a Bisericii Ortodoxe. 

de-a dreptul devenind schismatici. Şi, vorba unui 
cunoscut, dacă i s-a părut monahului Nichita că s- 
a făcut descoperitorul înşelăciunii în care s-ar 
afla BOR şi, în acelaşi timp, al celei care păstrează 
acest adevăr „nezdruncinat”, de ce nu a ales 
Biserica Ortodoxă pe stil vechi din ţara noastră? 
Că avem şi noi! Oare să fie o altă dorință la mij- 
loc? Vreo nădejde de episcopie? Nu ştim. Însă, 
durerea cea mare este că, din ce în ce mai mult, 
diavolul îşi face de lucru prin ograda Bisericii, 
sucind minţile unora care cred că sunt deţinătorii 
unui adevăr deplin, smintind prin acţiunile lor 
credincioşi care, duhovniceşte, încă au nevoie de 
lapte şi nu de hrană tare. 

În acest sens încă nu s-au stins polemicile 
iscate pe tema calendarului de către teologul 
Danion Vasile care, într-o conferință susținută în 
primăvara acestui an, aducea acuzaţii grave BOR 
pentru schimbarea calendarului şi unora dintre 
marii duhovnici pe care îi are ortodoxia româ- 
nească. lată că acesta revine recent prin publi- 
carea cărţii Împotriva curentului - Botezul unui 
intelectual în Rusia sovietică, apărută la editura 
Egumeniţa, în care, matematicianul şi jurnalistul 
basarabean Benedict Ciubotaru, intervievat de 
Danion Vasile, pune în gura vrednicului de pome- 
nire părinte Iachint Unciuleac, fost stareț al 
mănăstirii Putna, cuvinte pe care acesta nu le-a 
spus, motiv pentru care ucenicii părintelui Ia- 
chint dau replica necesară împotriva unor astfel 
de cuvinte smintitoare.? 

Propaganda împotriva BOR este tot mai 
agresivă şi putem spune că deocamdată este bine 
că acest război se poartă, în mare parte, doar pe 
Internet, astfel încât reacţii de sminteală în rân- 
durile credincioşilor sunt mai puţine. Deocam- 
dată! Cu toate acestea viclenia cu care sunt abor- 
daţi credincioşii ortodocşi „pe nou” de către 
stilişti este revoltătoare. Este viclenie pentru că 
prin aceasta sunt agresaţi credincioşii simpli 
care, mergând la mănăstirile „pe vechi” înființate 
în ultima vreme, nu sunt înştiințați că ar avea de 


[35) 


a face cu aşa ceva. Exemplul concret este unul 
recent, al nou înființatei mănăstiri ortodoxe pe 
stil vechi în localitatea Șelimbăr de lângă Sibiu, 
despre care oamenii sunt înştiințați că au de a 
face cu „Mănăstirea Adormirea Maicii Domnului”. 
Nimic despre titulatura oficială a bisericii respec- 
tive (BOSV din România), motiv pentru care 
mulți credincioşi sunt înşelaţi în evlavia lor prin 
astfel de tertipuri, crezând că merg să se închine 
într-o mănăstire care este „în regulă”. 


Lipsa ascultării și a 
discernământului 
duce la dezbinare 


În momentul în care spui că ai rupt comuni- 
unea cu Biserica Ortodoxă Română nu faci altce- 
va decât să spui, folosind un eufemism, că ai de- 
venit schismatic. Interesant este faptul că Danion 
Vasile, în apologia personală pe care o face pe 
diferite bloguri cu privire a acuzaţiile ce i se aduc 
cum că ar fi susținător al BOSV, face o afirmaţie 
foarte gravă la adresa Bisericilor care au schim- 
bat calendarul în urma Sinodului de la Constanti- 
nopol din 1923 („pseudo-sinod” aşa cum îl nu- 
meşte el!), deci inclusiv la adresa BOR: „Nu e vina 
lor că unele Biserici locale au schimbat calen- 
darul şi ei au încercat să păstreze neschimbată 
credința Sfinților Părinţi”. Aici Danion Vasile face 
apologia diferitelor grupări eclesiastice care s-au 
rupt de Bisericile oficiale în urma schimbării de 
către acestea a calendarului iulian. Ceea ce pre- 
zintă o mare gravitate este faptul că, după ce 
încearcă să explice că el nu este eretic, după ce 
justifică mişcarea schismatică a acestor grupuri, 
face referire la „păstrarea neschimbată a învăţă- 
turii Sfinților Părinţi”. De către cine? Tocmai de 
către aceste grupuri, de unde rezultă, în urma 
celui mai simplu raționament, că BOR şi celelate 
Biserici ortodoxe nou-calendaristice nu mai sunt 
păstrătoare ale acestor învățături, că sunt căzute 
din har. Adică sunt eretice! Fără nici o schimbare 


„Să ţineţi minte: niciodată să nu faceți greşeala pe care am făcut-o noi, cu trecerea Ia calendarul nou. Cum sun- 


teţi, pe vechi, aşa să ţineţi până la moarte, să nu mai lăsaţi. Punct!”. Aşa afirmă Benedict Ciubotaru că ar fi vorbit 
părintele Iachint, stareţul de atunci al mănăstirii Putna. Oare, dacă într-adevăr şi-ar fi dat seama că a greşit, să 
nu fii fost în stare să îşi repare presupusa greşeală părintele Iachint, adică să revină “pe vechi?” 

A se vedea alte informaţii legate de acest conflict şi de reacţia părinților de la Mănăstirea Putna la 
http://c-tarziu.blogspot.com/2010/10/ucenicii-parintelui-iachint-de-la-putna.html 

de sens, fără nici o trunchiere a textului, asta afir- 
mă autorul acestor rânduri. A fost o scăpare cau- 
zată de graba scrierii? Mă îndoiesc. În acelaşi 
timp, mă întreb cum de mai rămâne Danion Va- 
sile în comuniune euharistică cu o Biserică pe 
care o consideră eretică. Este evident că aici ceva 
nu se leagă! 

Unde e erezia până la urmă: în adoptarea 
unui calendar schimbat sau în păstrarea nealte- 
rată a învățăturii de credință, mărturisită şi trans- 
misă de-a lungul timpului prin Biserică? Calenda- 
rul, ca instrument de măsurare a timpului nu ține 
nici pe departe de învăţătura de credință a Bise- 
ricii, iar dacă unele sinoade locale au aruncat 
anatema asupra celor care adoptă calendarul 
nou au făcut-o după 1582 - anul în care papa 
Grigorie cel Mare realizează reforma calendaru- 
lui, de unde calendarul gregorian - în mod defen- 
siv, având în vedere agresivitatea cu care catoli- 
cismul dorea să se impună în lumea ortodoxă. 
Simbolul de credință şi hotărârile sinoadelor ecu- 
menice nu fac nici o referire la aspecte legate de 
eventualitatea schimbării calendarului. Ereziile 
sunt învățături greşite, blasfemii împotriva Dum- 
nezeirii, a Maicii Domnului, a sfinţilor, sau a 
Bisericii, iar noi mărturisim împotriva acestora 
expunerea pe scurt a Învățăturii de credință, 
adică Crezul niceo-constantinopolitan. 


Preot divorțat și caterisit, 
devenit episcop 


Toate aceste atitudini au „marele merit” de a 
provoca dezbinare şi sminteală în rândul credin- 
cioşilor. Nu pot uita ieşirea drăcească şi mândria 
cu care un fost stareț homosexual epata pe la 
diverse televiziuni, cu câţiva ani în urmă, spu- 
nând că el nu este ipocrit şi îşi recunoaşte patima 
respectivă şi că, în consecință, iese din mona- 
hism. Pre numele său Dimitrie Bica, renunțând la 
haina monahală, îmbrăcându-se ca un adevărat 
gay, „debordanta sinceritate” nu l-a ţinut prea 
mult, astfel încât homosexualul declarat ajunge 
nici mai mult nici mai puţin decât... episcop, total 
unei biserici vechi-calendaristice schismatice, de 
data aceasta în Occident. După ce a făcut furori pe 


la diverse televiziuni mărturisindu-şi homosexu- 
alitatea, iată că militantul homosexual ajunge 
episcop „ortodox”. Pocăință pentru faptele sale? 
Ei aş! Episcopul vicar Avondios de Como, căci aşa 
se intitulează în noul grad ierarhic dobândit, 
mărturiseşte că declaraţiile sale referitoare la ho- 
mosexualitate erau pornite dintr-o minte de tâ- 
năr fără nici o experienţă a vieţii, deoarece cres- 
cuse în mănăstire. Acesta mai precizează că decla- 
rațiile respective nu au nici o valoare din moment 
ce nu există dovezi clare ale faptului că a fost ho- 
mosexual şi că erau declaraţii fără sens şi sub in- 
fluența unei dorințe puerile de a schimba puțin 
din mentalitatea românului. Dacă stăm să cântă- 
rim duhovniceşte declaraţiile acestui om sesizăm 
acelaşi duh de mândrie, fără nici o urmă de po- 
căință ci, dimpotrivă, dezvinovăţire de sine. Doar 
aşa ar fi putut accepta rangul ierarhic, în loc să se 
ascundă de ruşine pentru faptele şi cuvintele sale 
diabolice. Grav este faptul că, după cum se pare, 
această episcopie s-ar afla sub ascultarea Patriar- 
hiei ecumenice, ceea ce complică şi mai mult lu- 
crurile. Apare aici corectitudinea, sau mai bine zis 
caracterul duhovnicesc al relaţiilor dintre Bise- 
ricile Ortodoxe surori şi modul în care unele Pa- 
triarhii înţeleg să se amestece în realitățile in- 
terne ale altor Biserici Ortodoxe. Numai aşa se 
face că un preot caterisit într-o Biserică Ortodoxă 
soră este reprimit nu doar ca preot în altă Bise- 
rică, ci avansat în ierarhie ca episcop! Aceste as- 
pecte dau naştere la semne de întrebare în privin- 
ţa modului în care Patriarhia ecumenică a înțeles 
să recunoască, nu doar în scris, ci şi „de facto” 
autocefalia. Bisericii Ortodoxe Române, recunos- 
cută cu greu în anul 1885 şi după repetate încer- 
cări din partea ierarhilor BOR de atunci. Aşa se 
explică şi faptul că Sanctitatea Sa Bartolomeu I, 
patriarhul ecumenic, în timpul vizitei efectuate 
anul acesta în România a vorbit despre „Biserica 
mamă” a Constantinopolului şi despre hrana du- 
hovnicească dăruită Bisericilor din Balcani, fără a 
aminti nimic despre sprijinul substanţial acordat 
de către domnitorii români atât Locurilor Sfinte 
cât şi Patriarhiei ecumenice de la Constantinopol. 

Revenind la problema calendarului, nu pot 
omite o altă întâmplare care a tulburat apele or- 


3 Sursa: http://www.culte.ro/RevistaPreseiDetalii.aspx?id=3160 

todoxiei româneşti în primăvara acestui an. În 
conferința rostită la Oradea, în luna martie, 
Danion Vasile face o apologie clară vechiului ca- 
lendar condamnând „rătăcirea” BOR. Se războ- 
ieşte cu Patriarhul Teoctist, cu părintele Arsenie 
Boca, pe care îl numeşte „înşelat”, sau cu părin- 
tele Ilie Cleopa pe care îl consideră de-a dreptul 
„mincinos”. Cine nu greşeşte? Nici chiar cuvioşii 
nu sunt scutiţi de greşeli, până şi sfinții sunt 
supuşi greşelii întrucât perfecțiunea ţine de 
Dumnezeu. Dar de aici şi până la a pecetlui cu ast- 
fel de caracterizări pe unii dintre cei mai repre- 
zentativi duhovnici ai neamului nu îţi trebuie 
decât o doză mai mică sau mai mare de mândrie. 
Logic, conchidem că în această cheie stilistă toţi 
marii duhovnici care nu şi-au exprimat poziția 
defavorabilă față de schimbarea calendarului 
sunt înşelați. Numai Danion Vasile nu! 


Dincolo de calendar, 
comuniunea cuharistică 


Asemenea ieromonahului Nichita de la 
Brâncoveni şi aici se simte acelaşi duh de mân- 
drie care duce în cele din urmă la neascultare şi la 
lipsa dragostei, la desconsiderarea duhovnicilor 
şi la relativizarea adevărurilor de credință ale 
Bisericii în numele cărora astfel de oameni 
provoacă sminteală şi dezbinări. Orice credincios 
care va auzi astfel de acuzaţii la adresa părintelui 
Arsenie Boca, sau a părintelui Ilie Cleopa îşi va 
pune cel puţin întrebarea dacă ele sunt ade- 
vărate. Peste toate acestea, faptul că ascultarea 
reprezintă un principiu de bază în Biserică, este 
dovedit chiar de relaţia care există între Bisericile 
oficiale nou-calendaristice - deşi această denu- 
mire este improprie întrucât aceste Biserici, 
inclusv BOR nu au adoptat în întregime calen- 
darul gregorian - şi cele vechi-clandaristice ofi- 
ciale. BOR se află în comuniune euharistică cu 
Biserica din Ierusalim, cu Sfântul Munte, cu 
Biserica Serbiei, sau cu Biserica Rusiei — care în is- 
toria recentă, din 1993 până în 2009 a dat 
Bisericii triumfătoare adevăraţi martiri ai lui 

















Danion Vasile 


Hristos - în vreme ce BOSV nu are parte de 
această comuniune tocmai pentru că este so- 
cotită a fi o grupare schismatică. Şi aceeaşi schim- 
bare a calendarului nu l-a împiedicat pe Sfântul 
Iustin Popovici să fie în comuniune cu părintele 
Ilie Cleopa. Nu a venit în România să-i mustre pe 
români că au schimbat calendarul! Şi această 
schimbare de către BOR a calendarului nu a 
împiedicat-o să dăruiască neamului acea pleiadă 
de mărturisitori ai lui Hristos în temnițe, neomar- 
tirii neamului românesc pentru care calendarul a 
fost ceea ce este, instrument de măsurare a tim- 
pului, importantă, pentru ei, fiind mărturisirea 
lui Hristos cu propriile lor vieți. 


Calendarul nu ţine de 
învăţătura de credinţă 


În cele din urmă adevărul este că nu poți 
transforma calendarul într-o problemă dogma- 
tică pentru că acesta nu ţine de învățătura de 
credință. Tocmai acest gen de încercări ține de o 
abordare eretică, depărtată de adevăr a realităţi- 
lor, atât a celor fizice cât şi a celor duhovniceşti. 


4 Mă refer aici la noii mucenici de la mănăstirea Optina, monahii Trofin şi Ferapont, ucişi în 1995, chiar de 
Praznicul Învierii, de către un satanist, la soldatul mucenic Evghenie ucis în 1996 de către soldaţii ceceni pentru 
că nu s-alepădat de Hristos şi de Sfânta Cruce şi la noul mucenic, părintele Daniil Sâsoev care a fost ucis în 


Biserică, de către un fanatic musulman în anul 2009. 

Bisericile Ortodoxe oficiale au înţeles, sub insu- 
flarea Duhului Sfânt că problema calendarului 
nu este una dogmatică în urma căreia să se 
decidă căderea din Adevăr sau posibilitatea 
păstrării comuniunii euharistice. Ar fi interesant 
de văzut câte mișcări schismatice, „vechi-calen- 
daristice” sau „ortodoxe adevărate” au apărut în 
secolul trecut, dizidenţe care nu se află în comu- 
niune unele cu altele din varii motive. Care dintre 
ele deţine adevărul? Fenomenul este similar într- 
0 oarecare măsură cu sectele neoprotestante, 
desprinse din protestantism, fiecare grupare 
având pretenţia că deţine adevărul deplin şi 
cheia mântuirii. Iar faptul că stiliştii înțeleg să 
răspândească prin minciună şi viclenie presu- 
pusul lor adevăr şi „dogma” calendarului, înşe- 
lând credinţa sinceră a oamenilor simpli, arată 
clar a cui voie o fac şi care sunt intențiile lor. 
Într-adevăr ascultarea de Biserică nu poate fi 
împlinită decât însoțită sau pornind dintr-o au- 
tentică stare de smerenie. Nu poate fi ascultător 
omul mândru şi atunci nu poate sta nici sub oblă- 
duirea Bisericii pentru că, în diabolica lui părere 








de sine el se crede a fi însuşi glasul adevărului. De 
aceea, din pricina părerii de sine şi a mândriei 
unii cad în înşelare provocând înainte de toate 
durere şi ruptură în Trupul Bisericii. Însă, se cade 
să luăm aminte la cuvântul aspru al Domnului 
Hristos adresat tuturor celor care provoacă, în 
diferite forme, sminteală în Biserică: „Vai lumii, 
din pricina smintelilor! Că smintelile trebuie să 
vină, dar vai omului aceluia prin care vine 
sminteala” (Matei 18, 7). Răzvrătirea în Biserică 
înseamnă lipsa rânduielii, iar Dumnezeul nostru 
este Unul al orânduielii şi de aceea orice încer- 
care de a impune o părere personală care vine în 
contradicţie cu însăşi Biserica trebuie primit, cel 
puțin cu mari rezerve. 

Atitudinea potrivită în astfel de împrejurări 
smintitoare, împrejurări derutante pentru cre- 
dinciosul care trăieşte simplu comuniunea cu 
Hristos în Biserică, este cea de mărturisire a ade- 
vărului revelat şi plecarea genunchilor la rugă- 
ciune: pentru cei din Biserică, dar şi pentru cei 
căzuți, înşelați, pentru ca Dumnezeu să îi întoarcă 
din drumul greşit pe care au ales să îl parcurgă. 

Nr. 2 - aprilie 2003, dedicat lui Mircea Eliade 

Nr. 3 - mai 2003, dedicat lui Lucian Blaga 

Ne. 4 - iunie 2003, dedicat lui Mihai Eminescu 

Nr. 5 - iulie 2003, dedicat lui Nicolae Paulescu 

Nr. 6 - august 2003, dedicat lui Sandu Tudor 

Nr. 7 - septembrie 2003, dedicat lui Nae Ionescu 
Ne. 8 - octombrie 2005, dedicat lui Valeriu Gafencu 


Nr. 9 - noiembrie 2003, dedicat Părintelui 
Dumitru Stăniloae 


Nr. 10-11 - decembrie 2003, dedicat lui Vasile Băncilă 

Nr. 12 - februarie 2004, dedicat lui Nichifor Crainic 

Nr. 13 - martie 2004, dedicat lui Mircea Vulcănescu 

Nr. 14-15 - aprilie-mai 2004, dedicat lui Radu Gyr 

Nr. 16 - iunie 2004, dedicat lui Vintilă Horia - epuizat 
Nr. 17 - iulie 2004, dedicat lui Ştefan cel Mare - epuizat 
Nr. 18 - august 2004, dedicat lui Ernest Bernea 

Nr. 19 - septembrie 2004, dedicat lui Constantin Noica 
Nr. 20 - octombrie 2004, dedicat Părintelui Arsenie Boca 


Nr. 21-22 - noiembrie-decembrie 2004, dedicat Părintelui 
Constantin Galeriu 


Nr. 23 - ianuarie 2005, dedicat lui Vasile Lovinescu 
Nr. 24 - februarie 2005, dedicat lui Octavian Goga 


Nr. 25-26 - martie-aprilie 2005, dedicat 
Părintelui Constantin Voicescu 


Nr. 27 - mai 2005, dedicat lui Nicolae Iorga - epuizat 
Nr. 28 - die 2005, dedicat Părintelui Arsenie Papacioc - 
ai 


Nr. 29 - e, dedicat Părintelui Zosim Oancea - 
al 
Nr. 30 - august 2005, dedicat lui Vasile Voiculescu - 
epuizat 


Nr. 31 - septembrie 2005, dedicat 
Părintelui Liviu Brânzaş 
Nr. 32 - octombrie 2005, dedicat lui Aron Cotruş 


Nr. 35 - noiembrie 2005, dedicat Părintelui 
Iustin Pârvu 


Nr. 34 - decembrie 2005, dedicat lui Paul Goma 

Nr. 35 - ianuarie 2006, dedicat lui Horia Bernea 

Nr. 36 - februarie 2006, dedicat lui loan Alexandru 
Ne. 37 - martie 2006, dedicat Părintelui Teofil Părăian 
Nr. 38 - aprilie 2006, dedicat Părintelui Calciu 

Nr. 39 - mai 2006, dedicat lui Pan M. Vizirescu 

Nr. 40-41 - iunie-iulie 2006, dedicat lui lon Gavrilă 


Nr. 42-43 - august-septembrie 2006, dedicat 
Părintelui Adrian Făgeţeanu 


Nr. 44 - octombrie 2006, dedicat lui 
Gabriel Constantinescu 


Ne. 45 - noiembrie 2006, dedicat lui Simion Mehedinți 
Ne. 46 - decembrie 2006, dedicat Părintelui Rafail Noica 


Nr. 47-48 - ianuarie-februarie 2007, dedicat 
Părintelui Benedict Ghiuş 

Nr. 49 - martie 2007, dedicat luiloan Ianolide 

Nr. 50 - aprilie 2007, dedicat lui Marcel Petrişor 

Nr. 51 - mai 2007, dedicat părintelui Nicodim Măndiță 
Nr. 52 - iunie 2007, dedicat Mitropolitului Bartolomeu 
Nr. 53-54 - iulie-august 2007, dedicat Părintelui Trifa 


Ne. 55 - septembrie 2007, dedicat lui 
Alexandru Mironescu 


Nr. 56 - octombrie 2007, dedicat 
Părintelui Sofian Boghiu 
Nr. 57 - noiembrie 2007, dedicat lui 'Teodor M. Popescu 


Nr. 58 - decembrie 2007, dedicat lui 
Demostene Andronescu 


Nr. 59-60 - ianuarie-februarie 2008, dedicat 

Părintelui Ioanichie Bălan 

Nr. 61 - martie 2008, dedicat lui Dan Botta 

Nr. 62 - aprilie 2008, dedicat Maicii Mihaela Iordache 
Nr. 63 - mai 2008, dedicat Mitropolitului Nicolae Colan 
Nr. 64 - iunie 2008, dedicat Aspaziei Oțel Petrescu 

Nr. 65 - iulie 2008, dedicat Părintelui Mina Dobzeu 

Nr. 66 - august 2008, dedicat Mariei Brâncoveanu 


Nr. 67 - septembrie 2008, dedicat 
Părintelui Chesarie Gheorghescu 


Nr. 68 - octombrie 2008, dedicat Părintelui Marcu 
de la Sihăstria 


N. 69 - noiembrie 2008, dedicat lui George Racoveanu 
Nr. 70 - decembrie 2008, dedicat lui Constantin Oprişan 


Ne. 71-72 - ianuarie-februarie 2009, dedicat lui 
Gheorghe Stănescu 


Nr. 73 - martie 2009, dedicat lui Grigorie Leu 
Nr. 74 - aprilie 2009, dedicat Părintelui Cleopa 


Nr. 75-76 - mai-iunie 2009, dedicat lui George Popescu 
Glogoveanu 


Nr. 77 - iulie 2009, dedicat lui Petru C. Baciu 
Nr. 78 - august 2009, dedicat părintelui Dimitrie Bejan 
Ne. 79 - septembrie 2009, dedicat monahului Atanasie 


Nr. 80-81 - octombrie-noiembrie 2009, dedicat 
părintelui Roman Braga 


Nr. 82 - decembrie 2009, dedicat lui]. V. lamandi 


Nr. 83-84 - ianuarie-februarie 2010, dedicat 
părintelui Vasile Vasilachi 


Nr. 85 - martie 2010, dedicat lui Silviu Dragomir 

Nr. 86 - aprilie 2010, dedicat lui Nicu Naum 

Nr. 87 - mai 2010, dedicat Olgăi Greceanu 

Nr. 88 - iunie 2010, dedicat Pricipesei Ileana 

Nr. 89 - iulie 2010, dedicat lui Nicolae Mărgineanu 
Nr. 90 - august 2010, dedicat lui Gheorghe I. Brătianu 
Nr. 91-92 - septembrie-octombrie 2010, dedicat lui 
Al. Ciorănescu 

Nr. 93 - noiembrie 2010, dedicat lui Dumitru Oniga 








